ސްޕޯޓްސް ކައުންސެލަރ - Raa Maduvvaree Council\nމަޤާމް ސްޕޯޓްސް ކައުންސެލަރ\nމަޤާމުގެ ނަންބަރު J-341663\nބޭނުންވާ ޢަދަދު 1 (އެކެއް)\nމަޤާމުގެ ރޭންކް ޖީ. އެސް. 3\nވަޒީފާ އަދާކުރަންޖެހޭ އޮފީސް މާޅޮސްމަޑުލު އުތުރުބުރީ މަޑުއްވަރީ ކައުންސިލްގެ އިދާރާ\nމުސާރަ -/4,465 ރުފިޔާ\nސަރވިސް އެލަވަންސް -/1,500 ރުފިޔާ\nއެހެނިހެން އެލަވަންސް 1. ސަޕޯޓިންގ ކޯ އެލަވަންސްގެ ގޮތުގައި މަހަކު -/700 ރުފިޔާ\nމަޤާމުގެ މައިގަނޑު މަސްއޫލިއްޔަތުތަކާއި ވާޖިބުތައް މައިގަނޑު މަސައްކަތް\n1. ކައުންސިލުން ފާސްކުރާ ނިންމުންތައް ތަންފީޒުކުރުމަށް ފުރިހަމައަށް އެއްބާރުލުންދީ، އެފަދަ ނިންމުންތައް ތަންފީޒުކުރުމުގައި އިދާރީގޮތުން ކުރަންޖެހޭ އެންމެހާ ކަންތައް ސެކްރެޓަރީ ޖެނެރަލްގެ ނުވަތަ ސުޕަވައިޒަރުގެ ލަފަޔާ އިރުޝާދުގެ މަތިން ކުރުން\n3. ރަށުގެ އެކި އުމުރުފުރާތަކަށް އެންމެ ބޭނުންތެރި ނުވަތަ ބޭނުންވާ ކަސްރަތުތަކަކީ ކޮބާކަން ދެނެގަނެ ކަސްރަތުތައް ކުރިއަށް ގެންދާނެ ޕްލޭން ހެދުން\n4. އެކި އުމުރުފުރާއަށް އަމާޒުކޮށް ކަސްރަތުގެ ސެޝަންތައް ނަގައިދިނުން\n5. ކަސްރަތު ކުރުމަށް މީހުން ނެރުމަށް ބާރުއެޅުމާއި، ކަސްރަތަކީ ދިރިއުޅުމަށް ކިހާ ބޭނުންތެރި ކަމެއް ކަމާއި ޢާއްމު ދިރިއުޅުމުގައި ކެއުން ބަހައްޓަންވީ ގޮތާއި ބެހޭގޮތުން ޢާއްމުން ހޭލުންތެރިކުރުމުގެ ސެޝަންތައް ބޭއްވުން\n6. ކައުންސިލްގެ ބެލުމުގެ ދަށުގައިވާ ކުޅިވަރު ދަނޑުތައް ބެލެހެއްޓުމާއި އެތަންތަނުގެ މަރާމާތު މަސައްކަތްކުރުމަށް ޕްރޮޖެކްޓްސް އެންޑް އިކޮނޮމިކް ޑިވެލޮޕްމަންޓް ޔުނިޓަށް ހުށަހެޅުން\n7. ކައުންސިލްގެ ބެލުމުގެ ދަށުގައިވާ އިމާރާތްތަކާއި ކުޅިވަރު ދަނޑުތައް އެކި ފަރާތްތަކަށް ދޫކުރުމާއި، ދޫކުރިގޮތުގެ ރެކޯޑު ބެލެހެއްޓުމާއި އެފަދަ ތަންތަން ދޫކުރާނެ ގޮތުގެ ޝެޑިއުލް ހަދާ، ޝެޑިއުލާއި އެއްގޮތަށް ކުޅިވަރު ދަނޑުތައް ދޫކުރުމާއި އެއާއި އެއްގޮތަށް އަމަލުކުރޭތޯ ބެލުން\n8. ރަށު ފެންވަރުގައި ހިންގޭ ކުޅިވަރު މުބާރާތްތައް ރާވާ ހިންގުމުގައި އެހީތެރިވުމާއި، ފަންނީ ލަފާދިނުމާއި، އިސްކޮށް އެމަސައްކަތުގައި ހަރަކާތްތެރިވުން\n9. ދުޅަހެޔޮ ޞިއްޙަތެއްގައި ތިބުމަށްޓަކައި ކުޅިވަރާއި ކަސްރަތަށް އަހުލުވެރިކުރުމުގެ ގޮތުން މުޖުތަމަޢުގައި ހިމެނޭ ހުރިހާ އުމުރުފުރާއަކަށް ބައިވެރިވެވޭގޮތަށް (އިންކްލޫސިވް) އެކްޝަން ޕްލޭނެއް ރާވައި ކުރިއަށް ގެންދިއުމާއިއެކު، އެމަސައްކަތްތައް ބެލެހެއްޓުން\n10. ކައުންސިލް އިދާރާއިން ހިންގާ ކުޅިވަރާއި ކަސްރަތު ޕްރޮގްރާމްތަކުގެ ބައިވެރިންގެ ޢަދަދާއި، ޖިންސާއި، ޢުމުރުފުރާ އެނގޭނެހެން ރެކޯޑް ބެލެހެއްޓުން\n11. ކައުންސިލް އިދާރާއިން ހިންގާ ކުޅިވަރާއި ކަސްރަތު ޕްރޮގްރާމްތަކުގެ ފެންވަރު ހިފެހެއްޓުމަށް ކުރަންޖެހޭ އެންމެހާ މަސައްކަތްތައް ކުރުމާއި، ހިންގާ ޕްރޮގްރާމްތަކުގެ ކާމިޔާބީ/ނާކާމިޔާބީ ފާހަގަކޮށް ގެންނަން ފެންނަ ބަދަލުތައް ސުޕަރވައިޒަރާއި ހިއްސާކުރުން\n12. ޕްރޮގްރާމެއް ފެށުމުގެ ކުރިން އެޕްރޮގްރާމެއް ހިންގުމަށްޓަކައި ފޮނުވަންޖެހޭ އެއްވެސް ރަސްމީ ލިޔެކިޔުމެއް ވާނަމަ މަދުވެގެން 1 ހަފްތާ ކުރިން ކަމާބެހޭ ފަރާތްތަކަށް ފޮނުވާ މަޢުލޫމާތު ޙިއްސާކުރުން\n13. ކައުންސިލް އިދާރާއިން ހިންގާ ކުޅިވަރާއި ކަސްރަތު ޕްރޮގްރާމްތަކާއި ގުޅިގެން ކުރަންޖެހޭ އެންމެހާ އިދާރީ މަސައްކަތްތައް ކުރުމާއިއެކު އެމަސައްކަތްތަކުގެ ރެކޯޑް ބެލެހެއްޓުން\n14. ކައުންސިލަށް ދިމާވާ ކުއްލި ޙާލަތްތަކުގައި، އަދި އިދާރާއިން ކުރިއަށް ގެންދާ ޚާއްސަ ޙަރަކާތްތަކާއި އެންމެން ޝާމިލްވާންޖެހޭ ކަންތައްތަކުގައި ފުރިހަމައަށް ބައިވެރިވުމާއި، އޮފީހުގެ މަސައްކަތުގެ ދާއިރާއިން ޙަވާލުކުރެވޭ އެހެނިހެން ކަންތައްތައް ކުރުން\nމަޤާމުގެ ޝަރުތުތައް 1. ސާނަވީ ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން ‘ޑީ’ ގްރޭޑް ލިބިފައިވުމާއެކު، އޭގެ އިތުރުން ‘ސެކަންޑަރީ ސްކޫލް’ ނުވަތަ ‘ހަޔަރ ސެކަންޑަރީ ސްކޫލް’ ސެޓްފިކެޓް އިމްތިޙާނުގައި ‘ދިވެހި’ މި މާއްދާއިން ދަށްވެގެން ‘ސީ’ ގްރޭޑް ލިބިފައިވުން\n2. ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 3ގެ ސަނަދެއް ޙާޞިލްކޮށްފައިވުމާއެކު، ‘ސެކަންޑަރީ ސްކޫލް’ ނުވަތަ ހަޔަރ ސެކަންޑްރީ ސްކޫލް ސެޓްފިކެޓް އިމްތިޙާނުގައި ދިވެހި މި މާއްދާއިން ދަށްވެގެން ‘ސީ’ ގްރޭޑް ލިބިފައިވުން\nހުށަހަޅަންޖެހޭ ލިޔުންތައް 1. ފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މި ފޯމް ސިވިލް ސަރވިސް ކޮމިޝަންގެ ވެބްސައިޓުންނާއި ރ.މަޑުއްވަރީ ކައުންސިލްގެ ވެބްސައިޓުން އަދި ރ.މަޑުއްވަރީ ކައުންސިލް އިދާރާގެ ކައުންޓަރުން ލިބެން ހުންނާނެއެވެ.)\n3. ވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ ކާޑުގެ (މުއްދަތު ހަމަވެފައިވީނަމަވެސް) ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް. ނުވަތަ އައިޑީކާޑު ގެއްލިފައިވާނަމަ އެފަރާތެއްގެ އުފަންދުވަހުގެ ސެޓްފިކެޓް، ޕާސްޕޯޓް ނުވަތަ ޑްރައިވިންގ ލައިސަންސް\n4. ސިވިލް ސަރވިސްއަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން\n5. ލިބިފައިވާ ތަޢުލީމީ ސެޓްފިކެޓްތަކުގެ ކޮޕީ؛\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓްގެ ކޮޕީ، ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯޓްގެ ކޮޕީ އަދި ޓްރާންސްކްރިޕްޓްގެ ކޮޕީ\n(ށ) ރާއްޖޭގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކުގެ ކޮޕީއާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ\n6. މަސައްކަތުގެ ތަޖުރިބާ އަންގައިދޭ ތިރީގައިވާ މިންގަނޑުތަކަށް ފެތޭ ލިޔުންތަކުގެ ކޮޕީ:\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން\n(ށ) ސިވިލް ސަރވިސްގެ ތަޖުރިބާގެ ތެރެއިން http://myaccount.csc.gov.mv/ އިން ފެންނަން ނެތް ތަޖުރިބާގެ މުއްދަތުތައް ހާމަކޮށްދިނުމުގެ ގޮތުން އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން\n(ނ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށްފައިވާ އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން\n(ރ) ޤައުމީ ނުވަތަ ބައިނަލްއަޤްވާމީ ޖަމްޢިއްޔާ ނުވަތަ ޖަމާޢަތެއްގައި މަސައްކަތްކޮށްފައިވާނަމަ އަދާކޮށްފައިވާ ވަޒީފާ އަދި ވަޒީފާ އަދާކުރި މުއްދަތުތައް (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން (މިލ ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެތަނަކުން ދޫކޮށްފައިވާ ރަސްމީ ލިޔުމެއް ހުށަހަޅަން ވާނެއެވެ.)\n(ބ) ދައުލަތުގެ އުވާލާފައިވާ އިދާރާއެއްގައި ނުވަތަ އުވާލާފައިވާ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ އުވާލާފައިވާ ޤައުމީ ނުވަތަ ބައިނަލްއަޤްވާމީ ޖަމްޢިއްޔާ ނުވަތަ ޖަމާޢަތެއްގައި މަސައްކަތްކޮށްފައިވާނަމަ އަދާކޮށްފައިވާ ވަޒީފާ އަދި ވަޒީފާގެ މުއްދަތުތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެން ނެތްނަމަ، ރެކްރޫޓްމަންޓް އުސޫލުގެ ޖަދުވަލް 8 ގައިވާ “ވަޒީފާއަށް އެދޭ ފަރާތުގެ ރެފެރެންސް ޗެކް ފޯމް”\nއަސާސީ ޝަރުތަށްވުރެ އިތުރަށް ލިބިފައިވާ ތަމްރީން 5\nއެސެސްމެންޓް (އިމްތިޙާނު ނުވަތަ ޕްރެކްޓިކަލް) 25\nމަޤާމަށް ޢައްޔަންކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ 60% (ފަސްދޮޅަސް) އިންސައްތައަށްވުރެ މަތިވާން ޖެހޭނެއެވެ.\nމަޤާމަށް އެދެންވީ ގޮތާއި ސުންގަޑި މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 އޮކްޓޫބަރު 2021 ވާ އަންގާރަ ދުވަހުގެ މެންދުރު 14:00 ގެ ކުރިން، މާޅޮސްމަޑުލު އުތުރުބުރީ މަޑުއްވަރީ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް info@raamaduvvari.gov.mv މެދުވެރިކޮށްވެސް ބަލައިގަނެވޭނެއެވެ. އަދި އިޢުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނަޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nޝޯޓް ލިސްޓް ކުރުން މި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތި ލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\nއިންޓަރވިއު އޮންނާނެ ތަނާއި، މުއްދަތު މި މަޤާމަށް މީހަކު ހޮވުމަށް ބޭއްވޭ އިންޓަރވިއު އާއި ޕްރެކްޓިކަލް (ޕްރެކްޓިކަލްއެއް ދޭނަމަ) އޮންނާނީ 20 އޮކްޓޫބަރު 2021 އާއި 28 އޮކްޓޫބަރު 2021 އާ ދެމެދު، މާޅޮސްމަޑުލު އުތުރުބުރީ މަޑުއްވަރީ ކައުންސިލްގެ އިދާރާގައެވެ.\n“ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ޝީޓް)” އާންމުކުރުން އިންޓަރވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި “ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ޝީޓް)” އާއްމުކޮށް ފެންނާނެހެން މިއިދާރާގައި އަދި އިދާރާގެ ވެންސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާއިމެދު ޝަކުވާއެއް އޮތްނަމަ A2 ޝީޓް އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެޝަކުވާއެއް މިއިދާރާއަށް ހުށަހަޅަންވާނެއެވެ.\nއިތުރު މަޢުލޫމާތު ހޯދުން މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580025 ނަންބަރު ފޯނާއެވެ. އީ-މެއިލް ކުރާނީ info@raamaduvvari.gov.mv އަށެވެ.\nސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ “އައްޔަނުކުރުމުގެ އުޞޫލާގުޅޭ” (http://www.csc.gov.mv/recruitment-usoolu) އިން ލިބެން ހުންނާނެއެވެ.\nސުންގަޑި: 19 އޮކްޓޫބަރު 2021


India ge eheegai Fuvahmulaku gai swimming pool eh alhanee\nއިންޑިއާގެ ހިލޭ އެހީގެ ދަށުން ފުވައްމުލަކުގައި ސްވިމިން ޕޫލެއް އެޅުމަށް މަޝްވަރާކުރަނީ-- ފޮޓޯ: ޔޫތު މިނިސްޓަރު\nއިންޑިއާ ސަރުކާރުގެ ހިލޭ އެހީގެ ދަށުން ފުވައްމުލަކު ސިޓީގައި ސްވިމިން ޕޫލެއް އެޅުމާ ބެހޭ ގޮތުން މަޝްވަރާކޮށްފި އެވެ.\nޔޫތު މިނިސްޓަރު އަހުމަދު މަހްލޫފް ކުރެއްވި ޓްވީތެއްގައި ވިދާޅުވެފައިވަނީ ފުވައްމުލަކު ސިޓިގެ އެކި ދާއިރާތަކުގެ މަޖިލިސް މެންބަރުންނާއި އިންޑިއާ ހައިކޮމިޝަންގެ އިސް ބޭފުޅުންނާއެކު އެ ސިޓީގައި ސްވިމިންގ ޕޫލެއް އެޅުމަށް ކުރަން ޖެހޭ މަސައްކަތްތަކާ ގުޅޭގޮތުން މަޝްވަރާ ކުރައްވާފައިވާ ކަމަށެވެ.\nފުވައްމުލަކުގައި ޕޫލެއް އެޅުމަށް މަޝްވަރާ ކުރަމުންދާއިރު މިއީ މިހާތަނަށް އަތޮޅުތެރޭގެ ރަށެއްގައި ޕޫލެއް އެޅޭ ފުރަތަމަ ފަހަރެވެ. މާލޭގައިވެސް އޮލިމްޕިކް ސައިޒުގެ ސްވިމިން ޕޫލެއް އެޅުމުގެ މަސައްކަތް ދަނީ ކުރަމުްނެވެ.\nފުވައްމުލަކުގައި މޫދަށް އެރޭނެ ހާއްސަ ސަރަހައްދެއް ނެތްއިރު ޕޫލް އެޅުން ވެގެންދާނީ އެ ސިޓީގެ ރައްޔިތުންނަށް ލިބިގެންދާނެ ވަރަށް ބޮޑު ލުއި ފަސޭހަކަ އަށެވެ.\nފުވައްމުލަކުގައި އަޅާ ސްވިމިން ޕޫލްގެ މަސައްކަތް އިންޑިއާ ސަރުކާރުގެ ހިލޭ އެހީގެ ދަށުން ކުރުމަށް ނިންމާފައިވާއިރު އިންޑިއާ ސަރުކާރުން ދަނީ ރާއްޖޭގެ ކުޅިވަރަށާއި އެހެނިހެން ކަންކަމަށް ބޮޑެތި އެހީތެރިކަން ފޯރުކޮށްދެމުންނެވެ.\nއިންޑިއާ ފުވައްމުލައް އަހުމަދު މަހްލޫފު\nއެކުވެރިއަކު ބޭނުންވާއިރު އިންޑިއާ އޮވޭ: ރައީސް\n"ސިސްޓާ އައިލެންޑް" ކޮންސެޕްޓް ތައާރަފު ކޮށްފި\nއިންޑިއާއަށް ފާޑު ކިޔަނީ ހަޖަމުނުވާ މީހުން: ޝާހިދު


އދ.މާމިގިލީ ސިއްޙީ މަރުކަޒުގެ އެކައުންޓްސް އޮފިސަރ\nޓެކްނިކަލް ކޯ އެލަވަންސްގެ ގޮތުގައި މަހަކު 700.00 ރުފިޔާ\nޞިއްޙީމަރުކަޒުގެ ބަޖެޓާއި، ބަޖެޓާއި ނުބެހޭ ބައިން ނަގަންޖެހޭ ފައިސާ ނަގައި ޙަވާލް ކުރަންޖެހޭ ފަރާތްތަކާއި ޤަވާއިދުން ޙަވާލްކުރައްވައި ބެލެހެއްޓުން\nޞިއްޙީމަރުކަޒުގެ މުވައްޒަފުންގެ މުސާރަ ދިނުމާއިގުޅޭ ގޮތުން ކުރަންޖެހޭ އެންމެހާ ކަންތައްތައް ކުރުވައި ބެލެހެއްޓުން\nކޮންމެ މަހެއްނިމުމުން ރިޕޯރޓްތައް ފޮނުވަން ޖެހޭ ތަންތަނަށް ފޮނުވައި ބެލެހެއްޓުން\nބަޖެޓާއި ބަޖެޓާއި ނުބެހޭ ފައިސާގެ ބިލް ތަކާއި،ފޮތްތައް މަހުންމަހަށް ރައްކާތެރި ކަމާއި އެކު ބެލެހެއްޓުން\nބަޖެޓުން އުނިކުރާ ފައިސާ އާއި އިތުރު ކުރާ ފައިސާ އަދި އެއްބައިން އަނެއްބަޔަށް ބަދަލުކުރާ ފައިސާގެ ކަންތައްތައް ބެލެހެއްޓުން\nޞިއްޙީމަރުކަޒުން ކުރާ ރަސްމީ ދަތުރު ތަކާއި،ކުލިދޭ ގޮތަށްދޭ ދަތުރު ތަކާއި،އެނޫންވެސް ދަތުރުތަކުގެ ފައިސާ އާއި ބެހޭ ކަންތައްތައް ބެލެހެއްޓުން\nޞިއްޙީމަރުކަޒުގެ ރަޖިސްޓްރީގައި އެއްގަމާއި ކަނޑުގެ އުޅަނދު ފަހަރުގެ އަހަރީ ފީ އާއި ޓްރާންސްމިޓޭޝަން ލައިސަންސްފީ ކަމާއި ގުޅޭ މުވައްޒަފު އެދުމުން ފައިސާ ދެއްކުމުގެ އިންތިޒާމް ހަމަޖެއްސުން\nކޮންމެހެން ކުރަންޖެހޭ ޚަރަދު ތަކަށް ބަޖެޓަށް ހޯދަންޖެހޭ ފައިސާ ހޯދައި އެމަސައްކަތް ކުރުވައި ބެލެހެއްޓުން\nބަޖެޓް ސެކްޝަނުން އެކި ފަރާތް ތަކަށް ފޮނުވަންޖެހޭ ސިޓީ،މެސެޖު ރިޕޯރޓް ފަދަ ތަކެތި ލިޔެ އެފަދަ ތަކެތި ޙަވަލްކުރުމާއި، ފައިލް ކުރަންޖެހޭ ލިޔުންތައް ފައިލް ކޮށްބެލެހެއްޓުން\nތިޖޫރީގެ2ތަޅުދަނޑި ރައްކާތެރިކަމާއި އެކު ބެލެހެއްޓުން\nމީގެ އިތުރުންވެސް ޞިއްޙީމަރުކަޒުން އަންގާ ޞިއްޚީމަރުކަޒުގެ މަސައްކަތްތައް ކުރުން\nމަގާމުގެ މަސައްކަތާއިގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 މެއި 2019 ވާ ބުރާސްފަތި ދުވަހުގެ 12:00 ގެ ކުރިން، އދ.މާމިގިލީ ޞިއްޙީ މަރުކަޒުގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް adhhospital@gmail.com އަށް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،2019 މެއި މަހުގެ 24 އިން 30 އާ ދެމެދު، އދ.އަތޮޅު ހޮސްޕިޓަލް ގައެވެ.


Kandu mahchah jamaave, kanneli Masveringe Union ufahdhaifi\nކަނޑު މައްޗަށް ޖަމާވެ، ކަންނެލި މަސްވެރިންގެ ޔޫނިއަން އުފައްދައިފި\nކަންނެލި މަސްވެރިންގެ ޔޫނިއަން އުފައްދަން ބޭއްވި ޖަލްސާއަށް ގިނަ އޮޑި ފަހަރެއް ޖަމާވެފައި -- ފޮޓޯ: ބީކޭއެމްޔޫ\nކަނޑު މައްޗަށް ޖަމާވެ، ކަންނެލި މަސްވެރިންގެ ތަމްސީލް ކުރަން ވަކާލާތު ކުރާނެ ޔޫނިއަނެއް އުފައްދައިފި އެވެ.\nބޮޑު ކަންނެލި މަސްވެރިންގެ ޔޫނިއަން (ބީކޭއެމްޔޫ) ގެ ނަމުގައި މި ޔޫނިއަން އުފެއްދުމުގެ ރަސްމިއްޔާތު ބާއްވާފައިވަނީ ގުޅިފަޅު ކަނޑުމައްޗަށް ގިނަ އަދަދެއްގެ ކަންނެލި ދޯނި ފަހަރު ޖަމާ ވެގެންނެވެ. މި ޖަލްސާގައި ހަތޭހައެއްހާ ދޯނިން ބައިވެރިވެފައިވެ އެވެ.\nމި ޖަލްސާގައި ރާއްޖެ ޓޫރިޒަމް މަސައްކަތްތެރިންގެ ހައްގުތައް ތަމްސީލް ކުރުމަށް އުފައްދާފައިވާ ޖަމިއްޔާއެއް ކަމަށްވާ، ޓޫރިޒަމް އިމްޕްލޯއީމަންޓް އެސޯސިއޭޝަން (ޓީމް) އިން ވެސް ބައިވެރިވެފައިވެ އެވެ. މި ޖަލްސާގައި އެ ޖަމިއްޔާގެ ސެކްރެޓަރީ ޖެނެރަލް އަހުމަދު މައުރޫފު ވިދާޅުވި ގޮތުގައި މަސްވެރިންގެ ހައްގުތައް ހިމާޔަތްކޮށް ހައްގު ހޯދުމަށް މަސައްކަތް ކުރަން ޖެހޭ ކަމަށެވެ. އަދި އެކަން ކުރުމަށް އެހެން ބަޔަކު ނާންނާނެ ކަމަށް އޭނާ ވިދާޅުވި އެވެ.\nބޮޑު ކަންނެލި މަސްވެރިން ވަނީ ބާޒާރުގައި އަގުތައް މަތިވަމުންދާ ވަރަށް މަހުގެ އަގު މަތި ނުވާތީ ކަންބޮޑުވުން ފާޅުކޮށްފަ އެވެ. އަދި މަސް ގަންނަ ކުންފުނިތަކުން މަހުގެ އަގު ބޮޑުކޮށްދޭން ޖެހޭ ކަމަށް މަސްވެރިން ފާހަގަ ކޮށްފައިވެ އެވެ.\nމި ރަސްމިއްޔާތުގައި ވާހަކަ ދައްކަމުން، ގައުމީ ޓީމުގެ ކުރީގެ ގޯލް ކީޕަރު އަދި މިހާރު ކަންނެލި މަސްވެރިކަން ކުރާ އިމްރާން މުހައްމަދު ބުނި ގޮތުގައި ބޮޑު ކަންނެލި މަސްވެރިން އުޅެން ޖެހޭ ހާލަކީ މިއީ ނޫން ކަމަށެވެ.\n"އަޅުގަނޑުމެން މަހަށް ގެންގޮސް ގެންދާ ލާރިކޮޅުން މިއަދު މި ރާއްޖެ މި ކޮޅަށް މިއޮތީ. ކޮވިޑުގެ ހާލަތުގައި ހަމައެކަނި މަސައްކަތް ކުރި ބަޔަކީ މަސްވެރިން. މިކަމް ނުފެންނަނީ ތޯ؟ ރާއްޖޭގެ އިގްތިސޯދު ކޮޅަށް ޖެހީ މަސްވެރިން. އަޅުގަނޑަކީ އެންމެ އުނދަގޫ ހާލަތުގައި މާސްކު އަޅައިގެން ދުއްވީ އަޅުގަނޑުމެން. މަހުގެ އަގު ބޮޑެއް ނުވި،" އިމްރާން ބުންޏެވެ.\nކަންނެލި މަސްވެރިންގެ ޔޫނިއަނެއް އުފެއްދިއިރު، ކަންނެލި ކިލޯއެއްގެ އަގު މިހާރު ހުރީ 25ރ. އަށެވެ. އަދި މަސްވެރިން ދަނީ މި އަގު މަތި ކުރަން ގޮވާލަމުންނެވެ.\nމަސްވެރިން މަސްވެރިންގެ ދުވަސް\nރާއްޖޭގައި އޮތީ 55 މަސް ކަނދުފަތި\nކޫއްޑުއަށް މަސް ގަތުން ކޮންޓްރޯލް ކޮށްފި\nމިފްކޯއާއި އެމްއެސްއެސް ގުޅިގެން މަސް އެކްސްޕޯޓް ކުރަނީ\nމިފްކޯއިން އައިސް ވިއްކާ އަގު ހެޔޮކޮށްފި


ނިއުގެ ފުޓުބޯޅަ ސީޒަން އިފްތިތާހުކޮށް އާ ކޯޗާއެކު އެއްބަސްވުމުގައި...\nނިއުގެ ފުޓުބޯޅަ ސީޒަން އިފްތިތާހުކޮށް އާ ކޯޗާއެކު އެއްބަސްވުމުގައި ސޮއިކޮށްފި\nނިއުގެ އާ ކޯޗާއެކު ޕޯޗުގަލްގެ ބެނާޑޯ ޓަވަރެސް އެއްބަސްވުމުގައި ވަނީ ސޮއިކޮށްފަ\nކުރިޔަށް އޮތް ސީޒަނަށް ނިއު އިން ވަނީ ބޭރު ހަތަރު ކުޅުންތެރިން ވަނީ ގެނެސްފަ\n16 ޖެނުއަރީ 2017 | ހޯމަ 19:59\nނިއުގެ އާ ކޯޗު ބެނާޑޯ ޓަވަރެސް އެއްބަސްވުމުގައި ސޮއިކުރަނީ\nނިއުރޭޑިއަންޓް ސްޕޯޓްސް ކްލަބްގެ ފުޓުބޯޅަ ސީޒަން އިފްތިތާހުކޮށް އާ ކޯޗާއެކު ޕޯޗުގަލްގެ ބެނާޑޯ ޓަވަރެސް އެއްބަސްވުމުގައި ސޮއިކޮށްފި އެވެ.\nސޯލްޓް ކެފޭގައި ހޯމަ ދުވަހު ބޭއްވި ހަފްލާގައި ނިއުގެ ޕްރީ ސީޒަން އިފްތިތާހުކޮށްދެއްވީ އެ ކްލަބްގެ ޗެއާމަން ރިޓަޔާޑް ކާނަލް ޒިޔާދެވެ. މި ހަފްލާގައި ނިއުގެ ހުރިހާ ބޯޑު މެމްބަރުން، ސްކޮޑުގައި ކުރިޔަށް އޮތް ސީޒަނުގައި ފެނިގެންދާ ހުރިހާ ކުޅުންތެރިން އަދި އޮފިޝަލުން ވަނީ ފެނިގެންގޮސްފަ އެވެ.\nކުރިޔަށް އޮތް ސީޒަނަށް އެޓީމަށް ބޭރު ހަތަރު ކުޅުންތެރިން ވަނީ ގެނެސްފައެވެ. އެއީ ފިލިޕިންސް ލީގުގައި އެންމެ ގިނަ ގޯލްޖެހި ކުޅުންތެރިޔާ ސްޕެއިންގެ އެޑްރިއަން ގަލާޑޯ، ޖަޕާންގެ އޮގަވާ ކެއިސުކީ، ޗެލްސީގެ 18 އަހަރުން ދަށުގެ ޔޫތު ޓީމް ކެޕްޓަންކަން ކުރި ޑެނިއަލް ޕަޕޯ އަދި ނެދަލޭންސްގެ މިޑްފީލްޑަރު ޖަމެލް ރޮމާނޯ އެވެ. މި ހުރިހާ ކުޅުންތެރިންވެސް ވަނީ ހަފްލާގައި ބައިވެރިވެފަ އެވެ.\nމީގެއިތުރުން ނިއުގެ ފިޓްނަސް ކޯޗަކަށް ޕޯޗުގަލްގެ ޖޯކިމް ވަލިންހޯ ހަމަޖައްސާފައިވާއިރު، ޓީމުގެ އެސިސްޓެންޓް ކޯޗަކަށް ހަމަޖައްސާފައިވަނީ ނިއުގެ ކޯޗުކަމާ އެންމެ ފަހުން ހަވާލުވެގެންހުރި އަޝްރަފް ލުތުފީ (ސަމްޕަތު) އެވެ. ސަމްޕަތް އަދި ވަލިންހޯ ވެސް ވަނީ މި ހަފްލާގައި ބައިވެރިވެފައެވެ.\nމި ހަފްލާގައި ރާއްޖޭގެ ވިޔަފާރިވެރިންގެ އިތުރުން ނިއުގެ ސަޕޯޓާސް ޔޫނިއަންގެ ފަރާތުންވެސްވަނީ ބައިވެރިވެފައެވެ.\n18 އޯގަސްޓް 2017 | ހުކުރު 01:31\nސާބަހޭ ގައުމު ފުންޑޭ އިރުވެސް ކުޅެވޭތޯބަލާ


SunOnline: Saudi Prince, Amazon ge veriya Jeff Bezos ge phone hack kohfi\nސައުދީ ޕްރިންސް، އެމެޒޯންގެ ވެރިޔާ ޖެފް ބޭޒޯސްގެ ފޯނު ހެކްކޮށްފި\nއަހުމަދު ޖައިޝަން 22 Jan 2020, 13:08\nސައުދީ ޕްރިންސް މުހައްމަދު ބިން ސަލްމާން އާއި އެމެޒޯންގެ ވެރިޔާ ޖެފް ބޭޒޯސް 2018 ވަނަ އަހަރު ބައްދަލުކުރައްވަނީ --- ފޮޓޯ : ގާޑިއަން\nސައުދީ އަރަބިއްޔާގެ ޕްރިންސް މުހައްމަދު ބިން ސަލްމާން، ދުނިޔޭގެ އެންމެ މުއްސަނދި މީހާ އަދި އެމެޒޯންގެ ސީއީއޯ ޖެފް ބޭޒޯސްގެ މޯބައިލް ފޯނު ހެކް ކޮށްލި ކަމަށް ބުނާ މައްސަލައެއް ފެންމަތިވެއްޖެ އެވެ.\nޑިޖިޓަލް ފޮރެންސިކް އެނަލައިސިސްތަކަކަށް ހަވާލާދީ ބޭރުގެ ނޫސްތަކުން ބުނެފައި ވަނީ 2018 ވަނަ އަހަރުގައި ސައުދީ ޕްރިންސް ވަނީ ޖެފް ބޭޒޯސްގެ މޯބައިލް ފޯނު ހެކް ކޮށްފައިވާ ކަމަށެވެ. އެގޮތުން ޖެފްގެ މޯބައިލް ފޯނު ހެކުކޮށްފައި ވަނީ ވަޓްސް އެޕުން ދެ ބޭފުޅުންގެ ދެމެދުގައި ކުރިއަށް ގެންދިޔަ ޗެޓުގެ މެދުން ކަމަށް ބޭރުގެ ނޫސްތަކުން ބުނެ އެވެ.\nބޭރުގެ ނޫސްތަކުން ބުނެފައި ވަނީ ދެ ބޭފުޅުންގެ ޗެޓް ލޮގަށް ސައުދީ ޕްރިންސް ވަނީ އެންކްރިޕްޓެޑް ފައިލެއް ފޮނުވާފައި ކަމަށެވެ.\nބައެއް ނޫސްތަކުން ބުނާ ގޮތުގައި 2018 ވަނަ އަހަރުގެ މެއި ފުރަތަމަ ދުވަހު ދެ ބޭފުޅުންގެ ދެމެދުގައި "އެކުވެރިކޮށް" ވާހަކަތަކެއް ދެކެވިފައިވެ އެވެ. އަދި އެ ދެބޭފުޅުންގެ ދެމެދުގައި ދެކެވެމުން ދިޔަ ވާހަކަތަކުގެ ތެރެއިން ސައުދީ ޕްރިންސް، އިންފެކްޓްވެފައިވާ ވީޑިއޯ ފައިލެއް ޗެޓް ލޮގަށް ދޫކޮށްލެވި ކަމަށް ފޮރެންސިކް އެނަލައިސިސް އިން ބުނެ އެވެ.\nބޭރުގެ ނޫހެއް ކަމަށްވާ "ގާޑިއަން"އަށް އިތުބާރުކުރެވޭ މަސްދަރެއް މައުލޫމާތު ދިންގޮތުގައި، ޗެޓް ލޮގަށް އެ ވީޑިއޯ ފައިލް ފޮނުވުމާ އެކު ގިނަ ގަޑިއިރުތަކެއް ނުވެ ޖެފްގެ ފޯނުން ގިނަ އަދަދެއްގެ މައުލޫމާތުތައް ހެކްކޮށްފައިވެ އެވެ. ނަމަވެސް އެ ފޯނުން ހެކް ކޮށްފައިވަނީ ކޮން ކަހަލަ މައުލޫމާތެއް ކަމަށާއި އެ ބޭނުންކޮށްފައި ވަނީ ކޮން ގޮތަކަށް ކަމެއް ނޭނގޭ ކަމަށް ގާޑިއަން އިން ބުނެފައިވެ އެވެ.\nޖެފްގެ މޯބައިލް ފޯނު ހެކްކުރި ކަމުގެ ތުހުމަތާ ގުޅިގެން އެމެރިކާގައި ހުރި ސައުދީ އެމްބަސީއިން ވަނީ އެކަން އިންކާރުކޮށްފަ އެވެ.\nސައުދީ އެމްބަސީ އިން ކުރި ޓްވީޓެއްގައި ބުނެފައި ވަނީ ސައުދީ ޕްރިންސް، ޖެފްގެ ފޯނު ހެކް ކޮށްފާނެ ކަމަށް ދެކެވޭ ވާހަކައަކީ "ހަމަޖެހޭ" ވާހަކައެއް ނޫން ކަމަށެވެ. އަދި އެ މައްސަލަ ތަހުގީގުކުރުމަށް އެދި އެމްބަސީއިން ވަނީ ގޮވާލާފަ އެވެ.


Luxembourg kolhah Ronaldo ge hattrick eh, furihama record akaa eku Denmark world cup ah - One Online\nރޮނާލްޑޯގެ ގޯލަށްފަހު އުފާފާޅުކުރަނީ ---\nލަގްޒެމްބާގު ކޮޅަށް ރޮނާލްޑޯގެ ހެޓްރިކެއް، ފުރިހަމަ ރެކޯޑަކާއެކު ޑެންމާކު ވޯލްޑް ކަޕަށް\nރޭ ކުޅުނު ޔޫރަޕްގެ ވޯލްޑް ކަޕް ކޮލިފިކޭޝަން މެޗުގައި ޕޯޗުގަލް އިން ލަކްޒެމްބާގު ބަލިކުރިއިރު، ކޮލިފިކޭޝަންގެ ފުރިހަމަ ރެކޯޑަކާއެކު ޑެންމާކު ވޯލްޑް ކަޕަށް ކޮލިފައިވެއްޖެއެވެ.\nޕޯޗުގަލްއިން ރޭ އަމިއްލަ ގައުމުގައި ލަގްޒެމްބާގާ ދެކޮޅަށް ކުޅުނު މެޗު ކާމިޔާބުކުރީ 5-0 ގެ ނަތީޖާއަކުންނެވެ. މެޗުގައި ކެޕްޓަން ކްރިސްޓިއާނޯ ރޮނާލްޑޯ ހެޓްރިކް ހަދާފައިވާއިރު، މިހާރު ރޮނާލްޑޯ އަކީ ބައިނަލްއަގުވާމީ ފުޓުބޯޅަ ތާރީހުގައި ގައުމީ ޓީމަށް އެންމެ ގިނަ ހެޓްރިކް ހެދި ކުޅުންތެރިޔާއެވެ. އޭނާ ވަނީ މިހާތަނަށް ގައުމީ ޓީމަށް 10 ހެޓްރިކް ހަދާދީފައެވެ.\nރޭގެ މެޗުން ހޯދި މޮޅާއެކު ޕޯޗުގަލް މިވަގުތު އޮތީ ގްރޫޕް އޭގެ ދެވަނައިގަ އެވެ. އެ ގްރޫޕުގެ އެއްވަނައިގައި ސާބިއާ އޮތްއިރު، ގްރޫޕް ސްޓޭޖުގައި ކުޅޭ ފަހު މެޗުގައި ޕޯޗުގަލްއިން ނުކުންނާނީ ސާބިއާއާ ދެކޮޅަށެވެ. ކޮލިފިކޭޝަންގެ ޔަގީން ފުރުސަތަކަށް ޕޯޗުގަލް އިން އެ މެޗުގައި ސާބިއާ ބަލިކުރަން ޖެހޭނެއެވެ.\nރޭގެ މެޗުގައި ރޮނާލްޑޯ ޖެހި ތިން ގޯލުގެ ތެރެއިން ދެ ގޯލަކީ ލިބުނު ޕެނަލްޓީތަކުން ޖެހި ދެ ގޯލެވެ. މިހާތަނަށް ލަގްޒެމްބާގު ކޮޅަށް ރޮނާލްޑޯ، އަށް ގޯލު ޖަހައިފައިވާއިރު، އެއީ ޕޯޗުގަލް ކެރިއަރުގައި އޭނާ އެންމެ ގިނަ ގޯލު ޖެހި ގައުމެވެ. ރޮނާލްޑޯގެ އިތުރުން ރޭގެ މެޗުގައި ގޯލުތައް ޖަހައިދިނީ ބްރޫނޯ ފެނާންޑޭޒް އާއި ޖާއޯ ޕަލިންހާ އެވެ.\nޑެންމާކުން ރޭ ކުޅުނު މެޗުގައި އޮސްޓްރިއާ ބަލިކުރީ 1-0 ގެ ނަތީޖާއަކުންނެވެ. އެޓީމުން ކޮލިފިކޭޝަންގެ ގްރޫޕް އެފްގައި މިހާތަނަށް ކުޅުނު ހުރިހާ މެޗެއްވެސް ކާމިޔާބު ކޮށްފައިވާއިރު، ރޭގެ މެޗުގައި ގޯލު ޖެހީ ޔޮކިމް މައިލާއެވެ. ޔޫރޯ 2020 ގެ ސެމީ ފައިނަލަށްވެސް ޑެންމާކު ދަތުރު ކޮށްފައިވާއިރު، އެ ޖަޒުބާތީ މުބާރާތުގެ ރޫހު އަދިވެސް ޓީމުން ދަނީ ފެންނަމުންނެވެ.\nރޭގެ މެޗަށްފަހު ޑެންމާކުގެ ކެޕްޓަން ސިމޮން ކެޔާ ބުނެފައި ވަނީ ގަތަރުގައި އޮންނަ 2022 ވަނަ އަހަރުގެ ވޯލްޑް ކަޕްގައިވެސް ޑެންމާކަށް ކުރިއެރުންތަކެއް ހޯދޭނެ ކަމަށާއި، ހުރިހާ ކުޅުންތެރިން ދައްކަމުން އަންނަ ހިތްވަރަކީ ޓީމުގެ ރޫހު ކަމަށެވެ.\nކޮލިފިކޭޝަންގައި ރޭ އިންގްލެންޑުން ކުޅުނު މެޗުގައި ހަންގޭރީއާ އެއްވަރުވިއިރު، ސްވިޑެންއިން ގްރީސް ބަލިކުރީ 2-0 ގެ ނަތީޖާއަކުންނެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ފުޓްބޯޅަ ވޯލްޑް ކަޕް ކޮލިފައިން ޕޯޗުގަލް ޑެންމާކް


Yaameen Maruge Massalaige Report Thahyaaru Kuri Fuluhaai, Vakeelunge gina Suvaal Thakeh - Vaguthu\nޔާމީން މަރުގެ މައްސަލައިގެ ރިޕޯޓް ތައްޔާރުކުރި ފުލުހަށް، ވަކީލުންގެ ގިނަ ސުވާލު ތަކެއް\nމަރާލާފައި އޮއްވާ ފެނުނު މަޝްހޫރު ބްލޮގާ ޔާމީން ރަޝީދު މަރުގެ މައްސަލާގައި ކްރިމިނަލް ކޯޓުގައި މިއަދު ހެކިބަސް ނެގި ފުލުހެއް ކަމަށްވާ އާދަމް މުހައްމަދު ތައްޔާރު ކުރި ރިޕޯޓާއި ގުޅިގެން ދައުވާ މ. ތާއިފް، އިސްމާއީލް ރަޝީދުގެ ދިފާއީ ވަކީލް މައުމޫން ހަމީދު ގިނަ ސުވާލުތަކަކާއި ފުލުހާއި ކުރިމަތި ކުރުވައިފިއެވެ.\nއާދަމް މުހައްމަދު ވަނީ ޔާމީން މަރާލި މައްސަލާގައި ހިމެނޭ މީހުންގެ ވީޑިއޯ އެނާލިސިސް ރިޕޯޓްތަކެއް ތައްޔާރުކޮށްފައެވެ. އޭނާ ތައްޔާރުކޮށްފައިވާ ހަ ރިޕޯޓަކީ މައްސަލާގައި ހިމެނޭ ހަ މީހުންގެ ތެރެއިން ފަސް މީހެއްގެ ސިފަތައް ފުލުހުން ނަގާފައިވާ ވީޑިއޯތަކުން ފެންނަ މީހުންނާ ދިމާވާ ކަމަށް ބުނެ ހަދާފައިވާ ރިޕޯޓްތަކަކާއި ސައިކަލަކާ ގުޅޭ ގޮތުން ހަދާފައިވާ ރިޕޯޓެކެވެ.\nމިއަދުގެ ޝަރީއަތުގެ މަޖިލީހުގައި ހެކިބަސް ނަގައި ތިން ރިޕޯޓަކަށް ވާހަކަ ދައްކާފައިވާ އިރު، އިސްމާއިލް ރަޝީދުގެ ދިފާއީ ވަކީލް މައުމޫން ހަމީދު ވަނީ އެތަނުން އޭނާގެ މުވައްކިލުގެ ތިން ސިފައެއް ދިމާވާ ކަމަށް ބުނެ ހަދާފައިވާ ރިޕޯޓާއި ގުޅޭގޮތުން ގިނަ ސުވާލު ތަކެއް ކުރައްވާފައެވެ.\nއިސްމާއިލް ރަޝީދުގެ ދިފާއި ވަކީލް މައުމޫން ހަމީދު ވަނީ ރިޕޯޓްގައި އޮތް ލިޔުމުގެ ކުށެއް ފާހަގަކޮށް އެކަމާއި ގުޅިގެން ރިޕޯޓްގެ ސައްހަ ކަމާއި މެދު ސުވާލު އުފައްދާފައެވެ. އެއީ އިސްމާއިލް ރަޝީދުގެ ބަދަލުގައި ނަންގަނެފައިވަނީ މި މައްސަލާގައި ދައުވާ މ. އިރާސްމިކުގެ އަހުމަދު ޒިހާން އިސްމާއިލުގެ ނަން އޮތުމުންނެވެ. އެއީ ކިހިނެއް ވެފަ އޮތް ކަމެއްތޯ އާދަމް ކައިރިން މައުމޫން ސުވާލުކުރެއްވިއެވެ. ޖަވާބުގައި އާދަމް ވިދާޅުވެފައިވަނީ އަހުމަދު ޒިހާންގެ ނަން ޖެހިފައި ވަނީ ލިޔުމުގެ ކުށަކުން ކަމަށެވެ.\nދެވަނައަށް މައުމޫން ހަމީދު، އާދަމް އާއި ސުވާލު ކުރައްވާފައިވަނީ ޗެއިން އޮފް ކަސްޓަޑީއާއި ގުޅޭގޮތުންނެވެ. އެގޮތުން އޭގައި ބާކީ ހުރި ފަރާތްތައް މައުމޫން ހަމީދު ވަނީ ކިޔާދީފައެވެ. އާދަމް ކައިރިން މައުމޫން އެއްސެވީ ޗެއިން އޮފް ކަސްޓަޑީގައި އެންމެ ފަހަތުގައި އޮތީ ކޮން ނަމެއް ކަމަށެވެ. އެއީ މައުމޫން އަށް އެނަން ސާފު ނުވެގެންނެވެ. އާދަމް އަކަށް ވެސް އެއީ ކޮން އޮފިސަރެއްގެ ނަމެއް ކަމެއް ސާފެއް ނުވިއެވެ. އެހެން ނަމަވެސް އާދަމް ވިދާޅުވެފައިވަނީ އެއީ އެވިޑެންސް ކޮންޓްރޯލޯ ކަމަށެވެ. އާދަމް ބުނާ ގޮތުން އެ އެވިޑެންސް އޭނާއާ ހަވާލުކުރީ އެވިޑެންސް ކޮންޓްރޯލާ އެވެ.\nމައުމޫން ހަމީދު ވަނީ އެ ރިޕޯޓް ތައްޔާރު ކުރި ސޮފްޓްވެއާއާއި ބެހޭ ސުވާލުތަކެއް އާދަމް އާއި ކުރައްވާފައެވެ. އެގޮތުން ފުރަތަމަވެސް މައުމޫން ކުރެއްވި ސުވާލަކީ އެ ސޮފްޓްވެއާ ބޭނުން ކުރާ ގޮތާއި އުސޫލު އޮޅުންފިލުއްވާފައެވެ. މައުމޫން ވަނީ އާދަމްގެ ތައުލީމާއި ތަޖުރިބާ އާއި ގުޅޭ ސުވާލުތަކެއްވެސް ކޮށްފައެވެ. އާދަމް ވަނީ އޭނާ ތައުލީމު ހާސިލް ކުރެއްވީ ކޮންތަނަކުން ކަމާއި ތަމްރީނު ދީފައިވަނީ ކޮން ޓްރެއިނަރެއްކަން ވެސް މައުމޫނަށް ކިޔައިދީފައެވެ.\nމައުމޫން ހަމީދު ދެން ސުވާލުތައް ކުރެއްވީ ރިޕޯޓް ތައްޔާރު ކުރި ސޮފްޓްވެއާ އުފެއްދި ކުންފުނިން ނެރެފައިވާ ބުކްލެޓްގައިވާ ކަންކަމާ ގުޅޭ ގޮތުންނެވެ. މައުމޫން ވިދާޅުވީ ސޮފްޓްވެއާއިން ސީދާ ރިޕޯޓް ޖެނެރޭޓް ކުރާކަމަށެވެ. އަދި އެ ރިޕޯޓަކީ ކޯޓުގެ ބޭނުމަށް ހުށަހެޅޭނެ ފެންވަރުގެ ރިޕޯޓަކަށް ވާނެކަމަށެވެ. އެހެންވީއިރު އެ ރިޕޯޓަށްވީ ކިހިނެއްތޯ މައުމޫން އެއްސެވިއެވެ.\nމި ސުވާލަށް ޖަވާބު ދެއްވަމުން އާދަމް ވިދާޅުވެފައިވަނީ އޭނާ ރިޕޯޓް ތައްޔާރުކޮށްފައިވަނީ އެބުނާ ރިޕޯޓަށް ބިނާކޮށް ކަމަށާއި އެ ރިޕޯޓް ރައްކާކޮށްފައި އޮންނާނެކަމަށެވެ. މައުމޫން އެ ރިޕޯޓް ޕީޖީ އޮފީހާއި އައިއޯއާއި ހަވާލުކުރިންތޯ ސުވާލުކުރުން އާދަމް ވިދާޅުވީ އެ ރިޕޯޓް ހަވާލުކޮށްފައިނުވާނެކަމަށެވެ.\nމައުމޫން ފާހަގަކޮށްފައިވަނީ އެއީ ކޯޓުގައި ބޭނުން ކުރެވޭނެ ފަދަ ރިޕޯޓަކަށްވާއިރު އެ ރިޕޯޓްގައިވާ ކަންކަމުގެ މައްޗަށް ރިޕޯޓެއް ތައްޔާރުކުރުމުގެ ބަދަލުގައި އެންމެ ރަނގަޅު ގޮތަކީ ސީދާ އެ ރިޕޯޓެއް ހުށަހެޅުންކަމަށެވެ.\nމި މައްސަލާގައި ދެން ސުވާލު އުފައްދާފައިވަނީ މ. އަންނާރުމާގޭ އިސްމާއިލް ހައިޝަމްގެ ދިފާއީ ވަކީލް ޔާމީނެވެ. ޔާމީން ވަނީ އަދަމް ކައިރިން އެ ރިޕޯޓް ތައްޔާރުކުރުމަށް ވީޑިއޯއިން ފެންނަ މަންޒަރުތަކުގައިވާ ސަރަހައްދުތަކަށް ގޮސް އަލުން އޭނާގެ މުވައްކިލު ގެންގޮސް ފޮޓޯ ނަގައި މިންތައް ނަގާފައިވޭތޯ ސުވާލުކުރައްވާފައެވެ. އަދި ރިޕޯޓް ހެދުމަށް ބޭނުންކުރި ސޮފްޓްވެއާގެ ވޯކް ލޮގް ކޮބައިތޯވެސް އައްސަވާފައެވެ. ޖަވާބުގައި ރިޕޯޓް ތައްޔާރުކުރި އާދަމް ވިދާޅުވީ ވީޑިއޯތަކުން ފެންނަ ތަންތަނަށް ގެންގޮސް މި މައްސަލާގައި އަލުން ފޮޓޯ ނަގާފައިނުވާނެ ކަމަށެވެ. އަދި ވޯކް ލޮގް ވެސް ހުށަހަޅާފައިނުވާނެ ކަމަށެވެ.\nމ. އިރާސްމިކުގެ އަހުމަދު ޒިހާން އިސްމާއިލާއި ގުޅޭގޮތުން ތައްޔާރުކޮށްފައިވާ ރިޕޯޓަށް އޭނާގެ ދިފާއީ ވަކީލް އަބްދުﷲ ހަސީން ވެސް ވަނީ ސުވާލުތަކެއް ކޮށްފައެވެ. ހަސީން އާދަމް ކައިރިން އައްސަވާފައިވަނީ، ތިން ސިފަ އެއްގޮތް ކަމަށް ބުނާއިރު ވީޑިއޯއިން ފެންނަނީ ސީދާ ޒިހާން ކަމަށް ޔަގީންވޭތޯއެވެ. ޖަވާބުގައި އާދަމް ބުނެފައިވަނީ ރިޕޯޓްގައި ހިމެނީ ޒިހާންއާ އެއްގޮތް ސިފައެއް ވޭތޯ ނުވަތަ ނޫންތޯ ކަމަށެވެ. ސިދާ ސުވާލަށް ޖަވާބު ދިނުމަށް ހަސީން އެދުމުން އާދަމް ބުނީ އެއްގޮތްވީ ތިން ސިފަ ކަމަށެވެ.\nމިއަދުގެ ޝަރީއަރުގައި ވަނީ އިތުރު ހެކިވެރިއެއްވެސް ހާޒިރުކޮށްފައެވެ. އެއީ ސައިކަލެއް ޓޯޔާޑަށް ގެންދިއުމުން ފޮޓޯނަގައި ރިޕޯޓެއް ތައްޔާރުކޮށްފައިވާ އިހުސާން މުހައްމަދެވެ. ދައުލަތުން ވިދާޅުވެފައިވަނީ އެސައިކަލަކީ މި މައްސަލާގައި ދައުވާލިބޭ ގދ. ގައްދޫ ސިންދުބާދުގޭ މުހައްމަދު ދިފްރާންގެ ސައިކަލެއް ކަމަށެވެ. އިހުސާން ވިދާޅުވީ އެސައިކަލަކީ ރަތް ކުލައިގެ ޕީސީއެކްސް ވައްތަރުގެ ސައިކަލެއް ކަމަށާއި ފާހަގަވެފައި ހުރި ކަމަކީ ކުދިކުދި ކޫރުން ސައިކަލުގައި އެޅިފައިހުރި ކަން އެކަނި ކަމަށެވެ.\nމި މައްސަލާގައި ދެން އަޑުއެހުން ތާވަލުކޮށްފައިވަނީ އަންނަ މަހަށެވެ. އަދި އޮކްޓޯބަރ މަހަށްވެސް ވަނީ މި މައްސަލައިގެ އަޑުއެހުން ތާވަލުކޮށްފައެވެ.


Dho?! Hedhikaa ves vedhumah!\nހެދިކާ ދޮލަނގު މިހާރު ވެފައި ވަނީ ރަން ކިއުމުގެ ހަފުލާތަކާއި އޮފީސްތަކުގައި ހަދާ ސަޔަށް ވެސް ވަރަށް މަގުބޫލު އެއްޗަކަށެވެ؛ މީގައި ހުންނަނީ ޓްރޭއެއްގައި އެކި ވައްތަރުގެ ހެދިކާ، ރީއްޗަށް އަތުރާލައިފަ އެވެ.\nމާލޭގައި މީގެ ވިޔަފާރީކުރާކުރާ މީހުންގެ ތެރެއިން، ދެބެއިން ކަމަށްވާ އައިޝަތު ރީޝާ އާއި އޭނާގެ ދައްތަ ރުޝްދާ ރޯޒްލީ ވެސް މި ކަހަލަ ހެދިކާ ދޮލަނގެއް އެންމެ ފުރަތަމަ ތައްޔާރުކޮށްދިނީ އާއިލާގެ މީހެއްގެ ރަންކިއުމުގެ ހަފުލާއަކަށެވެ. އެ ދެބެއިން މިއަށް ދިން ހާއްސަ ނަމަކީ "ވެދުން" އެވެ. މިއީ މީހަކަށް ނުވަތަ ބަޔަކަށް ވެދުމަކަށް އެރުވިދާނެ އެއްޗެކެވެ.\nދަތުރުދާ މީހުނަށް ހާއްސަކޮށް "މަސްކާށި ވެދުން" އަދި "މޭވާ ވެދުން" ވެސް ހަދައިދެ އެވެ.\n"ވަރަށް ފަހުން ފެމެލީ ކުއްޖެއްގެ ރަން ކިއުމަކަށް ހެދީ ހެދިކާ ޓްރޭއެއް. އޭގެ ފަހުން މާލޭގެ ބޮޑު އޮފީހަކުން އަޅުގަނޑުމެންނަށް ލިބުނީ އޮފާއެއް، ތައްޔާރުކޮށްދެވިދާނެތޯ،" ވިޔަފާރިއެއްގެ ގޮތުގައި މިކަން ފެށުނު ގޮތް ރީޝާ ކިޔައިދިނެވެ.\nއައިޝަތު ރީޝާ އާއި ރުޝްދާ ރޯޒްލީ ހެދިކާ ވެދުން ތައްޔާރުކުރަނީ.\nދުނިޔޭގެ އެހެން ބައެއް ގައުމުތަކުގައި ވެސް، އެކި ވައްތަރުގެ ލުއި ކާނާ ބޭނުންކޮށްގެން މިގޮތަށް ޓްރޭތައް ހަދައިގެން ވިއްކަ އެވެ. ހާއްސަކޮށް އަރަބި ގައުމުތަކުގަ އެވެ. ރީޝާ އާއި ރުޝްދާ ވެސް ހިޔާލަކަށް ބެލީ އެ އެއްޗެއްސަށެވެ.\nA post shared by vedhun (@vedhun_mv)\n"ޕިންޓްރެސްޓުން ވަރަށް ގިނައިން ފެނޭ މިގޮތަށް ހަދައިފައި ހުންނަ އެއްޗެހި. އެ ބަލައިގެން މަސައްކަތް ފެށުނީ،" ރީޝާ ބުންޏެވެ.\n"ވެދުން"ގެ ހެދިކާ ޓްރޭގައި 17 ވައްތަރެއްގެ ހެދިކާ ހުރެ އެވެ. އެއީ ޕެޓީސް، ރިހަފޮޅި، ހަނޑޫގުޅަ، އާދައިގެ ގުޅަ، މަސްރޮށި، ޕިއްޒާ، ފުއްޖެހި ކަވާބު، ކުޅި ބޯކިބާ، ފޮނި ބޯކިބާގެ ދެ ވައްތަރެއް، ހަލުވާ، ޒިލޭބީ އަދި ކަޓްލަސް ކަހަލަ ހެދިކާ އެވެ. އަދި މީގެ ތެރެއިން މީހުންގެ މެދުގައި އެންމެ މަގުބޫލުވެފައި ވަނީ ބަޖިޔަލާއި ހަނޑޫގުޅަ އާއި ޒިލޭބީ އެވެ.\nހެދިކާ "ވެދުން" ގެ ބޮޑު ޕެކޭޖަކާއި ކުޑަ ޕެކޭޖެއް ވިއްކަ އެވެ. ޖެނުއަރީއަށް ހާއްސަކޮށް މި ޕެކޭޖުތަކުގެ ހާއްސަ ޕްރޮމޯޝަނެއް ވެސް ވަނީ ފަށައިފަ އެވެ. އެއީ ކުރިން 2،000ރ. ވިއްކި ބޮޑު ޕެކޭޖެއް 1975ރ. އަށެވެ. އަދި މިއާއެކު 1.5 ލީޓަރުގެ ސަރުބަތު ފުޅިއެއް ވެސް ލިބެ އެވެ. ބޮޑު ޕެކޭޖަކުން 25 މީހުނަށް ފުދޭވަރު ވާނެ އެވެ.\nކުޑަ ޕެކޭޖުގެ އަގަކީ 1،250ރ. އެވެ. މި ޕެކޭޖުން 15 ވަރަކަށް މީހުނަށް ކެވޭނެ އެވެ.\n"އެކަކު އެކަންޏަކަށް އަސްލު މިކަމެއް ނުވެވޭ. ދައްތަ ކޭކު އޯޑާ ވެސް ނަގާތީ، އެކަމަށް ވެސް ބަލައިފައި އޯޑަރު ނަގަނީ،" ބޮޑަށް އިސްކަންދެނީ ހަފުތާ ބަންދުގައި އޯޑަރުތައް ނެގުމަށް ކަމަށް ރީޝާ ބުންޏެވެ.\nކުރިއަށް އޮތް ތަނުގައި މަސް ދަތުރުތަކަށާއި އުފަންދުވަހުގެ ޕާޓީތަކަށާއި ބްރައިޑަލް ޝަވާސްތަކަށް ހާއްސަ ޕެކޭޖުތައް ވެސް ހަދަން އެ މީހުން އަންނަނީ ވިސްނަމުންނެވެ.\n"އެހެން ބަޔަކު ވެސް 'ވެދުން' ހަދަން ފަށައިފިއްޔާ އަހަރެމެން ވެސް ވަރަށް އުފާވާނެ. އެއީ ހޯމް ބޭކާސް ނުވަތަ ގޭގައި ތިބެގެން މަސައްކަތް ކުރާ ކޮންމެ ބަޔަކަށް ވެސް މިއީ ހަމަ ކުރަން ވަރަށް ރަނގަޅު މަސައްކަތަކަށް ވާތީ،" ރީޝާ ބުންޏެވެ.\nކައިވެނި ހަފްލާ ހެދިކާ


ޒެމްބިއާ - ވިކިޕީޑިއާ\nޒެންބިޔާއަކީ އެފްރިކާގެ ދެކުނު ބިތުގައި އޮންނަ ބިންބަންދު ޤައުމެކެވެ.\nRecognised regional languages Nyanja, Bemba, Lunda, Tonga, Lozi, Luvale, Kaonde.\n- Date 24 October 1964\n- Total $17.409 billion\n- Per capita $1,482\n- Total $14.654 billion\n- Per capita $1,247\nHDI (2007) 0.434\nޒެންބިޔާގެ ރަސްމީ ބަހަކީ އިނގިރޭސި ބަހެވެ. މީގެ އިތުރުން ނިޔަންޖާ އާއި ބެންބާ އާއި ލުންޑާ އާއި ތޮންގާ އާއި ލޯޒީ އާއި ލުވާލޭ އާއި ކައޮންޑޭ ބަސް އެކި ފެންވަރުގައި ބޭނުން ކުރެވެމުންދެއެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ޒެންބިޔަންސްއެވެ. ޤައުމުގެ އެންމެ ބޮޑު ޝަހަރަކީ ލުސާކާއެވެ. ޒެންބިޔާގެ ވެރި ރަށަކީ ވެސް މިއީއެވެ. މި ޤައުމަކީ ޖުމްހޫރިއްޔާއެކެވެ. ޤައުމުގެ އާބާދީއަކީ 13 މިލިއަނެވެ. އެހެންކަމުން މިއީ ދުނިޔޭގައި 70 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.75 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ވާތްފަރާތުންނެވެ. އިންޓަނެޓް ކޯޑަކީ zm. އެވެ. ކޯލިން ކޯޑަކީ +260 އެވެ. ފައިސާގެ ގޮތުން ބޭނުންކުރަނީ ޒެންބިޔަން ކްވާޗާއެވެ.\nޒެންބިޔާގެ ރަސްމީ ނަމަކީ ރިޕަބްލިކް އޮފް ޒެންބިޔާއެވެ. ޒެންބިޔާގެ ނަން ނިސްބަތް ވަނީ ޒެންބޭޒީ ބޭސިންއަށް ކަމަށް ބައެއް ލިޔުންތެރީން ލިޔުއްވާފައި ހުރެއެވެ.\nޒެންބިޔާގެ އުތުރުގައި އޮތީ ޑިމޮކްރެޓިކް ރިޕަބްލިކް އޮފް ކޮންގޯއެވެ. އިރުއުތުރުގައި އޮތީ ޓެންޒޭނިޔާއެވެ. އިރުމަތީގައި އޮތީ މަލާވީއެވެ. ދެކުނުގައި އޮތީ މުސިންބީ އާއި ޒިންބާބުވޭ އާއި ބޮޓްސްވާނާ އާއި ނެމީބިޔާއެވެ. ހުޅަނގުގައި އޮތީ އެންގޯލާއެވެ. ޒެންބިޔާއަކީ މުޅި ދުނިޔެއަށް ބަލާއިރު 39 ވަނަ އަށް އެންމެ ބޮޑު ޤައުމެވެ. ޒެންބިޔާގެ ބޮޑުމިން އެމެރިކާގެ ޓެކްސަސްއާ އަޅާ ކިޔާ ކަމުގައިވާ ނަމަ ޓެކްސަސްއަށް ވުރެ ކުޑަ ތަންކޮޅެއް ބޮޑެވެ.\nމިހާރުގެ ޒެންބިޔާ ސަރަޙައްދުގައި އެންމެ ފުރަތަމަ ދިރިއުޅެން ފަށާފައިވަނީ ޝިކާރަކުރާ މީހުންނެވެ. މީލާދީން 300 ވަނަ އަހަރާ ހަމަޔަށް މި ސަރަޙައްދުގައި ވަޒަންވެރިވެގެން ތިބީ މި ދެންނެވި ޝިކާރަވެރީންނެވެ. މީލާދީން 12 ވަނަ ޤަރުނުގެ ތެރޭގައި ބަންޓޫ ދަރިކޮޅުގެ މީހުން ވަނީ މި ސަރަޙައްދަށް ވަދެފައެވެ. މި މީހުންގެ ތެރެއިން ޒެންބިޔާ ސަރަޙައްދުގައި އެންމެ ފުރަތަމަ ވަޒަންވެރިވި ބަޔަކީ ތޮންގާއިންނެވެ. އެންކޯޔާ މީހުން ޒެންބިޔާއަށް އައިސްފައިވަނީ ވެސް ގާތްގަނޑަކަށް މި ދުވަސްވަރުއެވެ. އެންމެ ފުރަތަމަ ފަހަރަށް ޔޫރަޕުގެ މީހުން މި ސަރަޙައްދަށް ވަދެފައިވަނީ 18 ވަނަ ޤަރުނުގެ ތެރޭގައެވެ. އޭގެ ފަހުން ގިނަ ބަޔަކު އައިސްފައިވަނީ 19 ވަނަ ޤަރުނުގެ ތެރޭގައެވެ. މީގެ ތެރެއިން އެންމެ ފާހަގަކޮށްލެވޭ އެކަކީ ޑޭވިޑް ލިވިންގސްޓޯނެވެ. ޑޭވިޑް ލިވިންގސްޓޯނަކީ ތިން “ސީ” ގެ ބޭނުންކޮށްގެން އަޅުންގެ ވިޔަފާރި ހުއްޓުވުމުގެ ނަޒަރިއްޔާއެއް ގެންގުޅުއްވި ބޭފުޅެކެވެ. އޭނާގެ ތިން ސީ އަކީ؛ “ކްރިސްޓިއަނިޓީ، ކޮމާސް، ސިވިލައިޒޭޝަން” މި ތިން މައިގަނޑެވެ. ޑޭވިޑް ލިވިންގސްޓޯނަކީ މުޅި އެފްރިކާ ބައްރަށް ވެސް ކްރިސްޓިޔަން ދީން ފެތުރުއްވުމަށް މަސައްކަތް ކުރެއްވި ބޭފުޅެކެވެ. މި ގޮތުން ގަދަކަމުން ވެސް މީހުންގެ ދީން ބަދަލު ކުރުވާފައިވާ ކަން ފާހަގަކުރެވެެއެވެ. ލިވިންގސްޓޯން ވަނީ ޒަންބޭޒީ ކޯރާ ގުޅިފައިވާ ވޯޓަރ ފޯލްއަކަށް ވިކްޓޯރިޔާ ފޯލްސްއޭ ކިޔާފައި ނަން ވެސް ދެއްވާފައެވެ. މިއީ ދުނިޔޭގެ އެހެން ތަންތަނުގައި ހުންނަ ތަކެއްޗަށް ވެސް ވިލާތުގެ މީހުން ދަޢުވާކޮށް އަމިއްލަ ކުރަމުން ދިޔަކަން ދައްކައިދޭ ސާބިތު ހެތްކެކެވެ. ޒެންބިޔާއަށް އިނގިރޭސީންގެ ކިބައިން މިނިވަންކަން ލިބިފައިވަނީ 1964 ވަނަ އަހަރުގެ އޮކްޓޯބަރު މަހުގެ 24 ވަނަ ދުވަހުއެވެ.\nޒެންބިޔާއަކީ ސަބް ސަހާރަން އެފްރިކާއަށް ނިސްބަތްވާ ޤައުމުތަކުގެ ތެރެއިން އެންމެ ބޮޑަށް އާބަންވެފައިވާ ޤައުމުތަކުގެ ތެރެއިން އެއް ޤައުމެވެ. އެހެން ނަމަވެސް ވަޒީފާގައި ނޫޅޭ މީހުންނާއި ވަޒީފާ ނެތުން ވަނީ ޒެންބިޔާގައި ވަރަށް ބޮޑު މައްސަލައަކަށް ވެފައެވެ. ޒެންބިޔާއަށް ބަލާއިރުގައި އެ ޤައުމުގެ ރަށްފުށުގެ ސަރަޙައްދުތަކުގައި ދިރިއުޅެމުން ދަނީ ދަނޑުވެރިކަން ކުރާ މީހުންނެވެ.\nރަސްމީ ސިފައެއްގައި ބަލާއިރު ޒެންބިޔާއަކީ ކްރިސްޓިޔަން ޤައުމެކެވެ. އެހެން ނަމަވެސް އެހެން ދީން ތަކަށް ތަބަޢަވާ މީހުން ވެސް މަދެއް ނޫނެވެ. ޒެންބިޔާގެ އާބާދީގެ 5% މީހުންނަކީ މުސްލިމުންނެވެ.\nޒެންބިޔާގެ އާބާދީގެ 68% މީހުން ދިރިއުޅެމުން ދަނީ ފަޤީރުކަމުގެ ލައިނަށް ވުރެ ދަށުގައެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 1482 ޑޮލަރެވެ.\nUnited Nations Statistics Division. "Population by sex, rate of population increase, surface area and density" (PDF). Retrieved 2007-11-09.\nCentral Statistical Office, Government of Zambia. "Population size, growth and composition" (PDF). Retrieved 2007-11-09.\n"Zambia". International Monetary Fund. Retrieved 2009-10-01.\nLast edited on 25 އޮކްޓޫބަރު 2015, at 19:06\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 އޮކްޓޫބަރު 2015، 19:06 ގައެވެ.


"Shamshera" ge bathalaa akee Vaani Kapoor | Mihaaru\nވާނީ ކަޕޫތް: "ޝަމްޝޭރާ" ގައި ރަންބީރާ އެކު ފެނިގެން ދާނެ.\n"ޝަމްޝޭރާ" ގައި ރަންބީރްގެ ބަތަލާއަކީ ވާނީ ކަޕޫރް\n17 މެއި 2018 - 08:23\nޔާޝް ރާޖް ފިލްމްސް (ވައިއާރްއެފް) ގެ ފިލްމެއް ނޫނީ ކުޅެން ނުލިބޭ ބަތަލާ ވާނީ ކަޕޫރް، އެ ސްޓޫޑިއޯ އިން ދާދި ފަހުން އިއުލާން ކުރި ރަންބީރް ކަޕޫރާއި ސަންޖޭ ދަތުގެ އެކްޝަން/އެޑްވެންޗަ ފިލްމް "ޝަމްޝޭރާ" ގެ ބަތަލާގެ ރޯލަށް ސޮއިކޮށްފި އެވެ.\nވާނީ ފިލްމަށް ސޮއިކުރިކަން ވައިއާރްއެފުން ކުރި ޓްވީޓެއްގައި ވެސް ވަނީ ކަށަވަރުކޮށް ދީފަ އެވެ. އަދި މިކަމާ ބެހޭ ގޮތުން "ޝަމްޝޭރާ" ގެ ޑައިރެކްޓަރު ކަރަން މަލްއުތުރާ ބުނީ ރަންބީރާ އެކު ވާނީ ފެނިގެން ދާނީ ވަރަށް ތަފާތު ރޯލަކުން ކަމަށެވެ.\nއޭނާ ބުނި ގޮތުގައި ވާނީ، 29، ފިލްމަށް ނެގީ އޭނާ އަށް ހުށަހެޅި ރޯލަށް ފިޓްވާލެއް ބޮޑުކަމުންނެވެ. އަދި މި ފިލްމުން ރަންބީރާއި ވާނީ އެކުގައި ސްކްރީނުން އަލަށް ފެނިގެންދާތީ އެ ދެ މީހުންގެ ކެމިސްޓްރީ ވެސް ޝައުގުވެރި ވާނެ ކަމަށް ކަރަން ބުންޏެވެ.\nވައިއާރްއެފުން 2013 ގައި ރިލީޒް ކުރި "ޝުދް ދޭސީ ރޮމޭންސް" އިން ބޮލީވުޑަށް ތައާރަފުވި ވާނީ އެންމެ ފަހުން ކުޅުނީ ވެސް ވައިއާރްއެފްގެ ފިލްމެކެވެ. އެއީ އަދިތިޔާ ޗޯޕްޅާ 2016 ގައި ގެނެސް ދިން "ބޭފިކްރޭ" އެވެ. "ޝަމްޝޭރާ" އަށް ވާނީ ސޮއި ކުރި އިރު، އެ ސްޓޫޑިއޯ އިން އިއުލާންކޮށްފައިވާ ރިތިކް ރޯޝަނާއި ޓައިގާ ޝްރޮފްގެ އެކްޝަން ފިލްމްގެ ބަތަލާއަކީ ވެސް ވާނީ އެވެ.\nއޮކްޓޯބަރު 2، 2019 އަށް ތާވަލުކޮށްފައިވާ އެކަމަކު އަދި ވަކި ނަމެއް ދީފައި ނުވާ އެ ފިލްމްގެ ޑައިރެކްޓަކީ "ބޭންގް ބޭންގް" ގެ ޑައިރެކްޓަރު ސިދާތު އާނަންދު އެވެ.\nއިތުރު ލިޔުންތައް ބޮލީވުޑް ސަންޖޭ ދަތު ރަންބީރް ކަޕޫރު ޔާޝްރާޖް ފިލްމްސް


Heyluntheri vaan jehey kameh Contact Tracing in vany faahaga kurevifai: Fuvahmulah Hospital Manager - AO News\nފުވައްމުލައް ސިޓީއިން މިހާތަނަށް ކޮވިޑް-19 އަށް ފައްސިވި3މީހުންގެވެސް ޑިރެކްޓް ކޮންޓެކްޓްސް ފާހަގަވެ ރެކޯޑް ކުރެވިފައިވާ ކަމަށާއި މިއީ އެރަށުގެ މީހުން ވިސްނާ ހޭލުންތެރިވާން ޖެހޭ ކަމެއް ކަމަށް ފުވައްމުލައް ހޮސްޕިޓަލުގެ، ހެލްތް ސާވިސަސް މެނޭޖަރ އަހުމަދު ސައީދު ވިދާޅުވެއްޖެއެވެ.\n“ކޮންމެ ބޭފުޅަކުވެސް ގަބޫލު ކުރައްވަންވީ މާލެއިން އަންނަ މީހެއްގެ ހަށިގަނޑުގައި ކޮވިޑް-19ގެ ވައިރަސް ހުރުމުގެ ފުރުސަތު ބޮޑުކަމަށް. ރޯގާގެ އަސަރު ހުއްޓަސް އަދި ނެތަސް މި ރޯގާގެ ވައިރަސް ހުރެދާނެ” އަހުމަދު ސައީދު ވިދާޅުވިއެވެ.\nމާލެ އިން އައިސް ކަރަންޓީނު ވުމަށް ހެލްތް ޕްރޮޓެކްޝަން އޭޖެންސީ، އެޗްޕީއޭ އިން ކަނޑައަޅާފައިވާ އުސޫލާ އެއްގޮތަށް އަމަލު ކުރާ ނަމަ، ކަރަންޓީނުގެ މުއްދަތުގައި ޑިރެކްޓް ކޮންޓެކްޓެއް ހުންނަން ނުޖެހޭ ކަމަށްވެސް އަހުމަދު ސައީދު ވަނީ ވިދާޅުވެފައެވެ.\nއަހުމަދު ސައީދު މިފަދައިން ވިދާޅުވެފައިވަނީ ފުވައްމުލައް ސިޓީގައި މިވަގުތު ކޮވިޑް-19 އަށް ފައްސިވެފައިވާ2މީހުންގެ ކޮންޓެކްޓް ޓްރޭސިންގް އާއި ބެހޭގޮތުން މައުލޫމާތު ދެއްވަމުންނެވެ. އަހުމަދު ސައީދު ވިދާޅުވިގޮތުގައި އެ ރަށުން މިވަގުތު ކޮވިޑް-19 އަށް ފައްސިވެފައިވާ2މީހުންގެ ވެސް ޑައިރެކްޓް ކޮންޓެކްޓްސްގެ ގޮތުގައި ކޮންމެ މީހެއްގެ ފަރާތުންވެސް އެއް މީހަކު ފާހަގަކުރެވިފައިވާ ކަމަށާއި އެ ދެ މީހުންގެ ވެސް ފުރަތަމަ މަރުހަލާގެ ޓެސްޓު ތަކުން ނަތީޖާ ނައްސިކަމަށް ދައްކާފައިވާ ކަމަށެވެ.\nއަދި މި މީހުންގެ ނަތީޖާ ނައްސިވި ކަމުގައި ވީ ނަމަވެސް އަދި 14 ދުވަސް ކަރަންޓީން ފުރިހަމަ ކުރުމަށްފަހުން2ވަނަ ފަހަރަށް އެމީހުން ޓެސްޓު ކުރެވޭނެ ކަމަށްވެސް އަހުމަދު ސައީދު ވަނީ ވިދާޅުވެފައެވެ.\n“ކަރަންޓީނު ވުމަށް އެކަށައަޅާފައިވާ ގަވާއިދުތަކާއި އުސޫލުތަކަށް އަމަލުކުރުން ލާޒިމު. އެހެން ނުވެއްޖެނަމަ ހެދޭ ކުޑަ ގޯހަކުން މުޅި ރަށުގެ ހުރިހާ އެންމެނަށް އޭގެ އުނދަގޫ ކުރިމަތިވެދާނެ. ރަށުގައި ދިރިއުޅޭ ދޮށީ އުމުރުގެ މީހުންނާއި ކޮވިޑް-19ގެ ސަބަބުން ފުރާނައަށް ނުރައްކާ ކުރިމަތިވެދާނެ ހާލަތުގައި ތިބޭ އެންމެންގެ ރައްކަލަކަށްޓަކައި ފަރުވާ ކުޑަ ނުކުރުން ވަރަށް މުހިންމު. ރަށުގައި މިނިވަންކަމާއެކު ހިގާބިގާވެ މިހާރުވެސް މިއުޅެވެނީ، އަޅުގަނޑުމެންނަށް މިހާތަނަށް ރަނގަޅަށް މިކަން ގެންދެވިފައިވާތީ” އަހުމަދު ސައީދު ވިދާޅުވިއެވެ.\nމިވަގުތު ފުވައްމުލަކުގައި ކޮވިޑް19 އަށް ފައްސިވެފައިވާ2މީހަކު ތިބިއިރު މި ދެމީހުންނަކީ ވެސް ފުރަބަންދު ފުރިހަމަކުރުމަށްފަހު ނެގި ސާމްޕަލް އިން ބައްޔަށް ފައްސިވެފައިވާކަން އެނގިފައިވާ2މީހުންނެވެ. ފުވައްމުލަކުގައި މިހާތަނަށް ކޮވިޑް-19 އަށް ފައްސިވެފައިވަނީ ޖުމުލަ3މީހުންނެވެ.\nކޮރޯނާ ވައިރަސްކޮވިޑް-19ފުވައްމުލައް ހޮސްޕިޓަލްފުވައްމުލައް ސިޓީ\nއޮކްޓޯބަރު 26, 2020\nތި މެނޭޖަރ އަކީ އެއްގޮތެކިއަސް ތި މަގާމަހަ ކުފޫ ހަމަވޭ މީހެއް ނުން. ފެރެތަމަ ތިއު ނުން އެހެން މީހަކު ތިޔަނަހަ ލަންނަ ތިޔަ ވޭ\nއޮކްޓޯބަރު 23, 2020\nމެނޭޖަރު ޙޭލުންތެރި ކުރުވުމަށް ގޮވާލަން.\nކިއތެންމި މުޅު ވާހަކަތެކަކަހަ ވީ ކަމުގައިވިޢަސް ހަމަ އަނގަ.\nމި ވާހަކަތެއް ދައްކަންނަ ޖެހެނީ މީހަކު ޕޮޒިޓިވް ވީންމާ އެއް ނުން. މިހާ ކުރިއެ ބަލަންނަ ޖެހެ ކަންތެތި. މި ރަށި މީހުން ކަރަންޓީނެ އައެ ކޭފޭ ވޭންނާ ވައްތަރޮ މިރަށި މީހުންނަ ޢެނގޭ. މިހައި ދުއަހަށަ ފިޔަވަޅޮ ނިއެޑީ ގޮތަހަ ދެނަސް ހަނި ބަތިބެއު\nބަލަ އަޖާއިބު އަންތަރީސް ނިވޭ އައެ ކޭނީ. މި މީހާ މެން ބަލާ ވަރެން ކަރަންޓީން އެ ތިބޭ މީހުން ބުރު ޖާހާފޭ ރަށޮ ކުދު ކެރާކަލް ނިފެނެނީ. އަދި ތިބަލާ ގޮތް ކަމި ނިއޭ. މަށަ ހީވެނީ ނަމްބަރޮ ބަދަލް ކެރަންނަ ވެގޮހޮ ހެން ތިހީށީ\nވަރަހަ ތިޔަ ބަލާ މި ވާހަކަ ދައްކަވާ ބޭފުޅާ. އެންމެ ފެރެތާ މީހުން ޢެއްވޭ ތަންތައި މާސްކު އެޑާބެލައު! ވާހަކަ ދައްކަންނަ ވީންމާ މުޅު ވެންނެން އެންމެނަސް.


PNC ge dhifaaugai Gasim ge ilthimaas eh EC ah! | Mihaaru\nގާސިމް، ޕީއެންސީ އާއި ޕީޕީއެމްގެ އިސް ބައެއް ބޭފުޅުންނާ މަޖިލީހުގައި މިއަދު ބައްދަލު ކުރެއްވުމަށް ފަހު ފޮޓޯ އަކަށް ހުއްޓިވަޑައިގެން.\nޕީއެންސީގެ ދިފާއުގައި ގާސިމްގެ އިލްތިމާސެއް އީސީ އަށް!\n23 ޖެނުއަރީ 2019 - 22:14 37 comments\nޕީޕީއެމްގެ ސިޔާސީ ކުރިމަގާ މެދު ސުވާލު އުފެދިފައިވާތީ އުފައްދާ، ޕީޕަލްސް ނެޝެނަލް ކޮންގްރެސް (ޕީއެންސީ)އާ މެދު އެއްވެސް ތަފާތު ކުރުމެއް ނެތި، ރަޖިސްޓްރީ ކުރުމުގެ ކަންކަން ގާނޫނީ އިމުގެ ތެރެއިން ކުރިއަށް ގެންގޮސްދެއްވަން ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް އިލެކްޝަންސް ކޮމިޝަން (އީސީ)ގައި މިއަދު އެދިވަޑައިގެންފި އެވެ.\nކުރީގެ ރައީސް އަބްދުﷲ ޔާމީންގެ އާ ޕާޓީ، ޕީއެންސީ ރަޖިސްޓްރީ ކުރުމުގައި ތަފާތު ކުރުން ނުގެންގުޅެން ގާސިމް މި އެދިވަޑައިގަތީ ސިޔާސީ ގޮތުން އެ ދެ ބޭފުޅުން އެކުގައި މަސައްކަތް ކުރައްވަން އުޅޭ ކަމުގެ އިޝާރާތްތަކެއް ދެއްވަމުން އަންނަ ދަނޑިވަޅެއްގަ އެވެ.\nޕީއެންސީ ރަޖިސްޓްރީ ކުރުން ލަސްވެ، އެތައް މެމްބަރުންނެއްގެ ހައްގު ގެއްލެމުންދާ ކަމުގެ ކަންބޮޑުވުން ދަނީ ފާޅުކުރަމުންނެވެ. އެއީ، މިނިވަން މުއައްސަސާއެއްގެ ގޮތުގައި އޮވެ، އިލެކްޝަންސް ކޮމިޝަނުން ޒާތީވެ، ޕީޕީއެމްގެ މިހާރުގެ ލީޑަޝިޕާ ދެކޮޅަށް ހިންގާ "ވަރަށް ބޮޑު ޖަރީމާއެއް"ގެ ގޮތުގައި ޕީޕީއެމްގެ އިސް ބައެއް ބޭފުޅުން ސިފަކުރައްވަ އެވެ.\nއެ މައްސަލަ އަށް ހައްލެއް ހޯދައިދޭން އެދި ޕީޕީއެމްގެ ޕާލަމެންޓްރީ ގްރޫޕްގެ މެމްބަރުންތަކެއް ވަނީ މަޖިލީހުގައި މިއަދު ހެނދުނު ގާސިމްއާ ބައްދަލު ވެސް ކުރައްވައިފަ އެވެ. އެއީ، ޔާމީނާއި ގާސިމް އެކުގައި މަސައްކަތް ކުރެއްވުމުގެ ފުރަތަމަ ފިޔަވަޅު ކަމަށް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާން ވަނީ ވިދާޅުވެފަ އެވެ.\nގާސިމް، އީސީގެ މެމްބަރުންނަށް ގުޅުއްވީ އެ ބައްދަލުވުމަށް ފަހު އެވެ.\nއެ ފޯނު ކޯލުގައި، ޕީއެންސީ އުފައްދަން ތަފާތު ކުރުން ގެންގުޅޭ ކަމަށް އީސީން އެއްބަސްވި ކަމަށް ޕީޕީއެމާއި ޕީއެންސީ ގުޅިގެން ބޭއްވި ޕްރެސް ކޮންފަރެންސްގައި އެ ޕާޓީގެ މުއައްސިސް އަދި ޕީޕީއެމްގެ ކުރީގެ ނައިބު ރައީސް އަބްދުއްރަހީމް ވަނީ ވިދާޅުވެފަ އެވެ. އެކަމަކު އެ ތުހުމަތު ހަބީބް ދޮގު ކުރެއްވި އެވެ.\n"ކޮމިޝަންގެ ރައީސް [އަހްމަދު ޝަރީފް] އެ ވަގުތު ފޯނަށް ޖަވާބު ނުދެއްވާ ކަމަށް ވިދާޅުވެ ގާސިމް އަޅުގަނޑަށް ގުޅުއްވީ. ވިދާޅުވީ ޕީއެންސީ ރަޖިސްޓްރީ ނުވެގެން މެމްބަރުންތަކެއް ބައްދަލު ކުރައްވައޭ. އެހެންވެ ސާފުކޮށްލަން ގުޅުއްވީ ކަމަށް،" ހަބީބް "މިހާރު" އަށް ވިދާޅުވި އެވެ.\nގާސިމް، ޕީޕީއެމްގެ ޕާލަމެންޓްރީ ގްރޫޕްގެ ބައެއް މެމްބަރުންނާ މިއަދު ބައްދަލު ކުރައްވަނީ. --ފޮޓޯ/ޓުވިޓާ\nޕާޓީ އުފެއްދުމުގެ ޖަލްސާ ބާއްވަން ހުއްދަ ލަސްވަނީ ޕީއެންސީން ހުށަހެޅި ބައެއް ފޯމުގައި ސޮއި ދިމާނުވުމާއި އެޑްރެސް ދިމާނުވުމާއި ޕީއެންސީ އަށް ސޮއިކުރި ކަމަށް ބައެއް މީހުން އިންކާރު ކުރުން ފަދަ މައްސަލަތަކާ ހެދި ކަމަށް ގާސިމަށް ދެންނެވި ކަމަށް ހަބީބް ވިދާޅުވި އެވެ.\n"ގާސިމް އެދިވަޑައިގަތީ ތަފާތު ނުކޮށް، ގާނޫނީ އިމުގެ ތެރެއިން ޕީއެންސީ ރަޖިސްޓްރީ ކުރުމުގެ ކަންކަން ކުރިއަށް ގެންގޮސްދެއްވަން،" ހަބީބު ވިދާޅުވި އެވެ.\nއޭނާ ވިދާޅުވި ގޮތުގައި އީސީއާ ދެކޮޅަށް މަޖިލީހުގެ ކޮމެޓީ އަށް މައްސަލަ ހުށަހަޅައިފި ނަމަ ކުރިއަށް ގެންދަން ޖެހިވަޑައިގަންނަވާނެ ކަމަށް ގާސިމް ވިދާޅުވި އެވެ. އެގޮތަށް އެކަން ކުރިއަށް ގެންދަން އެދިވަޑައިގަތް ކަމަށާއި އީސީއާ މެދު ކުރާ ތުހުމަތުތަކުގައި ހަގީގަތެއް ނެތް ކަން ސާފުވާނީ ވެސް އޭރުން ކަމަށް ގާސިމަށް ދެންނެވި ކަމަށް ހަބީބް ވިދާޅުވި އެވެ.\nޕީއެންސީ އުފައްދަން ހުރަސްތައް ކުރިމަތިކުރާ ކަމަށް ބުނެ އީސީއާ ދެކޮޅަށް، މަޖިލީހުގެ މިނިވަން މުއައްސަސާތަކާ ބެހޭ ކޮމެޓީ އަށް މައްސަލަ ހުށަހަޅަން ވަނީ ނިންމައިފަ އެވެ.\nރައްޔިތުންގެ މަޖިލީހުގެ އިންތިޚާބަށް ޕީޕީއެމްގެ ޓިކެޓް އެ ޕާޓީގެ އިސް ބޭފުޅުންތަކަކަށް ވަނީ ދީފަ އެވެ. އެކަމަކު އެ ޕާޓީގެ ނަމުގައި އެ ބޭފުޅުންނަށް ކުރިމަތިލެވޭކަށެއް ނެތެވެ. އެއީ، ޕާޓީގެ ހިންގުން ކުރީގެ ރައީސް މައުމޫން އަބްދުލްގައްޔޫމްއާ ހަވާލުކުރަން އާއްމު މެމްބަރަކު ސިވިލް ކޯޓަށް ހުށަހެޅުމުން، ސުޕްރީމް ކޯޓުން އަމިއްލަ އަށް ބަލާ މައްސަލައިގެ ހުކުމް އަތުވެދާނެ ގޮތަކުންނެވެ.\nމަޖިލިސް އިންތިޚާބު އަންނަ އެޕްރީލް މަހު އޮންނައިރު، ދެން އޮތް އެންމެ ކުރު މަގަކަށް ޕީޕީއެމްގެ ލީޑަޝިޕަށް ފެނިވަޑައިގަތީ ޕީއެންސީ އުފައްދައި އެ ޕާޓީން ވާދަ ކުރުމެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޕީޕަލްސް ނެޝަނަލް ކޮންގްރެސް ޕީޕީއެމް ސިޔާސީ ޕާޓީ\nޕީޕީއެމް މެމްބަރުންގެ ހައްގު ހޯދަން ގާސިމް އަރިހަށް


މާފުށީ ޖަލާއި އިމަޖެންސީ ސަޕޯރޓް ގްރޫޕް ގެ އަހަރީދުވަހުގެ ޙަރަކާތްތައް ފެށިއްޖެ\nލިޔުނީ: އާމިނަތު ޔުސްރީން އަޙްމަދު - 20 ނޮވެމްބަރ 2014\nމާފުށީ ޖަލާއި އިމަޖެންސީ ސަޕޯރޓް ގްރޫޕްގެ އަހަރީ ދުވަސް ފާހަގަ ކުރުމުގެ ގޮތުން ގިނަ ޙަރަކާތްތަކެއް މިއަދު މަފުށީ ޖަލުގައި ކުރިއަށް އެބަ ގެންދެއެވެ. އިތުރަށް…\nއެންޓްރީ ލެވެލް ރިފްރެޝަރ ޓްރެއިނިންގ ޕްރޮގްރާމުގެ2ވަނަ ކޯސް ނިމިއްޖެ\nލިޔުނީ: އާމިނަތު ޔުސްރީން އަޙްމަދު - 18 ނޮވެމްބަރ 2014\nޕްރިޒަން އެކަޑަމީ އިން ހިންގި “އެންޓްރީ ލެވެލް ރިފްރެޝަރ ޓްރެއިނިންގ ޕްރޮގްރާމް ކޯސް 2″ ރޭ ނިމިއްޖެއެވެ. މި ރަސްމިއްޔާތު އޮތީ މާފުށީ ޖަލުގެ ޖަލްސާކުރާ ހޯލްގައެވެ. އިތުރަށް…\nލިޔުނީ: ސީނިއަރ ޕްރިޒަން އޮފިސަރ އަޙްމަދު ލުޤްމާން - 17 ނޮވެމްބަރ 2014\nއިމަޖެންސީ ސަޕޯރޓް ގްރޫޕް ނުވަތަ އީ.އެސް.ޖީ އަކީ މޯލްޑިވްސް ކަރެކްޝަނަލް ސަރވިސްގެ ދަށުން ހިންގާ ޖަލުތަކުގެ ޕެރިމީޓަރ ސެކިއުރިޓީ ބެލެހެއްޓުމާއި އަދި އިމަޖެންސީ ޙާލަތްތަކުގައި ޖަލުތަކަށް އިމަޖެންސީ އިތުރަށް…\nލިޔުނީ: އާމިނަތު ޔުސްރީން އަޙްމަދު - 14 ނޮވެމްބަރ 2014\nޖަލުގެ ޤައިދީންނަށް ދީނީ ކައުންސިލިންގ ދިނުމާއި ދީނީ ނަސޭޙަތް ދިނުމުގެ ޕްރޮގްރާމް ފަށައިފިއެވެ. މިއަދު އައްސޭރިޖަލުގައި ފެށި، މި ޕްރޮގްރާމަކީ މޯލްޑިވްސް ކަރެކްޝަނަލް ސަރވިސް އާއި އޭޝިޔާ އިތުރަށް…\nއައްސޭރި ޖަލުގައި ހިންގި އަތްތެރިކަމުގެ މަސައްކަތް ދަސްކޮށްދިނުމުގެ ޕްރޮގްރާމް 1 ނިމިއްޖެ\nލިޔުނީ: އާމިނަތު ޔުސްރީން އަޙްމަދު - 12 ނޮވެމްބަރ 2014\nއައްސޭރިޖަލާއި އަދި މާފުށީ ޖަލުގައި ޙުކުމްތަންފީޛު ކުރަމުންދާ ފަރާތްތަކަށް އަތްތެރިކަމުގެ މަސައްކަތް ދަސްކޮށްދިނުމުގެ ޕްރޮގްރާމްގެ ދަށުން ލަކުޑިން ކުދި ދޯނި ހަދަން ދަސްކޮށްދިނުމުގެ ޕްރޮގްރާމް އިތުރަށް…\nމާފުށީ ޖަލުގެ ސްޓާފުން ނުކުމެ މާފުށީގެ ބޮޑުމަގާއި ޕްރީސްކޫލް ހިމެނޭ މަގު ސާފުކޮށްފި\nލިޔުނީ: އާމިނަތު ޔުސްރީން އަޙްމަދު - 11 ނޮވެމްބަރ 2014\nމޯލްޑިވްސް ކަރެކްޝަނަލް ސަރވިސް ގެ މާފުށީ ޖަލުގެ އަހަރީ ދުވަހާއި ޖުމްހޫރީ ދުވަސް ފާހަގަ ކުރުމުގެ ގޮތުން މާފުށީ ޖަލުގެ ސްޓާފުން ނުކުމެ މާފުށީގެ ބޮޑުމަގާއި ޕްރީސްކޫލް ހިމެނޭ މަގު ސާފުކޮށް، އިތުރަށް…\nލިޔުނީ: އާމިނަތު ޔުސްރީން އަޙްމަދު - 09 ނޮވެމްބަރ 2014\nޕްރިޒަން އެކަޑަމީގެ އެންޓްރީ ލެވެލް ރިފްރެޝަރ ޓްރެއިނިންގ ޕްރޮގްރާމުގެ2ވަނަ ކޯސް މާފުށީ ޖަލުގެ ޓްރެއިނިންގ އޭރިއާގައި މިއަދު ފަށައިފިއެވެ. މި ތަމްރީން ޕްރޮގްރާމަކީ އަލަށް މި ޚިދުމަތާ ގުޅޭ އިތުރަށް…\nއެމް.ސީ.އެސް އާއި އެސް.ޓީ.އޯ އާއި ދެމެދު މާފުށީ ޖަލުގެ ބައުންޑަރީ ވޯލްއަށް ބޭނުންވާ މެޓީރިއަލް ފޯރުކޮށްދިނުމުގެ އެއްބަސްވުމުގައި މިއަދު ސޮއިކޮށްފި\nމޯލްޑިވްސް ކަރެކްޝަނަލް ސަރވިސް (އެމް.ސީ.އެސް) އާއި ސްޓޭޓް ޓްރޭޑިންގ އޮގަނައިޒޭޝަން (އެސް.ޓީ.އޯ) އާއި ދެމެދު މާފުށީ ޖަލުގެ ބައުންޑަރީ ވޯލްއަށް ބޭނުންވާ ތަކެތި ފޯރުކޮށްދިނުމުގެ އިތުރަށް…\nލިޔުނީ: އާމިނަތު ޔުސްރީން އަޙްމަދު - 06 ނޮވެމްބަރ 2014\nމޯލްޑިވްސް ކަރެކްޝަނަލް ސަރވިސް (އެމް.ސީ.އެސް) ގެ ޖަލުތަކުގެ ސެކިއުރިޓީ ފެންވަރު ރަނގަޅުކުރުމަށް މިދަނީ ގިނަގުނަ މަސައްކަތްތަކެއް ކުރަމުން ކަމުގައި ކޮމިޝަނަރ އޮފް ޕްރިޒަންސް އިތުރަށް…\nލިޔުނީ: އާމިނަތު ޔުސްރީން އަޙްމަދު - 05 ނޮވެމްބަރ 2014\nމޯލްޑިވްސް ކަރެކްޝަނަލް ސަރވިސްގެ ފަރާތުން ބަލަހައްޓަމުންދާ ޖަލުތަކުގައި ޙުކުމް ތަންފީޛު ކުރަމުންދާ ފަރާތްތަކަށް ރިހެބިލިޓޭޝަން ޕްރޮގްރާމްތަކެއް ހިންގައިދިނުމަށްޓަކައި3ފަރާތަކާއި ދެމެދު މިއަދު އިތުރަށް…\nއެމް.ސީ.އެސް ގެ ފަރާތުން ހިންގާފައިވާ އޮޕަރޭޝަންތަކާއިބެހޭ މަޢުލޫމާތު މީޑިއާ އާއި ޙިއްސާކޮށްފި\nލިޔުނީ: އާމިނަތު ޔުސްރީން އަޙްމަދު - 02 ނޮވެމްބަރ 2014\nމޯލްޑިވްސް ކަރެކްޝަނަލް ސަރވިސް ގެ ފަރާތުން ވޭތުވެދިޔަ3ހަފްތާގެ ތެރޭގައި ހިންގާފައިވާ އޮޕަރޭޝަންތަކާއިބެހޭ މަޢުލޫމާތު މީޑިއާ އާއި ޙިއްސާކޮށްފިއެވެ. އިތުރަށް…\nއައްސޭރި ޖަލުގައި އިންފޮމޭޝަން ޓެކްނޮލޮޖީ ސެޓްފިކެޓް ލެވެލް 1ގެ ކޯސްތައް ފެށުން\nލިޔުނީ: އާމިނަތު ޔުސްރީން އަޙްމަދު - 01 ނޮވެމްބަރ 2014\nމޯލްޑިވްސް ކަރެކްޝަނަލް ސަރވިސް ގެ ޕްރިޒަން އެކަޑަމީ އާއި ސީ،އައި،ޓީ،އެމް ގުޅިގެން 2014 ނޮވެންބަރު 01 ވަނަދުވަހު އައްސޭރި ޖަލުގައި ޤައިދީންނަށް އަމާޒްކޮއްގެން އިންފޮމޭޝަން ޓެކްނޮލޮޖީ އިތުރަށް…\n« ފަހުގެ ލިޔުން 1 … 59 60 61 62 ކުރީގެ ލިޔުން »


ފުލުހުން / ޕްރޮސެކިއުޓާ ޖެނެރަލް\nހުއްދަނޫން މުއާމަލާތްތަކާ ގުޅޭ ދަރަނި ފުލުހުން ނުބަލާނެ\nހުއްދަ ނެތި މުއާމަލާތްކުރާ ބޭރު ފައިސާގެ ދަރަނީގެ މައްސަލަތަކާއި ރިބާ ހިމެނޭ ބައުންސް ޗެކްތަކުގެ މައްސަލަތަކުގައި ދައުވާނުކުރަން ޕްރޮސެކިއުޓާ ޖެނެރަލް (ޕީޖީ) އޮފީހުން ނިންމާފައިވާތީ، އެފަދަ މައްސަލަތަކުގައި ޖިނާއީ ތަހުގީގު ނުކުރާނެ ކަމަށް ފުލުހުން ބުނެފި އެވެ.\nޔުނާންގެ ދެމަފިރިންނަށް ދިން ލޯބި ރުޅިވެރިކަމަށް!\nހަގު ދަރިފުޅު ޔޫންގެ ހިތުގެ އޮޕަރޭޝަނަކަށް އިންޑިއާވއަށް ގެންދަން އާސަންދައިން ޖާގަ ނުދީގެން ކަމަށް ބުނެ ފިލްމީ ތަރި މުހައްމަދު ޔުނާނާއި އޭނާގެ އަންހެނުން ފާތިމަތު ރިހުލާ މިދިޔަ ޖުލައި މަހުގެ ތެރޭގައި މުލިއާގެ ކުރިމަތީގައި މުޒާހަރާކުރުމުން އެއް ބަޔަކު ފެނުނީ ދަރިފުޅަށްޓަކައި މައިންބަފައިން ވި ގުރުބާނެވެ. އަނެއް ބަޔަކު ފާޑުކީ...\nNovember 02, 2020 39\nޔުނާންގެ ދެމަފިރިންނަށް ބޮޑެތި ދައުވާތަކެއް ކޮށްފި\nކުޑަކުދިންތަކަކަށް ޖިންސީ ގޯނާކުރި މައްސަލައިގައި، ފިލްމީ ތަރި މުހައްމަދު ޔުނާންގެ ދެމަފިރިންނަށް ދައުވާކުރަން ހުޅުމާލެ މެޖިސްޓްރޭޓް ކޯޓަށް ހުށަހަޅައިފި އެވެ.\nވެންޓިލޭޓަރުތަކެއް ގަންނަަން ޔޫއޭއީގެ ކުންފުންޏަކާ ހަވާލުކުރުމުގައި ހެލްތު މިނިސްޓްރީން ކޮރަޕްޝަނުގެ އަމަލުތަކެއް ހިންގާފައިވާ ކަަމަށް ތުުހުމަތުކުރެވޭ މައްސަލައިގައި އެއްވެސް...\nއަލީ ވަހީދަށް ދައުވާކުރުމަށް އެދި ޕީޖީއަށް ފޮނުވައިފި\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ޖިންސީ ގޯނާގެ މައްސަލައިގައި ދައުވާކުރަން ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވައިފި އެވެ.\nސަފާރީ ކޭސް: ބަޔާން ބަދަލުކުރި ކަމަށް ތުހުމަތުކޮށްފި\nހުޅުމާލޭގެ ފަޅުތެރޭގައި އޮތް ސަފާރީއެއްގައި ކެންޔާގެ އަންހެނަކަށް މިދިޔަ ޖޫން މަހުގެ ތެރޭގައި ޖިންސީ ގޯނާކުރި މައްސަލައިގައި އޭނާ ފުލުހުންނަށް ދިން ބަޔާނަށް އުނި އިތުރު ގެނެސް ބަދަލުކޮށްފައިވާ ކަމުގެ ތުހުމަތުކޮށް މައްސަލަ ބަލައިދޭން ފުލުހުންނާއި ނެޝަނަލް އިންޓެގްރިޓީ ކޮމިޝަން (އެންއައިސީ) އަށް މިއަދު ހުށަހަޅައިފި އެވެ.\nOctober 06, 2020 15\nތިން ފުލުހަކު މަރަން ގޮވި މީހަކު ހަ މަހަށް ޖަލަށް\nސޯޝަލް މީޑިއާގައި ތިން ފުލުހެއްގެ ފޮޓޯ އާއްމުކޮށް އެ މީހުން މަރަން ގޮވި މައްސަލައިގައި ހަ މަހަށް ޖަލަށް ލާން، ކުޅުދުއްފުށީ މެޖިސްޓްރޭޓް ކޯޓުން ހުކުމްކޮށްފި އެވެ.\nAugust 16, 2020 8\nގެވެށި އަނިޔާގެ މައްސަލަތަކުގައި ފުރިހަމަ ބާރު ހިފާނަން\nއަނގަޔަށް ލައްފިލުވާ އެޅި މައްސަލާގައި ބޮޑު ދައުވާއެއް\nރ. އަލިފުށީގައި އަންހެނެއްގެ އަނގަޔަށް ލައްފިލުވާ އެޅި މައްސަލައިގައި އޭނާގެ ކުރީގެ ފިރިމީހާގެ މައްޗަށް، ގަސްދުގައި މީހަކު މަރާލަން އުޅުމުގެ ދައުވާކޮށްފި އެވެ.\nAugust 07, 2020 1\nޖިންސީގޯނާގެ ތުހުމަތުކުރާ ބައްޕަ އަލުން ހައްޔަރުކޮށްފި\nގދ. އަތޮޅުގެ ރަށެއްގައި އުމުރުން ހަތަރު އަހަރުގެ އަންހެން ދަރިފުޅަށް ޖިންސީ ގޯނާކުރި ކަމުގެ ތުހުމަތުކުރާ ފިރިހެން މީހާ އަލުން ހައްޔަރުކޮށްފި އެވެ.\nލ. ގަން ތުނޑީ ބަނދަރު ސަރަހައްދުގައި އޮތް ފުލުހުންގެ ލޯންޗެއްގައި ގަސްދުގައި އަލިފާން ރޯކޮށްލި މައްސަލައިގައި އިތުރު ދައުވާއެއް ކޮށްފި އެވެ.\nފުލުހުންގެ ލޯންޗުގައި ރޯކޮށްލި މީހުންނަށް ދައުވާކޮށްފި


ރައީސުލްޖުމްހޫރިއްޔާ ފ. މަގޫދޫ ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ ފ. މަގޫދޫ ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި\n9 އޮކްޓޫބަރު 2019، ރިފަރެންސް: 2019-798\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ނިލަންދެއަތޮޅު އުތުރުބުރީ މަގޫދޫ ކައުންސިލަރުންނާ ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، މަގޫދޫ ކައުންސިލަރުން ރައީސުލްޖުމްހޫރިއްޔާއަށް ހުށަހެޅުއްވި ކަންކަމުގެ ތެރޭގައި ރަށުގެ ތަރައްޤީއަށް ބޭނުންވާ އެންމެ މުހިންމު މަޝްރޫޢުތަކާއި ބައެއް ޚިދުމަތްތައް ރަނގަޅުކުރުމާއި ރައްޔިތުންގެ ކަންބޮޑުވުންތައް ހިމެނެއެވެ.


Dheenee Gothun Beliyas Ahannaa Ehen Meehakaa Date Eh Nukureveyne - Kaizeen - Vaguthu\nރާއްޖޭގެ ހާލަތު ގޯސްވެ، ބިރުވެރިކަން ބޮޑުވެއްޖެ! - 27 މިނެޓް ކުރިން\nދީނީ ގޮތުން ބެލިޔަސް އަހަންނާއި އެހެން މީހަކާއި ޑޭޓެއް ނުކުރެވޭނެ - ކައިޒީން\n10 މަސް ކުރިން ( ސެޕްޓެމްބަރު 9, 2019 )\nކައިޒީން – ފޮޓޯ: އިންސްޓަގްރާމް\nރާއްޖޭގެ މަޝްހޫރު މޮޑެލް ކައިޒީންގެ ކައިވެނި ރޫޅުނުތާ މާގިނަ ދުވަހެއް ވެފައެއް ނުވެއެވެ. އޭނާގެ ކައިވެނި ރޫޅުމާއެކު އޭނާ ސަރުކާރުގެ ބައެއް ކުންފުނިތަކުގެ ވެރިންނާއި، ބައެއް ވިޔަފާރިވެރިންނާއި ޑޭޓް ކުރަމުންދާ ކަމަށް ވާހަކަ ފެތުރެމުން ދެއެވެ.\nއެހެން ނަމަވެސް އެ ހުރިހާ ވާހަކަތަކެއް މިއަދު އޭނާ ވަނީ ދޮގުކޮށްފައެވެ. އޭނާ މިއަދު ނެރުނު ބަޔާނެއްގައި ބުނީ، ،ދީނީ ގޮތުން ބެލިޔަސް އޭނާ އާއި އެހެން މީހަކާއި ޑޭޓެއް ނުކުރެވޭނެ ކަމަށެވެ.\n"އިވެމުން އަންނަ އަޑުތަކަކަކީ ހަގީގަތެއް ނޫން. އެންމެ ފަހުގެ ކައިވެނި ރޫޅުނު ފަހުން އަދި3މަސްވެސް ނުވާއިރު، ދީނީ ނަޒަރަކުން ބަލާއިރު އަހަންނާ އެހެން މީހަކާ ކައިވެނި ކުރުން އަދި ހުއްދަ އެއްވެސް ނުވޭ." ކައިޒީން ބުނެފައި ވެއެވެ.\nކައިޒީން ބުނީ އޭނާއާ ގުޅޭގޮތުން މިފަދަ އަޑުތައް އެރުވުމުގެ ސަބަބުން ގެއްލުން ވަނީ އޭނާ އަށް އެކަނީ ނޫން ކަމަށެވެ.\nއަދި މިވާހަކަތަކުގައި ޝާމިލް ކުރާ އެހެން މީހުންގެ އާއިލާ އާއި ގާތް މީހުންނާއި އޮންނަ ގުޅުންވެސް ހީނަރުވެ، އެތައް މައްސަލަތަކެއް ކުރަމަތިވާ ކަމަށް އޭނާ ވަނީ ބުނެފައެވެ.\nކައިޒީން ބުނީ، އޭނާ އާއި ބެހޭގޮތުން ތެދު ވާހަކަ އެއް ދައްކާނަމަ އޭނާވެސް އެކަން ގަބޫލު ކުރާނޭ ކަމަށެވެ. ނަމަވެސް، މިހާރު އިވެމުން މިދާ އަޑުތަކަކީ އެއްވެސް ވަރެއްގެ ހަގީގަތެއް ނެތް ވާހަކަތަކެއްކަން ކައިޒީން ވަނީ ފާހަގަކޮށްފައެވެ.\nކައިޒީންއަކީ ރާއްޖޭގައި މަޝްހޫރު ބްރޭންޑްތަކާއި، ބައެއް ވިޔަފާރި ބްރޭންޑްތަކުގެ އެމްބެސެޑަރުކަންވެސް ކުރި އަދި ކުރަމުން އަންނަ މޮޑެލްކެވެ. އެގޮތުން އޭނާ ވަނީ ނޯޓު ކޮސްމެޓިކްސްގެ ބްރޭންޑް އެމްބެސެޑަރުކަން ކޮށްފައެވެ. މިހާރު އަންނަނީ އިމްޕީރިއަމްގެ އެމްބެސެޑަރެއްްގެ ގޮތުގައި މަސައްކަތް ކުރަމުންނެވެ.\nކައިޒީން އަކީ ނަމޫނާއެއް، ޝުކުރު ހައްގު - ޖާބިރު\nކައިޒީންގެ ނަމުގައި ޓްވީޓް ކުރަނީ ފޭކް އެކައުންޓަކުން\nކައިގެ ގިވްއަވޭ ހަވާލުކޮށް، ހާއްސަ އެހީއަށް ބޭނުންވާ މީހަކަށް ފުރޮޅުލީ ގޮނޑިއެއް ހަދިޔާކޮށްފި\nސެޕްޓެމްބަރު 9, 2019 17:10\nދީނީގޮތަށް ބަލަންޏާ ޗަކޮއި މިހާރު ހުންނާނީ ބުރުގާ އަޅޭފޭ.\nސެޕްޓެމްބަރު 9, 2019 17:13\nދީނޭ މިމަންޖެ މިކިޔަނީ އަޅެފަހެ ހޭބުއްދި ފިލީތަ. މީނާމިހުރީ ދީނުގެ ފުރިހަމަ މިސާލެއް ހެނެންނުން.\nސެޕްޓެމްބަރު 9, 2019 20:13\nދިނީގޮތުން މޮޑެލްކުރުމަކީ ހަރާމްކަމެއް. ދެން ދީނީގޮތުންބަލާއިރު 3މަސް ނުވިއަސް އެހެންމީހަކުދެކެލޯބިވުމަކީ މަނާކަމެއްނޫން.\nސެޕްޓެމްބަރު 9, 2019 23:06\nއޭނަ ގޮތަކަށް އުޅުނީމަ ކަލޭމެންތަ ނަރަކައަށްދަނީ؟ .\nސެޕްޓެމްބަރު 9, 2019 17:15\nބަލާލީމަވެސް ދީނީ ކަންކަމަށް މަންޖެ އަހައްްމިއްޔަތުކަން ދޭވަރު އެބަ ފެނޭ ވަރަށް ސާފުކޮށް.\nސެޕްޓެމްބަރު 9, 2019 17:16\nދީނީ ނަޒަރޭ. ދީނެއްއޮންނަކަން އެންގޭތަ މަންޖެއައް. ޢިއްދަޔަކައްވެސް ބަލާނެކަމެއްނެއް ކަލޭމެންތިތިބީ މަރުނުވާގޮތަށް ކަމަށްހީކޮއްގެންތަ ތިއުޅެނީ އޮރިޔާމުން\nދީނީގޮތުން ބަލައިގެންތޯ ތިޔަ އުޅުއްވަނީ ތިންމަސް ނުވިޔަސް މީހަކާ ހިތާވެގެން އުޅެވިދާނެ ކޮންޑޭޓެކޭ ކިޔާކަށްތަ\nސެޕްޓެމްބަރު 9, 2019 17:20\nތިއުޅެނީ ދީނުގަ އަންގަވާފަވާ ގޮތަށް\nސެޕްޓެމްބަރު 9, 2019 17:21\nދީނޭ ކިޔައިގެން އަނގަތަޅަން ލަދުކޮބާ؟\nސެޕްޓެމްބަރު 9, 2019 17:25\nމަންޖޭ ކިތަށް ކައިވެނި ކުރަން ހިތުލާގެންތި އުޅެނީ!\nދީނުގަ އަންހެނުން އުޅެންއެންގެވިގޮތަށް ތިއުޅެނީ!\nމަންޖޭ ކިތަށް ބުރުގާ ހަލާކު ވެއްޖެތޯ! ލޮލް\nސެޕްޓެމްބަރު 9, 2019 17:36\nކޮންދީނެއްގަ އޮތީ އައުރަ ނުފޮރުވޭ ނުވަތަ ވަނާ ތައް ފާޅުވާ ހެދުން އަޅައިގެން މޮޑެލްކޮށް ފޮޓޯ ނަގައި މުޅި ދުނިޔޭގެ ފިރިހެނުންނަށް އިސްތިހާރުވާން...ހަރާމުން ހަރާމުގަހުރެގެން ދީނޭ ދީނޭ މިކިޔަނީ ..\nސެޕްޓެމްބަރު 9, 2019 17:40\nކޮއްކޯ ދީނޭ ނުކީޔާ ރަނގަޅުވާނީ.\nސެޕްޓެމްބަރު 9, 2019 17:41\nސެޕްޓެމްބަރު 9, 2019 17:58\nމިދެން ޣަޅޭ ކާކުތަ މާމަސްހޫޜުވަން ހަހަހަހަަހހަ\nސެޕްޓެމްބަރު 9, 2019 18:00\nކައިޒިން ތިންމަސް ހަމަވަނީ ކޮން ދުވަހަކުތަ. ދެމީހުން ފޮނުވާނަން ރަންކިޔާތި މިފަހަރު. ކުރީ ފަހަރުވެސް އޮތީ ލަނޑުދީފަ.\nސެޕްޓެމްބަރު 9, 2019 18:01\nސެޕްޓެމްބަރު 9, 2019 18:06\nދީނީގޮތުން ބަލަންވީ ޑޭޓްކުރުމަށް އެކަނިތަ؟ ދީނުގައެބައޮތް އުޅެންވީ ހުރިޙާގޮތެއް. އެހުރިހާކަމަކަށްވެސް ބަލައި އެއަށް އަމަލުކުރުމެއް ނޫންތަ އެންމެ ހެޔޮކަން ބޮޑީ.\nސެޕްޓެމްބަރު 9, 2019 18:19\nއަހަރެން ތިބާއަށް އިތުބާރު ކުރަން. އަދި ބުނެލަން ބޭނުން އަހަންނަށް ވަރަށް ރީތި ތިބާ. އަދި ވަރަށް ލޯބިވޭ. ދުވަހަކުވެސް އަހަންނަށް ތިބާއާއި ބައްދަލު ވުމުގެ ފުރުސަތު ލިބޭނެހެން ހީނުވޭ. އެހެނަސް ތިބާއަށް އަބަދުވެސް ހެޔޮގޮތް މިންވަރު ކުރެއްވުން އެދެން.\nސެޕްޓެމްބަރު 9, 2019 18:25\nމިހާރުވެސް ލަިގެން ހުރި ހެދުން ބާލަން ހިފާފަ ހުރީ ދެން ކޮން ދީނީ ގޮތެއް އެގޭނީ\nސެޕްޓެމްބަރު 9, 2019 18:56\nދީނީ ގޮތުން ޑޭޓް ކުރެވޭތަ؟؟؟\nސެޕްޓެމްބަރު 9, 2019 19:14\nދީނީގޮތައް ބަލައިގެންއުޅޭ މީހެއްނަމަ ދީނުގަ އޮންނަ ގޮތައް ނިވާވެގެން އުޅޭނީ\nސެޕްޓެމްބަރު 9, 2019 19:19\nދީނަކީ އިސްލާމް ދީނު އެއްވެސް މުސްލިމަކަށް ވެ ހުރެ އެހެން މުސްލިމަކާއި މެދު ނަފްރަތު އުފެދޭ ވާހަކަ ދެއްކުމަކީ ދީން ހުއްދަކުރާކަމެއްނޫން ކަމަށް އިލްމުވެރިން ވިދާލުވޭ، މީހުންގެ ނުންނަ އުނި ކަންކަން ރަގަޅު ކުރާނީ ރަގަޅު ވާހަކަ އެމީހަކާ މެދު ދައްކައިގެން\nސެޕްޓެމްބަރު 9, 2019 19:22\nދީނަށް އުޅެން ނޭނގެންޔާ ދީނުގެ ވާހަކަ ނުދައްކަބަލަދޯ\nސެޕްޓެމްބަރު 9, 2019 19:45\nދީނީގޮތުންނޭ އިންޓަގުރާމް ކުރަނީވެސް..\nކައިޒިން ހާދަ ރީއްޗޭ\nސެޕްޓެމްބަރު 9, 2019 19:51\nއޭނާ ބުރުގާ ނޭޅުން އެއީ ފާފައެއް. އެކަމަކު އޭނާ އަށް ވެސް އެނގޭ އެއްޗެއް ބުނެވިދާނެ ދޯ. މިމީހުން ހީވަނީ ދުވަހަކު ފާފައެއް ނުކުރާ ބައެއްހެން.\nސެޕްޓެމްބަރު 9, 2019 19:54\nއޭނާ ބުރުގާ ނޭޅުން އެއީ ފާފައެއް. އެކަމަކު އޭނާ އަށް ވެސް އެނގޭ އެއްޗެއް ބުނެވިދާނެ ދޯ. މިމީހުން ހީވަނީ ދުވަހަކު ފާފައެއް ނުކުރާ ބައެއްހެން. ދޮގެއްތަ މީ. ކޮމެންޓް ނުޖަހަނީ\nސެޕްޓެމްބަރު 9, 2019 20:29\nމީނަ ފެންވަރުވާގެން ގައިގަ ދަވާދުލުމުގެ ކުރިން ބެލީމަ މީނަގެ އަސްލު ސިފަޔާއި ރީތިކަން އެނގޭނީ.\nސެޕްޓެމްބަރު 9, 2019 20:34\nޑޭޓުކުރުމަކީ ކައިވެނިކުރުމެއްނޫން. ދީނުގާ ފިރިމީހާއާއެކު ނޫނީ ޑޭޓެއްނުކުރެވޭނެ.\nނޮޓް އަ ފޭން\nސެޕްޓެމްބަރު 9, 2019 21:19\nކިހާ ދެރަކަމެއް !! ދީނޭ ކިޔާގެން ބުރުގާ އަޅާފަތިބޭ މީހުން މާ ނުބައި !! އެ ކުއްޖާ ދީނޭ ކީމަ މީސްމީހުންނަށް މިއޮއް ވާ ގޮތެއް ދޯ !! ސާބަސް !!\nސެޕްޓެމްބަރު 9, 2019 22:28\nބުރުގާ ނާޅާ މީހުން އެތިބެނީ ބޮޑު ފާފަ ޔެއްގެ މަތީ ވީމާ ބުރުގާ ނާޅާ މީހުން ވަކި ކޮންގޮތަކުބާ ރަންގަޅުވަނީ؟\nސެޕްޓެމްބަރު 10, 2019 20:48\nކޮންމެ ގޮތަކަށް ތިއްބަސް ފާފަ ކުރާނެ !! އިންސާނުން މީ !!\nސެޕްޓެމްބަރު 12, 2019 13:01\nއެއީ ބުރުގާ ނާޅަން އެކްސްކިއުޒް އެއް ނޫން!!!\nސެޕްޓެމްބަރު 9, 2019 21:20\nކައިޒީންވިޔަސް އެބުނީ ރަގަޅު ވާހަކައެއް. ދީނަށް މިހާރު ބަލަނީ ހަމަ އެކަނި އިނދެ ވަރިކޮށް ހަތަރު އަނބިން ހަމަކުރުމަށް.\nސެޕްޓެމްބަރު 9, 2019 21:43\nޗަކޮއެ ވެސް ދީނޭ ތި ކިޔަނީ..........ލޮލް\nޗަކޮއެ ކޮންފޮތަކުން ދީން ދަސްކުރީ ؟\nސެޕްޓެމްބަރު 9, 2019 21:51\nތި އުޅެނީ ކޮން ދީނަކަށް؟؟\nސެޕްޓެމްބަރު 10, 2019 00:06\nކީކޭ¿¿¿ ދީނޭ ؟؟؟؟\nސެޕްޓެމްބަރު 10, 2019 01:26\nމިކަހަލަ ގޮތެއް ފޮތެއް ނެތް މީހުން އިންޓަނެޓުގައި ތެޅޭވައްތަރު ފެނިގެން ގޭގޭގަ މައިންބަފައިން ގެންގުޅޭ ހެޔޮދަރީންނައް ނުބައި މަގު ފެނުމުން ރައްކައުތެރި ކުރަންޖެހޭ.\nސެޕްޓެމްބަރު 10, 2019 06:31\nކަލޭ ތީ އަލިފެއް......ދީނަށް އެއްމެއް އުޅޭ މީހާ ތީ!\nސެޕްޓެމްބަރު 10, 2019 07:21\nޒަޔާން ދީނީ ނަޒަރަކުން ބަލާއިރު ހުއްދަ ކަމެއް ކޮށްގެންތަ ކައިޒީނެއް ގެ ނަމުގަ ރާއަޖެ އަށް މަޝްހޫރުވީ. ދީނީ ނަޒަރު އޮންނަނީ އެންމެ ކަމެއްގަ ދޯ\nސެޕްޓެމްބަރު 10, 2019 08:37\nދީނީ ގޮތުން ބަލާއިރު އަންހެނަކު އުޅެންވާ ގޮތަކަށް ނޫން ދޯ އުޅެނީވެސް. އެންމެ ރަގަނޅުގޮތަކީ ހަށިގަނޑުގެ ވާނާތައް ހިލޭފިރިހެނުްނ ކުރިމަތީގައި ހާމ ނިކުރުން. ހެދުންލައިގެން ނަމެއްގައި އުޅެވެނީ. އިސްލާމީ ޖިލްބާބުން ނިވާވެ އިސްލާމް ދީނުގައި އަންހެނުންނަށް ދީފައި ހުދޫ ދުގެ ތެރޭގައި އުޅުމުން ހުރިހާކަމެއް ހައްލުވީ.\nދީނީގޮތުން ބަލަންޏާ ކަލޭ ތިހުރިސިފަ ފެންނާނީ ދީނީގޮތަށް\nސެޕްޓެމްބަރު 10, 2019 11:37\nދީނޭ ކިޔާއިރު ފުރަތަމަ ތިމާގެނަން ވެސް އޮޅުވާލާގެން ތިޔަ އުޅެނީ ދެން ކޮންދީނެތް އޮތްނާނީ؟\nސެޕްޓެމްބަރު 12, 2019 21:51\nމީ ދެން ކާކު؟؟؟؟؟\nސެޕްޓެމްބަރު 14, 2019 19:42\nކައިޒިން އާ ޑޭޓް ކުރަނީ ޔޭ ކިޔާފަ ނުބެހިބަލަ.....\nސެޕްޓެމްބަރު 16, 2019 03:22\nއަޅެދެން މިއީ ކާކުތަ ؟؟؟


DeepVeer Reception Party ah Katrina ai Ranbir ah Ves Dhauvathu dhey\nކެޓްރީނާ، ރަންބީރް، ދީޕިކާ އަދި ރަންވީރު---\n19 ނޮވެންބަރ 20180ކޮމެންޓް\nދީޕްވީރްގެ ރިސެޕްޝަން ޕާޓީއަށް ކެޓްރީނާ އާއި ރަންބީރަށް ވެސް ދައުވަތުދޭ\nބޮލީވުޑްގެ މަޝްހޫރު އެކްޓަރު ރަންވީރު ސިންގް އާއި ދީޕިކާ ޕަޑުކޯނުގެ ރިސެޕްޝަން ޕާޓީއަށް ކެޓްރީނާ ކައިފާއި ރަންބީރް ކަޕޫރަށް ވެސް ދައުވަތު ދޭނެ ކަމަށް އިންޑިއާގެ ނޫސްތަކުން ބުނެފިއެވެ.\nމިދިޔަ ބުދަ ދުވަހު އިޓަލީގެ ލޭކް ކޯމޯގެ ވިލާ ޑެލް ބަލްބިއާނެއްލޯގައި ކައިވެނިކޮށްފައިވާއިރު އެދެތަރިން ވަނީ އިއްޔެ މުމްބައި އަށް އެނބުރި އައިސްފައެވެ. އަދި މިމަހު 28 ވަނަ ދުވަހު ބޮލީވުޑުގެ ފަންނާނުންނަށާއި ހާއްސަ ރަހުމަތްތެރިންނަށް ހާއްސަ ޕާޓީއެއް މުމްބާއީގައި ދިނުމަށް ނިންމާފައިވާއެވެ.\nއެޕާޓީއަށް ކެޓްރީނާ އަށާއި ރަންބީރަށް ދައުވަތު ދޭނެ ކަމާމެދު ގިނަ ބަޔަކު އައީ ސުވާލު އުފައްދަމުން ދިޔައިރު ދީޕިކާ އާއި ރަންބީރު މީގެ ކުރިން ލޯބީގެ ގޮތުން ގުޅިފައިވާއިރު އެދެމީހުން ރުޅިވީ ކެޓްރީނާގެ ސަބަބުން ކަމަށް ރިޕޯޓުތައް ބުނެއެވެ. އަދި އޭގެ ސަބަބުން ދީފިކާ އާއި ކެޓްރީނާ ދެމެދު ނަފުރަތު އުފެދިފައިވާކަމަށާއި ދީޕިކާގެ ރިސެޕްޝަން ޕާޓީއަށް ރަންބީރަށާއި ކެޓްރީނާއަށް ދައުވަތު ނުދޭނެ ކަމަށް ރިޕޯޓުތައް ބުނެއެވެ.\nއެހަބަރުތައް ދޮގުކުރަމުން އިންޑިއާގެ ނޫހެއް ކަމަށްވާ ޕިންކްވިލާ އިން ބުނީ ރަންވީރާއި ދީޕިކާ މިހާރު މާޒީގެ ހަނދާންތަކަށް ދާކަށް ބޭނުމެއް ނުވެއެވެ. އެގޮތުން ރެސެޕްޝަން ޕާޓީއަށް ގިނަ ފަންނާނުންނަށް ދައުވަތު ދޭނެ ކަމަށާއި އޭގެ ތެރޭގައި ކެޓްރީނާ އާއި ރަންބީރު ވެސް ހިމެނޭ ކަމަށާއި އަދި ރަންވީރު މީގެ ކުރިން ލޯބީގެ ގޮތުން ގުޅުނު އަނުޝްކާ ޝަރުމާއަށް ވެސް ދައުވަތު ދޭނެ ކަމަށް ވަނީ ބުނެފައެވެ.\nދީޕިކާ އާއި ގާތް ގުޅުމެއް އޮންނަކަމަށް ކެޓްރީނާ ހާމަކޮށްފައިވާއިރު ކެޓްރީނާ ބުނީ އޭނާ އާއި ދީޕިކާ އާއި ދެމެދު ވެސް ވަރަށް ވަރުގަދަ ގުޅުމެއް އޮންނަކަމަށެވެ. އެގޮތުން އެއް ޖިމަކަށް ދާކަމަށް އޭނާ ވަނީ ބުނެފައެވެ. އޭގެ އިތުރުން ކަރަން ވަނީ އެސީޒަން ފެށުމުގެ ގޮތުން ދީޕިކާ އާއި އާލިއާ ޝޯގައި ބައިވެރިވުމުން ވެސް ކެޓްރީނާ އާއި ގުޅޭގޮތުން ސުވާލުކޮށްފައެވެ. އެގޮތުން ދީޕިކާ ބުނީ ކޮންމެ ދުވަހަކު ގުޅައި ނުހެދިނަމަވެސް ކެޓްރީނާ އާއި އޭނާ އެކުގައި އުޅުމަށް ވަރަށް ކޮމްފޯޓަބަލް ކަމަށެވެ.\nއިޓަލީގައި އޮތް ދީޕިކާ އާއި ރަންވީރުގެ ކައިވެނީގައި ބައިވެރިވެފައިވަނީ އެމީހުންގެ އާއިލާ މީހުންނާއި ގާތް ރަހުމަތްތެރިން އެކަންޏެވެ. ކައިވެނީގެ ފޮޓޯތައް ބެލުމަށް ގިނަ ސަޕޯޓަރުންތަކެއް ކެތްމަދުވެފައި ތިބިއިރު ކައިވެނީގެ ހަފުލާއިން އެމީހުން ހިއްސާކޮށްފައި ވަނީ އެންމެ ދެ ފޮޓޯއެވެ. ދެ ތަރިން ކައިވެނި ކޮށްފައި މިވަނީ ހަ އަހަރު ލޯބީގެ ގޮތުން ގުޅިގެން އުޅުމަށް ފަހުއެވެ.\nދީޕިކާ ކެޓްރީނާ ކައިފް ރަންބީރު ކަޕޫރް ރަންވީރް ސިންގް\nއަބްދުﷲ ޝާހިދުގެ މައްސަލައެއް އޭސީސީއަށް\nބްރޮޑްކޮމްގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވާލައިފި\nހުކުމް ތަންފީޒު ކުރުމުން އިނާޔަތް ލިބޭ އިސްލާހު ތަސްދީގުކޮށްފި\nޑްރައިވަރު ގާސިމްގެ މަރަށް އިންސާފު ހޯދައިދިނުމަށް އަޑު އުފުލާނެ މީހަކު ނެތް؟!\nބީލަމަކާ ނުލައި މަޝްރޫއުތައް ހަވާލުކުރުމުގެ އުސޫލަށް އިސްލާހުތަކެއް


Hulhudhuffaaru council idhaaraa ah A. Director eh hoadhany | Fainu Online\nފޮޓޯ: ހުޅުދުއްފާރު ކައުންސިލް އިދާރާ\nހުޅުދުއްފާރު ކައުންސިލް އިދާރާއަށް އެސިސްޓެންޓް ޑިރެކްޓަރުގެ މަޤާމަށް މީހަކު ހޯދަނީ\nއިބްރާހިމް ފަހީމް 8 ޑިސެމްބަރު 2020, އަންގާރަ, 23:01\nހުޅުދުއްފާރު ކައުންސިލް އިދާރާއަށް އެސިސްޓެންޓް ޑިރެކްޓަރުގެ މަޤާމަށް މީހަކު ހޯދަން އިޢުލާން ކޮށްފިއެވެ.\nއެ ކައުންސިލުން ކޮށްފައިވާ އިޢުލާނެއްގައި ވާގޮތުން، މި މަޤާމްގެ އަސާސީ މުސާރައިގެ ގޮތުގައި -/7035 ރުފިޔާ ލިބޭނެއެވެ. ސާވިސް އެލަވަންސްގެ ގޮތުގައި -/2000 ރުފިޔާގެ އިތުރުން ސަޕޯޓިންގ ކޯރ އެލަވަންސްގެ ގޮތުގައި -/900 ރުފިޔާ ލިބޭނެކަމަށްވެސް އިޢުލާނުގައި ވެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅަން ޖެހެނީ، 2020 ޑިސެމްބަރ 17 ވާ ބުރާސްފަތި ދުވަހުގެ 13:30 ގެ ކުރިން، ހުޅުދުއްފާރު ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެ ކަމަށާއި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެ ކަމަށްވެސް އިޢުލާނުގައި ބުނެފައި ވެއެވެ.\nއިތުރު ލިޔުންތައް ރ. ހުޅުދުއްފާރު\nރ. އަތޮޅުން މިހާތަނަށް 3000 އަށްވުރެ ގިނަ ސާމްޕަލް ނަގައިފި\nރ. އަަަަަަަަތޮޅު ސްކޫލަށް އެމް.ޑަަބްލިއު.އެސް.ސީ އިން ޓީވީ ހަދިޔާކުރަނީ


Fas aharutherey tourismah enme bodu kurierumeh aee mi aharu: Thoyyibu\nފަސް އަހަރުތެރޭ ޓޫރިޒަމަށް އެންމެ ބޮޑު ކުރިއެރުމެއް އައީ މި އަހަރު\nއެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު މިއަދު ނޫސްވެރިންނަށް މައުލޫމާތު ދެއްވަނީ: އޭނާ ވިދާޅުވާ ގޮތުން ޓޫރިޒަމަށް އެންމެ ބޮޑު ކުރިއެރުމެއް ލިބުނީ މިއަހަރު -- ފޮޓޯ: އަވަސް\nވޭތުވެދިޔަ ފަސް އަހަރުތެރޭ، ޓޫރިޒަމަށް އެންމެ ބޮޑު ކުރިއެރުން ލިބިފައިވަނީ މި އަހަރުގެ ވޭތުވެދިޔަ ހަ މަސް ދުވަހު ކަމަށް މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރްސީ) އިން ބުނެފި އެވެ.\nއެމްއެމްޕީއާރުސީގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓަރު ތޮއްޔިބު މުހައްމަދު ވިދާޅުވީ މި އަހަރުގެ ފުރަތަމަ ހަ މަސް ދުވަހު ޓޫރިޒަމަށް 19 ޕަސެންޓުގެ ކުރިއެރުމެއް ލިބިފައިވާ ކަމަށެވެ.\n"މިއީ 2010 ވަނަ އަހަރުން ފެށިގެން ފުރަތަމަ ހަ މަސް ދުވަހަށް ބެލި ނަމަވެސް އެންމެ ރަނގަޅަށް ދިޔަ ހަ މަސް. މި އަހަރުގެ ޖެނުއަރީން ޖޫން މަހާ އަޅާ ބަލާއިރު 19 ޕަސެންޓުގެ ކުރިއެރުމެއް ލިބިފައިވޭ،" ތޮއްޔިބު ވިދާޅުވި އެވެ.\nއޭނާ ވިދާޅުވީ ސަރުކާރުގެ އަމާޒަކީ މި އަހަރު 1.5 މިލިއަން މީހުން ރާއްޖެ ގެނައުން ކަމަށާ، މިހާތަނަށް ބަލާއިރު 1.1 މިލިއަން މީހުން ރާއްޖެ އައިސްފައިވާ ކަމަށެވެ.\n"އަޅުގަނޑުމެން މި ބަލަނީ މި ޓާގެޓަށް ވާސިލްވާނެ ކަމަށް. އުންމީދު ކުރަނީ ނޮވެމްބަރު މަހުގެ ކުރީކޮޅު މި ޓާގެޓަށް ވާސިލް ވެވޭނެ ކަމަށް،" ތޮއްޔިބު ވިދާޅުވި އެވެ.\nއެމްއެމްޕީއާރުސީން މިއަދު އާއްމު ކުރި ތަފާސް ހިސާބުތައް ދައްކާ ގޮތުގައި ޔޫރަޕުގެ މާކެޓުން މި މުއްދަތުގައި އެންމެ ބޮޑު ކުރިއެރުމެއް ލިބިފައިވަނީ އިޓަލީވިލާތާއި ޖަރުމަނުވިލާތުގެ އިތުރުން އިނގިރޭސިވިލާތުންނެވެ.\nޔޫރަޕުގެ ވަރުގަދަ ތިން މާކެޓް\nއިޓަލީވިލާތް: 37.7 ޕަސެންޓް\nޖަރުމަނުވިލާތް: 19.7 ޕަސެންޓް\nއިނގިރޭސިވިލާތް: 12.6 ޕަސެންޓް\nތޮއްޔިބު ވިދާޅުވީ އެ ގައުމުތަކުން ކޮންމެ އަހަރަކު ވެސް ބޮޑު ކުރިއެރުމެއް ލިބެމުން އަނަނަ ކަމަށެވެ.\n"އިޓަލީވިލާތުން އެންމެ ބޮޑު ކުރިއެރުމެއް އައިސްފައި މިވަނީ ގަބޫލު ކުރެވޭ ގޮތުގައި އެ ތަނުގެ އިކޮނޮމީ ރަނގަޅުވުމާއި އެ ގައުމަށް ޕީއާރެއް ހަމަޖެއްސުމާއެކު ހިންގުނު ތަފާތު ހަރަކާތްތަކުގެ ސަބަބުން" އޭނާ ވިދާޅުވި އެވެ.\nރާއްޖޭގެ އެއްވަނަ: ޗައިނާ\nމި އަހަރުގެ ހަ މަސް ދުވަހު އެންމެ ބޮޑު ކުރިއެރުމެއް ހޯދާފައިވާ ގައުމަކީ އިންޑިއާ މާކެޓެކެވެ. އެ ގައުމުން އައި މީހުންގެ އަދަދު ވަނީ 100 ޕަސެންޓުގެ ކުރިއެރުމެއް ލިބިފަ އެވެ. އެ ގައުމުން މި އަހަރުގެ މިހާތަނަށް 82،140 މީހުން އައިސްފައިވެ އެވެ. އަދި ރާއްޖެއަށް އެންމެ ގިނަ އިން މީހުން އަންނަ ގައުމެއްގެ ގޮތުގައި އަދި ވެސް އޮތީ ޗައިނާ އެވެ. އެ ގައުމުން މިހާތަނަށް 140،265 މީހުން އައިސްފައިވެ އެވެ.\nއޮސްޓްރޭލިއާ އާއި އެމެރިކާ: އުންމީދީ މާކެޓެއް\nތޮއްޔިބު ވިދާޅުވީ މިހާތަނަށް މާބޮޑަށް އަޅައި ނުލި ނަމަވެސް އޮސްޓްރޭލިއާ އާއި އެމެރިކާ މާކެޓުން އަންނަ މީހުންގެ އަދަދު އިތުރުވަމުންދާ ކަމަށެވެ.\n"މި [އޮސްޓްރޭލިއާ/ އެމެރިކާ] އަށް އަޅުގަނޑުމެން އިތުރު ސަމާލުކަމެއް ދޭން ޖެހޭ. ހަގީގަތުގައި ރަނގަޅު ކުރިއެރުމެއް އައިސްފައިވޭ،" ތޮއްޔިބު ވިދާޅުވި އެވެ.\nމި އަހަރު ހިންގި ހަރާކާތްތައް\n12 ގައުމެއްގެ 15 ފެއާއެއްގައި ބައިވެރިވި\n13 ގައުމެއްގައި ފަސް ރޯޑް ޝޯވް\n11 ފޭމް ޓްރިޕް ރޭވި (ނޫސްވެރިން ގެނައުން)\n11 ޕީއާރުން ހަމަޖެއްސި\n12 ޖޮއިންޓް ޕްރޮމޯޝަން\n2 ގްލޯބަލް އެޑްވަޓައިސިން އިވެންޓް\nރާއްޖެ އަށް އަށް އެވޯޑް\nހަ ނެޓްވޯކިން ޓްރިޕް\n2 ލޯކަލް އިވެންޓް\n12 އެންޑޯސްމަންޓް އިވެންޓް\n1 ގެސްޓްހައުސް ޓްރެއިނިން\nމިއަދު އޮތް ނޫސްވެރިންގެ ބައްދަލު ވުމުގައި ތޮއްޔިބު ވިދާޅުވީ ރާއްޖެ އަށް ލިބޭ ކޮންމެ ރީތި ނަމެއްގެ ވެރިންނަކީ ޓޫރިޒަމް އިންޑަސްޓްރީ ކަމަށެވެ. ތޮއްޔިބު އެހެން ވިދާޅުވި އިރު އަދި މިއަހަރު ޓޫރިޒަމް މާކެޓިން ބަޖެޓް ބޮޑު ކުރި އިރު އެމްއެމްޕީއާރްސީގެ ހަރަކާތްތަކުގައި ދިވެހި ނޫސްވެރިންގެ ތެރެއިން ބައިވެރި ކުރަނީ މީޑިއާގެ ވަކި އެޖެންސީތަކެކެވެ.\nއެމްއެމްޕީއާރްސީ މިނިސްޓްރީ އޮފް ޓޫރިޒަމް\nޓޫރިޒަމް ހުޅުވާލުމުގެ ތައްޔާރީތައް މިރޭ ދައްކާލަނީ\nރާއްޖޭގެ ވޯލްޑް ޓްރެވަލް އެވޯޑުގެ ހަ ގެޓަގަރީއަކަށް ނޮމިނޭޓްވެއްޖެ


Manchester United balikuran Chelsea ah engeyne: Sarri | Mihaaru\nޔުނައިޓެޑް ބަލިކުރަން ޗެލްސީ އަށް އެނގޭނެ: ސާރީ\n28 އެޕްރީލް 2019 - 10:08 1 comment\nމެންޗެސްޓާ (އޭޕްރީލް 28) - އިނގިރޭސި ޕްރިމިއާ ލީގުގައި މިރޭ މެންޗެސްޓާ ޔުނައިޓެޑް ބަލިކުރަން ކުޅެން ޖެހޭ ގޮތް ޗެލްސީ އަށް އެނގޭނެ ކަމަށް އެ ޓީމުގެ ކޯޗު މައުރީޒިއޯ ސާރީ ބުނެފި އެވެ.\nމިރޭގެ މެޗަކީ ގަދަ ހަތަރެއްގެ ރޭހުގައި ވަރަށް މުހިއްމު މެޗެކެވެ. ލީގުގެ ތިން ވަނައިގައި އޮތް ޓޮޓެންހަމް ރޭ ކުޅުނު މެޗުން ވަނީ އަމިއްލަ ދަނޑުގައި 1-0 އިން ވެސްޓް ހޭމް ޔުނައިޓެޑް އަތުން ބަލިވެފަ އެވެ. ގަދަ ހަތަރެއްގެ ފަހު ދެ ޖާގަ އަށް ވާދަކުރަމުން އަންނަ ހަތަރު ޓީމަށް ވެސް ބާކީ އޮތީ ތިން މެޗެވެ. ތިން ވަނައިގައި އޮތް ޓޮޓެންހަމަށް 70 ޕޮއިންޓް ލިބިފައިވާއިރު، ހަތަރު ވަނައިގައި އޮތް ޗެލްސީގެ އޮތީ 67 ޕޮއިންޓެވެ. ފަސް ވަނައިގައި އޮތް އާސެނަލަށް 66 ޕޮއިންޓް ލިބިފައިވާއިރު، ހަ ވަަނައިގައި ޔުނައިޓެޑް އޮތީ 64 ޕޮއިންޓް ހޯދައިގެންނެވެ.\nގަދަ ހަޔެއްގައި މި ވަގުތު އޮތް އެއްވެސް ޓީމެއްގެ ދަނޑުގައި ޗެލްސީ އަށް މި ސީޒަނުގައި މޮޅެއް ނުހޯދެ އެވެ. އެކަމަކު މިރޭގެ މެޗަށް ނުކުންނައިރު ސާރީ ހުރީ އެކަން ބަދަލުކުރުމުގެ އުއްމީދުގަ އެވެ.\n"ޔުނައިޓެޑާ ދެކޮޅަށް އެ ޓީމުގެ ދަނޑުގައި ޓީމުތަކުން ކުޅެފައިވާ މެޗުތައް އަހަރެން ބަލައިފިން. އަހަރެމެން މި ވަގުތު މިހުރި ފޯމުގައި ގޯހެއް ނަހަދައި ކުޅެފިނަމަ ޔުނައިޓެޑް ބަލިކުރެވޭނެ. އަހަންނަށް ޔަގީން ޗެލްސީގެ ކިބައިގައި ޔުނައިޓެޑް ބަލިކުރެވޭނެ ފެންވަރު އެބަހުރިކަން. އެކަން ކުރަން ކުޅުންތެރިންނަށް އެނގޭނެ،" މިރޭގެ މެޗުގެ ކުރިން އޮތް ނޫސްވެރިންގެ ބައްދަލުވުމުގައި ސާރީ ބުންޏެވެ.\nޗެލްސީ ވަނީ މިހާތަނަށް ޔުނައިޓެޑް އަތުން 18 މޮޅު ހޯދައިފަ އެވެ. މިއީ ޕްރިމިއާ ލީގުގައި ވާދަކުރާ އެހެން ޓީމުތަކަށް ވުރެން އިތުރު އަދަދެކެވެ. ސާރީ ބުނީ މާޒީގައި ވެފައި ހުރި ކަންތައްތަކަށް ވިސްނުމަށް ވުރެ އޭނާ އަށް މުހިއްމީ ކުރިމަތީގައި އޮތް ޗެލެންޖަށް ޓީމު ތައްޔާރުކުރުން ކަމަށެވެ.\n"މިއީ ހަގީގަތުގައި ދެ ޓީމަށް ވެސް ފައިނަލެއް. ގަދަ ހަތަރަކަށް ވަންނަން ދެ ޓީމަށް ވެސް އޮތީ ޕޮއިންޓްގެ މުހިއްމުކަން ބޮޑުވެފައި. ގަދަ ހަތަރެއް ނުލިބިއްޖެނަމަ އެ އެޅެނީ ފިޔަވަޅެއް ފަހަތަށް،" ސާރީ ބުންޏެވެ.\nޕްރިމިއާ ލީގުގައި އަމިއްލަ ދަނޑުގައި ޔުނައިޓެޑް އެންމެ ފަހުން ޖެހިޖެހިގެން ދެ މެޗުން ބަލިވީ 2014 ވަނަ އަހަރު ޑޭވިޑް މޮއިސްގެ ކޯޗުކަމުގަ އެވެ. މިރޭ ޗެލްސީ އަތުން ޔުނައިޓެޑް މޮޅުވެއްޖެނަމަ އެކަން ވެގެންދާނީ 1957 ވަނަ އަހަރަށް ފަހު އަމިއްލަ ދަނޑުގައި ޔުނައިޓެޑުން ޖެހިޖެހިގެން ތިން މެޗުން ޗެލްސީ ބަލިކުރާ ފުރަތަމަ ފަހަރަށެވެ.\nމި ފަހަރުގެ ސީޒަނުގައި ޔުނައިޓެޑް ކޮޅަށް މިހާތަނަށް 50 ގޯލު ވަދެފައިވާއިރު، އެ ޓީމުގެ ގޯލްކީޕަރު ޑޭވިޑް ޑެހެއާ އަށް ވަނީ ފާޑުކިއުން އަމާޒުވެފަ އެވެ. ޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނީ އެއްވެސް ކުޅުންތެރިޔަކަށް އަބަދު އެެއް ފޯމެއްގައި ނުކުޅެވޭނެ ކަމަށާއި ޑެހެއާ އަށް އިތުބާރު އެބައޮތް ކަމަށެވެ.\nޔުނައިޓެޑްގެ ދަނޑުގައި ޗެލްސީއާ ދެކޮޅަށް ކުޅޭ މެޗު ފަށާނީ ރާއްޖެ ގަޑިން މިރޭ 20:30 ގަ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް ޗެލްސީ އިންގްލިޝް ޕްރިމިއާ ލީގް


Roadha Veellan Kadhuru Vareh Hama Nei - Vaguthu\nރޯދަ ވީއްލަން ކަދުރު ވަރެއް ހަމަ ނެތް\nތިހުރީ ވަރަށް ބަނޑުހައިވެފައި ތާއެވެ. މުޅި ދުވަހު ނުކައި ހުރުމުގެ ސަބަބުން މުޅި ހަށިގަނޑަށް ވަރުބަލިކަން އިޙްސާސް ކުރެވޭނެއެވެ. ރޯދަ ވިއްލާ ވަގުތު ކައިރި ވަމުންދާވަރަކަށް ބަނޑުހައިކަން އިތުރުވެއެވެ. އަދި މިދަނޑިވަޅުގައި ރޯދަ ވިއްލާ ވަގުތު ލައްކަ އެއްޗެހި ކާނަމޭ ތިހުރީ ހިތުއަޅައިގެން ހެއްޔެވެ؟\nރޯދަ ވިއްލާ ވަގުތު ކިތަންމެ ގިނައިން ކެޔަސް އެކަމުގައި މައްސަލައެއް ނެތެވެ. އެހެންނަމަވެސް ރޯދަ ވީއްލަންވާނީ، ދީނުގައިވެސް އިރުޝާދު ދީފައިވާ ގޮތަށް ކަދުރު އޮށަކުންނެވެ. ސަބަބަކީ މިކަމުގެ ސަބަބުން ތިމާގެ ހަށިގަނޑަށްވެސް ގިނަ ގުނަ ސިއްޙީ ފައިދާތަކެއް ލިބެމުން ދާތީއެވެ.\nކަދުރަކީ ފޮނި، އަނގަޔަށް މީރު މޭވާ އެކެވެ. އަދި އޭގައި ގިނަ އަދަދެއްގެ ވިޓަމިންސްއާއި މިނަރަލްސް ހިމެނޭ މާއްދާއެކެވެ. މިގޮތުން ކަދުރުގައި ޝުގަރ، ފައިބަރ، މެގްނީސިއަމް، އަދި ނިސްބަތުން މަދުކޮށްނަމަވެސް ޕުރޮޓީން އަދި ފެޓްއެކުލެވެއެވެ.\nކަދުރަކީ އަވަހަށް ހަޖަމް ކޮށްލެވޭ ކާނާއެކެވެ. މިކަމުގެ ސަބަބުން ހަށިގަނޑަށް ބޭނުންވާ ހަކަތަ ލިއްބައިދެއެވެ. އަދި ދުވާލު ހަތަރުދަމު ނުކައި ހުރުމުގެ ސަބަބުން ހަށިގަނޑަށް ލިބިފައިވާ ވަރުބަލިކަން މިކަމުގެ ސަބަބުން ދުރުކޮށްދެއެވެ.\nއަދި ހަމައެހެންމެ، ކަދުރު ކެޔުމުގެ ސަބަބުން ގިނައިން ކެޔުމުން ދުރުކޮށްދެއެވެ. ސަބަބަކީ ކަދުރު ކެޔުމުގެ ސަބަބުން ބަނޑު ފުރިފައި ހުންނަ ކަމުގެ އިޙްސާސްއެއް މަދު ވަގުތު ކޮޅެއްގެ ތެރޭގައި ހަށިގަނޑަށް ކޮށްލަދޭނެއެވެ.\nމެއި 16, 2018 - 17:53\nރޯދައަށް މީހުން ހާދަ ބައިވަރު އެއްޗެއް އެބަގަނެއެވެ. އަހަންނަށް އެނގިފައިވާގޮތުގައި ރޯދައަށް ގަންނަންޖެހެހީ ހަމަ އެންމެ އެއްޗެއް. އެއީ ނިޔަތް.


TTM fair gai raajje in ekanives, 100 faraathun baiverivejje TTM fair gai raajje in ekanives, 100 faraathun baiverivejje\nޓީޓީއެމް ފެއަރގައި ރާއްޖެއިން އެކަނިވެސް 100 ފަރާތަކުން ބައިވެރިވެއްޖެ\nރިސޯޓް އަދި ހޮޓެލް ހިމެނޭހެން ޖުމްލަ 100 ފަރާތަކުން ޓްރެވެލް ޓްރޭޑް މޯލްޑިވްސް (ޓީޓީއެމް) ފެއަރގައި ބައިވެރިވެއްޖެއެވެ.\nޓީޓީއެމް ފެއާގައި ބޭރުގެ ޓްރެވަލް އެޖެންޓުންނާއި ބައްދަލުކުރުމަށް ރެޖިސްޓްރީކުރި ފަރާތްތަކަށް އިތުރު ފައިދާތަކެއް ލިބޭނެ ކަމަށް މޯލްޑިވްސް ގެޓަވޭސްއިން ވަނީ ބުނެފައެވެ. އެގޮތުން ' ކަނެކްޓް' ސޮފްޓްވެއަރ މެދުވެރިކޮށް މީޓިންތައް އިންތިޒާމްވެގެން ދިއުމާއި، ރަޖިސްޓްރީވާ ފަރާތްތަކަށް ޓީޓީއެމްގެ ގާލާ އިވެންޓުގައި ބައިވެރިވުމުގެ ފުރުސަތު ލިބޭނެ ކަމަށް އެކުންފުނިން ހާމަކުރެއެވެ.\nމޯލްޑިވްސް ގެޓަވޭސް އިން ބުނީ މިއަހަރުގެ ފެއަރއަށް ބޭރުގެ 300 ޓުއަރ އޮޕަރޭޓަރުން ގެނައުމަށް އަމާޒުހިފާފައިވާ ކަމަށެވެ. މިއަހަރުގެ ޓީޓީއެމް ފެއަރ އޮންނާނީ އޭޕްރިލް މަހުގެ 20 ވަނަ ދުވަހުން ފެށިގެން 22 ވަނަ ދުވަހުގެ ނިޔަލަށް ދަރުބާރުގޭގައެވެ.


Global Tourism Crisis Committee Gai Minister Ali Waheed - Vaguthu\nއދގެ ވޯލްޑް ޓޫއަރިޒަމް އޯގަނެޒޭޝަން (ޔޫއެންޑަބްލިވްޓީއޯ) އިން "ގްލޯބަލް ޓޫރިޒަމް ކްރައިސަސް ކޮމިޓީ" އަށް ގެ ސައުތު އޭޝިޔާ ރީޖަނަލް ކޮމިޝަންގެ ޗެއަރ އަދި ޓޫރިޒަމް ޢަލީ ވަހީދު އައްޔަން ކުރައްވައިފިއެވެ.\nއެ ކޮމެޓީއަށް އަލީ ވަހީދު އައްޔަން ކުރެއްވީ ދުނިޔޭގެ ފަތުރުވެރިކަމުގެ ޖަމިއްޔާއިންނެވެ.\nThank you, ??Maldives Tourism Minister @Ali20Waheed, for joining us as part of our Tourism Crisis Committee and for your commitment to our #TravelTomorrow goal.\n? https://t.co/BfGkgQOMEA@MoTmv pic.twitter.com/B5L9lhUtNP\nމާރިޗް 19 ވަނަ ދުވަހު އިންތިޒާމްކުރި "ދަ ގްލޯބަލް ޓޫރިޒަމް ކޯޑިނޭޝަން ވަރޗުއަލް މީޓިންގ" ގައި އެކުލަވައިލުމަށް ނިންމި "ގްލޯބަލް ޓޫރިޒަމް ކްރައިސަސް ކޮމިޓީ"އަކީ ކޮވިޑް-19 އާގުޅިގެން ދުނިޔޭގެ އެކި ޤައުމުތަކުގެ ފަތުރުވެރިކަމަށް ދިމާވާނެ ކަންކަން ދިރާސާކޮށް، ޖުމްލަ ޙައްލެއް ގެނައުމަށްޓަކައި ޔޫއެންޑަބްލިވްޓީއޯ އިން އެލުލަވާލި ކޮމެޓީއެކެވެ.\nކޮވިޑް-19 ދުނިޔޭގެ 192 ގައުމަކުން ފެނިފައިވައިރު، މި ބަލި ފެތުރުން ހުއްޓުވުމަށް ގިނަ މަސައްކަތްތަކެއް ދަނީ ކުރަމުންނެވެ. އަދި މިކަމުގެ ސަބަބުން ރާއްޖޭގެ ފަތުރުވެރިކަމަށްވެސް ދަނީ ލޮޅުންތަކެއް އަންނަމުންނެވެ. އަދި ސަރުކާރުން ދަނީ މި ލޮޅުންތަކުން އަރައިގަތުމަށް ރާއްޖެއިން ބޭރުގެ ކަމާއި ބެހޭ ފަރާތްތަކާއެކު މަޝްވަރާ ކުރަމުންނެވެެ.\nމާޗް 23, 2020 20:06\nތި ކޮމެޓީ އަށް ކޮރޯނާ ޖެހުނީ ތިޔަ....\nމާޗް 24, 2020 01:35\n6 ގަޑިއިރު ކުރިން ( މާޗް 23, 2020 )\nއަންނަން އޮތް ގެއްލުމަށް މަރުހަބާ؟


Mohamed Abdulla Shafeeg: ނޫސްވެރިކަމުގެ މިނިވަންކަމުގެ ދުވަސް ފާހަގަކުރިއިރު ދިވެހި ނޫސްވެރިން އަޅުވެތިކަމުގައި\nމިނިވަންކަމުގެ މާނައަކީ އެމީހަކު ހިތަށް އެރިގޮތަކަށް ހިތަށް އެރި ކަމެއް ކުރުމުގެ ބާރާއި ފުރުސަތު ލިބުން ކަމަށްވާނަމަ މިނިވަން ކަމެއްގެ ބޭނުމެއް ނެތެވެ. އެކަކަށް މިނިވަންކަން ލިބޭއިރު އަނެކާ ހުންނާނީ އަޅުވެތި ކަމުގައެވެ. ނޫސްވެރިކަމުގައިވިޔަސް އަދި އެހެން ކަމެއް ކަމުގައި ވިޔަސް އެމިނިވަން ކަމުގެ ބޭނުން ހިފައިފިނަމަ އެއަށްވުރެ ބޮޑު އަޅުވެތި ކަމެއް ނެތެވެ. ރާއްޖޭގައި އޮތް ނޫސްވެރިކަމަށް ބަލައިލާއިރު ނޫސްވެރިކަމުގައި މިއޮތީ މިދެންނެވި ފަދަ މިނިވަން ކަމެކެވެ. މިނިވަން ކަމުގެ ހައްދެއް ނެތެވެ. ނޫސްވެރިކަމުގައި އިމެއް ނެތެވެ. ހައްދެއް ނެތެވެ.\nނޫސްވެރިކަން މިނިވަން ވުމަކީ ނޫސްވެރިކަމަށް ހުރަހެއް ނެތުމެއް ނޫނެވެ. އެކަމަކު، ނޫސްވެރިކަމަށް ހިމާޔަތްވެސް މެވެ. ގާނޫނީ ގޮތުން ނޫސްވެރިކަމަށާއި ނޫސްވެރިންނަށް ބާރުވެސް ލިބުމެވެ. ރާއްޖޭގައި މިއަދު މިއޮތީ މިނިވަން ނޫސްވެރިކަމެކޭ ބުނާއިރު ނޫސްވެރިކަމަށާއި ނޫސްވެރިންނަށް އޮތް ހިމާޔަތާއި ރައްކާތެރިކަމަކީ ކޮބައިތޯއެވެ. ގެންދަން ވީމާ ގެންދަނީއެވެ. ހައްޔަރު ކުރަންވީމާ ހައްޔަރު ކުރަނީއެވެ.\nމިނިވަން ނޫސްވެރިކަމަކަށްވުރެ ބޮޑަށް ރާއްޖޭގައި މިއޮތީ ''ނުބީހެންޏާ ކަނޑާހަމަ'' ނޫސްވެރިކަމެކެވެ. ދެރަކަމަކީ ބީހޭނީ ކިހާ ހިސާބަކުންކަން ނޭނގޭތީއެވެ. ހައްތާވެސް ފެންނަނީ ބީހިފައި ހުއްޓައެވެ.\nނޫސްވެރިން ޒިންމާދާރު ނުވާ ވާހަކައާއި ހަގީގަތާ ޚިލާފު ވާހަކަ ފަތުރާކަމަށް ސަރުކާރުގެ އިސްވެރިން އެކި ފަހަރުމަތިން ވިދާޅުވެފައި ވެއެވެ. މިހެން މިކަން ވާއިރު ހަގީގަތް އޮޅުންފިލުވައިދީ ޖަވާބުދާރީ ވާންޖެހޭ ފަރާތްތައް ތިބޭނީ 'ނޯކޮމެންޓް' ގައެވެ. ޚިޔާނާތާއި ރިޝްވަތުގެ ވާހަކަތައް ތޯތޯ ކޮށް ދެއްކޭކަށް ނެތެވެ. އަބުރާ ބެހުމުން ބަދަލު ހޯދައިދޭނެ ގަވައިދެއް އެބައޮތެވެ. ނަމަވެސް ހަގީގަތަކީ ކޮބައިތޯ ބަލަން ދަންނަވަން އޮތީ އެންޓި ކޮރަޕްޝަން ބޯޑަށެވެ. އޯޑިޓް އޮފީހަށެވެ. ''އެމައްސަލަ އާ ގުޅޭ މައުލޫމާތު މީޑިއާއަށް ދޭގޮތަށް ހަމަޖެހިފައެއް ނެތް'' ފޯނު ބޭއްވީއެވެ. ނޫސްވެރިންނަށްވުރެ ބޮޑަށް ނޫސްވެރިކަމަށް އަހުލުވެރިވާންވީ ސަރުކާރެވެ. ސަރުކާރުގެ އިސްވެރިންނާއި މުއައްސަސާ ތަކެވެ.\nކުރިމަތިވާ މައްސަލަތަކުގެ އަސްލާއި ހަގީގަތް ބަޔާންކޮށްދޭން ހުރި މުއައްސަސާތަކުން އެކަންތަކެއް ފުރިހަމައަކަށް ނުކުރެއެވެ. ކުރާކަށް ނުވެސް ޖެހެއެވެ. މިފަދަ ހާލަތުގައި ގައުމުގެ ކަންކަން ހުރުން މިއީ ނޫސްވެރިކަމަށް ހުރި ހުރަސްތަކެވެ.\nނޫސްވެރިކަމުގެ މިނިވަންކަމުގެ ދުވަސް ރާއްޖޭގައި ފާހަގަ ކުރުމަކުން ދިވެހި ނޫސްވެރިކަމަށް ލިބުނު ކުޑަވެސް ކުރިއެރުމެއް ނެތެވެ. ފާހަގަ ކުރެވިދިޔައީ، މިނިވަން ނޫސްވެރިކަމެއް ކުރުމަށާއި ތެދުމައުލޫމާތު ފެތުރުމަށް އެންމެ ގިނައިން ގޮވައިލާ އެކަން އެގޮތަށް ކުރުމުން އެންމެ ގިނައި އަދަބު ދިން ވެރިޔާ ނަންބަރު އަރުވަން ލިބުނު ފުރުސަތަކަށެވެ.\nއެވެރިޔަކީ ރައީސް މައުމޫނެވެ. ޚިޔާލު ފާޅުކުރުމުގެ މިނިވަންކަމާއި މިނިވަން ނޫސްވެރިކަމެއްގެ މުހިންމު ކަމާއި ތެދު މައުލޫމާތު ފެތުރުމަށް އަހަންމިޔަތު ކަން ދިނުމަށް ފަށްފަށުން ގޮވައިލެއްވީ އެމަނިކުފާނެވެ. އެމަނިކުފާނުގެ 28 އަހަރުވީ ވެރިކަމުގައި ހައްގަކާ ނުލައި އަދަބު ލިބުނު މީހުންގެ ތެރޭގައި ވިދާޅުވިގޮތަށް ނޫސްވެރިކަން ކުރި އެތައްބަޔަކު ހިމެނޭނެއެވެ. 90 ގެ ތެރޭގައި 'ބިހުގެ ތޮށިގަނޑު ފަޅާލާފައި' ނުކުތް މީހުންނާއި9ޖޫންގެ އިސްލާހީ އެޖެންޑާއަށް ފަހު ނުކުތް މީހުންވެސް ހިމެނެއެވެ.\nނުވަދިހައިގެ އަހަރުތަކެކޭ ދެހާހުގެ އަހަރުތަކެކޭ ތަފާތެއް ނެތެވެ. ގާނޫނު އަސީސީން ނޫސްވެރިކަމަށް ދިން އެއްވެސް ފުރުސަތެއް ނެތެވެ. އޭރުވެސް މިހާރުވެސް އޮތް ގާނޫނަކީ އެއް ގާނޫނެކެވެ. އޭރު ގާނޫނުގެ ދަށުން ހައްޔަރު ކުރީއެވެ. މިހާރުވެސް ހިތަށް އެރީމާ ހައްޔަރުކުރަނީ ގާނޫނުގެ ދަށުންނެވެ.\n''ދިވެހިރާއްޖޭގައި ނޫސްވެރިކަމުގެ މިނިވަންކަން ގާއިމްކުރެއްވުމަކީ، ސަރުކާރުން ވަރަށް ހަލުވިކަމާއެކު ކުރައްވަމުން ގެންދަވާ މަސައްކަތެއް'' ކަމަށް ރައީސުލް ޖުމްހޫރިއްޔާ ވިދާޅުވި ވިދާޅުވުމަކީ ނޫސްވެރިކަމަށް އެމަނިކުފާނު ކުޅަ މަލާމާތެކެވެ. މިނިވަން ނޫސްވެރިކަމެއް ކުރަން ނުކުތްހާ ބަޔަކު އަޅުވެތިކޮށް ހައްޔަރުކޮށް، އަނިޔާކޮށް، ޝަރީޢަތްކޮށް، އަދަބުދިނީ ރައީސް މައުމޫންގެ ވެރިކަމުގައެވެ. ނޫސްވެރިކަމުގެ މާޒީގައި މިފަދަ ދުވަސްތަކެއް ހޭދަ ނުކުރާ ނޫސްވެރިޔަކު މިފަސްގަނޑުގައި މަދުވާނެއެވެ. މިއަދު މިއޮތީ ޒަމާނާއި ހާލަތު ބަދަލު ވެފައެވެ. ނޫސްވެރިކަމުގައި މިނިވަންކަން ލިބުނަސް ނުލިބުނަސް ޖެހިލުން ކަނޑައިލާ ހާމަކަމާއެކު ސަރުކާރަށް ފާޑުކިޔަން ފަށާފައެވެ. ޚިޔާލުފާޅުކުރުމުގެ ބޭނުން ހިފަން ފަށާފައެވެ. މިކަން ފެށިގެން އައިއިރުވެސް ފެނުނީ ނޫސްވެރިން އިދާރާ ތަކަށް ހާޒިރު ކުރުމާއި ބަޔާން ނެގުމާއި ބިރުދެއްކުން ތަކެވެ. އެބިރު ދެއްކުންތަކަށް ފަސްޖެހުމެއްނެތި ނޫސްވެރިކަމުގައި ކުރިއަށް ގޮސް ސަރުކާރުން ހަދަން އުޅުނުހާ ގޮތެއް ނުހެދުމުން ދެން މިވިދާޅުވަނީ ނޫސްވެރިކަމުގެ މިނިވަންކަން ގާއިމް ކުރެއްވުމަކީ ސަރުކާރުން ނުހަނު އިސްކަން ދެއްވާ ކަމެއް ކަމަށެވެ. މިހެންވިދާޅުވިއިރުވެސް، ނޫސްވެރިކަމާ ގުޅޭ4ބިލެއް އަދިވެސް އޮތީ މަޖިލީހު ކިއޫ ގައެވެ.\nމަޖިލީހުގެ ކިއޫގައި ނޫސްވެރިކަމާ ގުޅޭ4ބިލެއް ތާށިވެފައި އޮތުމުން އޭގެތެރެއިން2ގަވާއިދެއް (ނޫސްވެރިކަމުގެ މިނިވަންކަމުގެ ގަވާއިދާއި، މައުލޫމާތު ހޯދައި ލިބިގަތުމުގެ ގަވާއިދު) ރައީސުލްޖުމްހޫރިއްޔާގެ ޤަރާރަކުން 25 ޖެނުއަރީ 2007 ދުވަހު ނެރެދެއްވާނެ ކަމަށް ދައުލަތުގެ ބަންޑާރަނައިބް ވިދާޅުވީ މި އަހަރުގެ ޖެނުއަރީ މަހުގެ 21 ވަނަ ދުވަހު އެވެ. ނަމަވެސް ދެން އިވުނީ ރައީސުލްޖުމްހޫރިއްޔާ އިތުރަށް އެދެ ގަވާއިދު ބައްލަވަން ބޭނުންފުޅުވެގެން އެކަން ފާސްކުރެއްވުމެއް މުއްދަތެއް ނެތި ފަސް ކުރެއްވި ވާހަކައެވެ. މިކަމާ ގުޅިގެން އިންފޮމޭޝަން މިނިސްޓަރ ނޫސްވެރިންގެ ކިބައިން މައާފަށް އެދިވަޑައިގެންނެވިއެވެ. އޭގެ ފަހުން އިތުރަށް ވީކަމެއް ނެތެވެ. ބޯޅަ އޮތީ ރައީސުލްޖުމްހޫރިއްޔާގެ ކޮޅުގައެވެ. މިހެން މިކަން އޮއްވައި ނޫސްވެރިކަމުގެ މިނިވަންކަމުގެ ދުވަހު މި ވިދާޅުވީ ''ދިވެހިރާއްޖޭގައި ނޫސްވެރިކަމުގެ މިނިވަންކަން ގާއިމްކުރެއްވުމަކީ، ސަރުކާރުން ވަރަށް ހަލުވިކަމާއެކު ކުރައްވަމުން ގެންދަވާ މަސައްކަތެއް'' ކަމަށެވެ. ނޫސްވެރިކަމުގެ މިނިވަންކަން ގާއިމްކުރެއްވުމުގައި ސަރުކާރުން ގެންގުޅުއްވާ ހަލުވި ސްޕީޑް މިއޮތީ ފެންނާށެވެ.\nނޫސްވެރިކަމުގެ މިނިވަންކަމުގެ ދުވަސް، ސަރަހައްދީ ފެންވަރުގައި ފާހަގަ ކުރިއިރު ދިވެހި ނޫސްވެރިން އަޅުވެތި ކަމުގައި ތިބީކީ ހަމައެކަނި ސަރުކާރުގެ ސަބަބުން އެކަންޏެއް ނޫނެވެ. ނޫސްވެރިކަމަށް ބޭނުންވާ ގާނޫނީ ބާރު ނުލިބުމުގެ ސަބަބަކުންވެސް ނޫނެވެ.\nރާއްޖޭގައި މިހާރު މިއޮތް ނޫސްވެރިކަމުގެ ތެރޭގައި އަމިއްލަ ޕްރޮމޯޝަނާއި ޕާޓީގެ ޕްރޮމޯޝަން ގައި ނެރެވޭ ނޫސް މަޖައްލާތައް އެބަ ހުއްޓެވެ. ނޫސްވެރިން ވާންޖެހޭނީ ގައުމީ މަސްލަހަތު އިސްކުރާ ބަޔަކަށް ކަމަށްވިޔަސް، ނޫހާއި މަޖައްލާގެ މަސްއޫލުވެރިޔާ ނުވަތަ ފައިނޭންސަރ ގެ ޕްރޮމޯޝަން އިސްކުރަން ޖެހެއެވެ. ހަގީގަތާއި ތެދު މައުލޫމާތު ހާމަކުރާ ބަޔަކަށް ނޫސްވެރިން ވާންޖެހުނަސް، ތިމާގެ ނޫސް ނުވަތަ މަޖައްލާ ހިމެނޭ ޕާޓީގެ ކުރިއެރުމަށް އިސްކަން ދޭންޖެހެއެވެ. ނޫސްވެރިކަމުގެ ރިވެތި މިންގަނޑުތަކުގެ ކުރިއަށް ނޫސް މަޖައްލާތަކުގެ މަސްއޫލުވެރިންގެ މިންގަނޑުތައް އިސްވެއްޖެއެވެ. ދައުލަތުގެ މީޑިއާއިން ފެށިގެން އެންމެ ކުޑަ ނޫހާ ހަމަގައިވެސް ވަނީ މިއުސޫލެވެ. މިހާލަތުގައި ދިވެހި ނޫސްވެރިކަން އޮތްއިރު ނޫސްވެރިން މިތިބީ އަޅުވެތިކަމުގައޭ ނުބުނެވޭނެ ގޮތެއް ނެތެވެ.


އެމްޑީއެން ރިޕޯޓަކީ ސަލްމާން ރުޝްދީ ފޮތާ އެއްވަރުގެ އެއްޗެއް: ޖަމީލް | | Sangu News\nއެމްޑީއެން ރިޕޯޓަކީ ސަލްމާން ރުޝްދީ ފޮތާ އެއްވަރުގެ އެއްޗެއް: ޖަމީލް\n9 އޮކްޓޯބަރ 2019 - 07:07\nމުހައްމަދު ޖަމީލް އަހުމަދު: ފައިލް ފޮޓޯ\nމޯލްޑިވިއަން ޑިމޮކްރެސީ ނެޓްވޯކް (އެމްޑީއެން) އިން މާތްވެގެންވާ އިސްލާމްދީނާއި ރަސޫލާއަށް ފުރައްސާރަކޮށް ބަދުބަސްބުނެ ނެރުނު ރިޕޯޓާކީ ސަލްމާން ރުޝްދީ ފޮތާއި އެއްވަރުގެ އެއްޗެއް ކަމަށް ކުރީގެ ނައިބު ރައީސް މުހައްމަދު ޖަމީލް އަހުމަދު ވިދާޅުވެއްޖެއެވެ.\n"މިއީ 100 ޕަސެންޓް މުސްލިމް ޤައުމެއް. އެމްޑީއެންގެ ރިޕޯޓަކީ ސަލްމާން ރުޝްދީ ފޮތާ އެއްވަރުގެ އެއްޗެއް. ފިޔަވަޅު އެޅުމަށް ވާނީ ރިޕޯޓުގެ ފަހަތުގައި ތިބި މީހުން، ރައީސް އޮފީހާއި ދައުލަތުގެ މަޤާމްތަކުން ވަކިކޮށް، ހައްޔަރުކުރަންޖެހޭ މީހުން މުޖްތަމަޢުގެ ސަލާމަތަށް ހައްޔަރުކުރުން " ޖަމީލް ވިދާޅުވިއެވެ.\nއެމްޑީއެންގެ ރިޕޯޓާއި ގުޅިގެން ކުރެއްވި ޓްވީޓެއްގައި ޖަމީލު ވިދާޅުވީ، ސަރުކާރުން އެ ޖަމިއްޔާއިން ނެރުނު ރިޕޯޓާއި ދޭތެރޭ ފިޔަވަޅު އެޅި ކަމަށް ވަނީ، ރިޕޯޓުގެ ފަހަތުގައި ތިބި މީހުން، ރައީސް އޮފީހާއި ދައުލަތުގެ މަޤާމްތަކުން ވަކިކޮށް، ހައްޔަރުކުރަންޖެހޭ މީހުން މުޖްތަމަޢުގެ ސަލާމަތަށް ހައްޔަރުކުރުމުން ކަމަށެވެ.\nއެމްޑީއެން އިން ނެރުނު އިސްލާމްދީނަށް ފުރައްސާރަކޮށްފައިވާ ރިޕޯޓްގެ މައްސަލަ ތަހްގީގު ކޮށް ގާނޫނު އަސާސީގެ ދަށުން ފިޔަވަޅު ނާޅައިފިނަމަ ވާނީ ކުށްވެރިންނަށް ސަޕޯޓް ކުރުން ކަމަށްވެސް ޖަމީލް ވިދާޅުވިއެވެ.\nއެމްޑީއެންގެ ރިޕޯޓްގެ މައްސަލަ ތަހްގީގު ކޮށް ފިޔަވަޅު އަޅުއްވާނެ ކަމަށް ރައީސުލްޖުމުހުރިއްޔާ އިބްރާހިމް މުހައްމަދު ޞާލިހްގެ އިތުރުން ފުލުހުން ވެސް ވިދާޅުވިއެވެ.


BREAKING | Covid-19: Mirey Fassivi Meehun Ge Therey Gai 12 Dhivehin - Vaguthu\nކޮވިޑް-19: ފައްސިވި މީހުންގެ ތެރޭގައި 12 ދިވެހިން\nމާލެ ފުރަބަންދުކޮށްފައި އޮތް ވަގުތެއް - ފޮޓޯ: ވަގުތު އިމޭޖަސް\nމިރޭ ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި 12 ދިވެހިން ހިމެނޭ ކަމަށް އެޗްޕީއޭ އިން ވިދާޅުވެއްޖެ އެވެ.\nމިކަން ހާމަކޮށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ދާދި ދެންމެއަކު ކުރި ޓްވީޓެއްގައި ވިދާޅުވެފައި ވަނީ، މިރޭ ރާއްޖެއިން 13 މީހަކު ކޮވިޑް-19 އަށް ފައްސިވެފައިވާ ކަމަށާއި، އޭގެތެރޭގައި ހިމެނެނީ 12 ދިވެހިންނާއި ބަންގްލަދޭޝް މީހެއް ކަމަށެވެ.\nމިއީ ރާއްޖެއިން އެއް ދުވަސް ތެރޭ އެންމެ ގިނަ އަދަދަކަށް ދިވެހިން މި ވައިރަސް އަށް ފައްސިވި ފަހަރެވެ.\nމިރޭ އިތުރު 13 މީހަކު ރާއްޖެއިން ކޮވިޑް-19 އަށް ފައްސިވުމުން ރާއްޖެއިން މިދިޔަ 24 ގަޑިއިރު ތެރޭ ބަލި ޖެހުނު މީހުންގެ އަދަދު ވަނީ 21 އަށް އަރާފައެވެ.\nމިހާތަނަށް ރާއްޖެއިން ޖުމްލަ 129 މީހަކު މި ވައިރަސް އަށް ފައްސިވެފައި ވެއެވެ. މީގެ ތެރެއިން ގިނަ މީހުން ވައިރަސް އަށް ފައްސިވެފައި ވަނީ މާލެ އިންނެވެ. އެންމެ ގިނަ އަދަދަކަށް ރާއްޖެއިން މި ބަލި ޖެހުނީ ދިވެހިންނާއި ބަންގްލަދޭޝް މީހުންނަށެވެ.\nމާލެއިން ފާއިތުވެދިޔަ ދުވަސްތަކުގައި ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން އަންނައިރު، އެންމެ ފުރަތަމަ މާލެއިން ކޮވިޑް-19 ގެ ކޭސް އެއް ފެންމަތިވެފައި ވަނީ މިމަހުގެ 15 ވަނަ ދުވަހުއެވެ. އެއަށްފަހު އިދާރާތަކުން އޭނާ އާއި ބައްދަލުވި މީހުން ހޯދައި ޓެސްޓު ކުރުމުގެ މަސައްކަތް ކުރަމުންދާއިރު، ވައިރަސް މިހާރު ފެތުރެމުން ދަނީ މުޖުތަމަޢުގެ ތެރެއިން ކަން ވަނީ ޔަޤީން ކުރެވިފައެވެ.\nރާއްޖެއިން ކޮވިޑް-19 އަށް ފައްސިވި ފުރަތަމަ 20 މީހުން މި ވައިރަސް އަށް ފައްސިވެފައި ވަނީ ރިސޯޓުތަކުންނެވެ. ނަމަވެސް އޭގެ ފަހުން މުޖުތަމަޢު ތެރެއިން ވައިރަސް ފެންނަމުން ދާތީ، މި ބަލިމަޑުކަމުގައި މިހާރު ރާއްޖެ އޮތީ ނުރައްކާތެރި ފައްތަރެއްގައެވެ.\nއޭޕްރީލް 25, 2020 04:43\nއަދަދު ބޮޑުވި ވަރަކަށް ގައުމުތަކު ދޭ އަދަދުތަށް ބޮޑުވާނެ. އެހެންވީމަ ރިސޯޓް ތަކުން އައި މީހުންނާއި ބޭސް ފަރުވާޔަށް މާލެ ގޮސް ތިބި މީހުންނާއި އެވަރުން ނުވީޔާ މާލޭގަ ހާލުގަ ޖެހިފަ ތިބި ބަނގްލަދޭޝް މީހުންނާއި ހުރިހާ އެންމެން މަސްހުނި ކޮށްފަ ބަރިބަރިޔަށް ޖަހާފަ ހުރިހާ މާލޭގަ ތިބި ހުރިހާ ސުކޫލެއްގަ ބޭތިއްބީމަ ރަނގަޅުވާނެ. އޭރުން ގިނަމީހުންނަށް ބަލި ޖެހޭނީ.\nއޭޕްރީލް 25, 2020 05:33\n12 ދިވެހީން ޕޮސިޓިވްވީ މާލެ ސަރަހައްދުންތޯ..؟\nއޭޕްރީލް 25, 2020 13:09\nޤައުމުގެ ވަލިއްޔުލް އަމްރު އަށް ރައްޔިތުން ޢައްޔަން ކޮށްފައިވާ ފަރާތުން ޤައުމީ ދޮރާށިތައް ބަންދު ނުކުރުމުގެ ނަތީޖާ މިއޮތީ ފެންނާށެވެ. މިއަދު ޤައުމުގެ ޙާލަތު ވަޒަން ކުރެއްވޭތޯއެވެ؟ ތިޔަބޭފުޅުން ޖަވާބުދާރީވެ ވަޑައިގަންނަވަން ޖެހިވަޑައިގަންނަވާ ދުވަސް އެބައާދެއެވެ. މިވަރު ހަލުވި ސްޕީޑެއްގައި ވައިރަސް ފެތުރޭނަމަ، ދެން މިކަމުން ޢާންމު ރައްޔިތުން ސަލާމަތްތެރިކަން ހޯދާނީ ފަހެ ކިހިނެއް ހެއްޔެވެ؟ ސަރުކާރުގެ ފަރާތުން މީގެކުރިން ވާހަކަ ދެއްކެވި ޑރ. ޝީނާ ވިދާޅުވެފަައިވަނީ މިވަރުންދާނަމަ ދެންޖެހޭނީ ދޫކޮށްލާށެވެ. ސަރުކާރަށް ކުރެވޭނެ ކަމެއް ނެތްކަމުގައި ނޫސްކޮންފަރެންސްގައި އެކަމަނާ ވަނީ ވިދާޅުވެފައެވެ.\n* ކުދިކުދި ތަންތަން ކޮޅުގައި ޒަރޫރީ ބޭނުންތަކުގައި މާލޭގައި އުޅެން މަޖްބޫރުވެފައިވާ ރަށްރަށުގެ އެތައް ޢާއިލާތަކެއް ބިކަވެ ބަނޑަށްޖެހިގެން މަރުގެ ތުންފަތްމަތީގައި މިތިބީއެވެ. ޓޫރިޒަމް މިނިސްޓަރ އޮނަރަބަލް ޢަލީ ވަޙީދު ކޮބައިތޯއެވެ؟ ޢިއްޒަތްތެރި މަޖިލިސް ރައީސް މުޙައްމަދު ނަޝީދު ކޮބައިތޯއެވެ؟ ތިޔަ ދެބޭފުޅުން ނޫސްތަކަށް ވައިރަސް ވަންގޮތަކާއި މެދު ބަސްދީގަތުމެއް ނުދެއްވާނަންތޯއެވެ؟ ޤައުމުގެ ދޮރޯށިތައް ބަންދު ނުކުރަން ނިންމުމުގެ ހިތި ނަތީޖާގެ ރަހަ މިއަދު މިއޮތީ ކަރުބުޑުގައި ލާފައެވެ. ތިޔަ އެންމެހާ ބޭފުޅުންވެސް ތިޔަ ތިއްބެވީ ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީ އާއި މާތްﷲ ގަންދީ ކުރެއްވި ހުވަޔާއި ކަނޑައެޅިގެން ޚިލާފްވެ ވަޑައިގެން ރައްޔިތުންނަށް ޚިޔާނާތްތެރިވެ ވަޑައިގެންފައިކަން މިއަދު ނިކަމެތި ދިވެހިރައްޔިތުން ޤަބޫލު ކޮށްފިއެވެ. ވަލްޙަމްދުލިﷲ


އާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 16 ސިކުންތު\nފުލުހުންގެ ސްޕެޝިއަލް ކޮންސްޓެބުލަރީ ކޮންސްޓަބަލްގެ ވަޒީފާއަށް އެދި ފޯމް ހުށަހެޅުމުގެ ފުރުޞަތު މި ނޮވެމްބަރު މަހުގެ 18 ވަނަ ދުވަހުން ފެށިގެން އާންމުކޮށް ހުޅުވާލައި ގެޒެޓުކޮށްފިއެވެ.\nފުލުހުންގެ ސްޕެޝިއަލް ކޮންސްޓެބުލަރީގެ ވަޒީފާއަށް ވަނުމަށް ފޯމު ހުށަހެޅުމުގެ ފުރުސަތު، އަންނަ ޑިސެމްބަރު މަހުގެ 31 ވަނަ ދުވަހުގެ 15:00 އާ ހަމައަށް ވަނީ ހުޅުވާލާފައެވެ.\nމި ވަޒީފާއަށް އެދި ހުށަހަޅާ ފަރާތަކަކީ ގްރޭޑް 10 ނިންމާފައިވާ ފަރާތަކަށް ވާންޖެހެއެވެ. ހަމައެއާއެކު މީލާދީގޮތުން 18 އަހަރާއި 30 އަހަރާ ދެމެދުގެ މީހަކަށްވުމާއި، ފިރިހެނެއްނަމަ އިސްކޮޅު ފަސް ފޫޓު ތިން އިންޗި އަދި އަންހެނެއްނަމަ އިސްކޮޅު ފަސް ފޫޓަށްވުރެ ކުރުނުވުމާއި، ވަޒީފާއަށް ކުރިމަތިލާ ފަރާތަކީ އިސްލާމްދީނުގައި ހައްދެއް ކަނޑައެޅިފައިވާ ކުށެއް ކުރިކަން، ނުވަތަ ވައްކަން، ޓެކުން، މަކަރާއި ހީލަތް، މަސްތުވާތަކެތި ބޭނުންކުރުން، ނުވަތަ މަސްތުވާތަކެތީގެ ވިޔަފާރިކުރުން، އަދި ޚިޔާނާތް ފަދަ ކުށެއް ކުރިކަން ވޭތުވެދިޔަ ފަސް އަހަރު ދުވަހުގެ ތެރޭގައި ޝަރީޢަތަށް ސާބިތުވެފައިވާ މީހަކު ކަމުގައި ނުވުން ހިމެނެއެވެ.\nމީގެ އިތުރުން، ވަޒީފާއަށް ކުރިމަތިލާ ފަރާތަކީ ވޭތުވެދިޔަ ފަސް އަހަރުދުވަހުގެ ތެރޭގައި، މަނާކުރެވިފައިވާ މަސްތުވާ އެއްޗަކުން އެކަހެރިވުމަށް ފަރުވާހޯދާފައިވާ ފަރާތަކަށް ނުވުމާއި ، ދިވެހިރާއްޖޭގައި ރަޖިސްޓްރީކޮށްފައިވާ އެއްވެސް ސިޔާސީ ޕާޓީއެއްގެ ރަޖިސްޓްރީގައިވާ މީހަކު ކަމުގައިވާ މީހެއްނަމަ، މޯލްޑިވްސް ޕޮލިސް ސަރވިސްގެ ވަޒީފާ ހަމަޖެހުމުން އެ ޕާޓީއެއްގެ ރަޖިސްޓްރީ އިން އުނިވާން ޖެހޭނެވެ. އަދި ސްޕެޝިއަލް ކޮންސްޓެބުލަރީ ފުލުހުންގެ ތަމްރީން ފުރިހަމަކުރެވޭ ފަދަ ދުޅަހެޔޮ ސިއްހަތެއްގައި ހުރި މީހެއްކަމުގައި ވާންޖެހެއެވެ.\nފުލުހުންގެ ވަޒީފާއަށް މީހުން ހޮވުމުގައި ބެލެވޭނެ ކަންކަމުގެ ތެރޭގައި މި ވަޒީފާއަށް ކުރިމަތިލާ ފަރާތްތަކުގެ ހަށިހެޔޮކަން ދެނެގަތުމަށްދެވޭ ފިޒިކަލް ފިޓްނަސް އާއި ފެތުމުގެ ޓެސްޓުން ފާސްވުމުގެ އިތުރުން މި ވަޒީފާއަށް ކުރިމަތިލާ ފަރާތްތަކަށް ދެވޭ މެޑިކަލް އެގްޒަމިނޭޝަނާއި ކުރެވޭ އިންޓަވިއުއާއި ބެކްގްރައުންޑް އެސެސްމަންޓުން ފާސްވާންޖެހެއެވެ.\nފުލުހުން ވަޒީފާއަށް ޝައުޤުވެރިވާ ފަރާތްތަކުން ފުލުހުންގެ ވަޒީފާއަށް އެދި ހުށަހަޅާ ފޯމާއި، ވަޒީފާއަށް އެދޭ ފަރާތްތަކުގެ ކުށުގެ ރެކޯޑް ބަލާ ފޯމާއި، ދިވެހި ރައްޔިތެއްކަން އަންގައިދޭ ކާޑުގެ ކޮޕީއާއި، ތަޢުލީމީ ސަނަދު ނުވަތަ ސެޓްފިކެޓް ތަކުގެ އެކްރެޑިޓްކޮށްފައިވާ ކޮޕީ އާއި، ލިބިފައިވާ ހުނަރުތަކުގެ ސެޓްފިކެޓްތަކުގެ ކޮޕީ ހުށަހަޅަން ޖެހެއެވެ. ހަމައެއާއެކު ނެގިފަހުން ތިން މަސް ދުވަސްވެފައިނުވާ، އެ މީހެއްގެ އިސްކޮޅު ފެންނަ ފޮޓޯއަކާއި ޕާސްޕޯޓް ސައިޒުގެ ދެ ފޮޓޯ އާއި، އިންޖީނުލީ އުޅަނދު ދުއްވުމުގެ ލައިސަންސް ލިބިފައިވާ މީހެއްނަމަ ލައިސަންސްގެ ކޮޕީ އާ އަދި ކުރިން ވަޒީފާ އަދާކޮށްފައިވާ މީހެއް ނަމަ އެވަޒީފާ އަދާކުރި ތަންތަނުގައި ވަޒީފާ އަދާކުރިކަމުގެ ލިޔުން ހުށަހަޅަން ޖެހެއެވެ.\nމި ވަޒީފާއަށް އެދި ހުށަހަޅާ ފަރާތްތަކުން ފޯމު ހުށަހަޅާނީ 2020 ޑިސެމްބަރު 31 ވަނަ ދުވަހުގެ 15:00 ގެ ކުރިން ޝަހީދު ޙުސައިން އާދަމް ބިލްޑިންގގެ ރިޝެޕްޝަނަށެވެ. މި ވަޒީފާއަށް އެދި ފޯމު ހުށަހަޅާނީ ވަޒީފާއަށް އެދި ހުށަހަޅާ ފޯމާއި ވަޒީފާއަށް އެދޭ ފަރާތުގެ ކުށުގެ ރެކޯޑު ބަލާ ފޯމު ފުރިހަމަ ކުރުމަށްފަހު ހުށަހަޅަންޖެހޭ ލިޔުންތަކާއެކުގައެވެ. ފޯމު ބަލައިގަތުމަށް ހަމަޖެހިފައިވަނީ ރަސްމީ ބަންދު ނޫން ކޮންމެ ދުވަހެއްގެ 13:00 އިން 15:00 އަށެވެ.\nފުލުހުންގެ ވަޒީފާއަށް އެދި ހުށަހަޅާ ފޯމް ޝަހީދު ޙުސައިން އާދަމް ބިލްޑިންގގެ ރިސެޕްޝަނުންނާއި ފުލުހުންގެ ވެބްސައިޓް www.police.gov.mv އިން ޑައުންލޯޑު ކުރެވޭނެއެވެ.\nސްޓިކާ ޖެހުމުގަ އެއްވެސް ހަމައެއް އިންޞާފެއް ނެތް!\nސައިކަލަކާއި ގާޑިޔަލެއް ޖެހި ހިނގި އެކްސިޑެންޓެއްގައި މީހަކު ނިޔާވެއްޖެ!\nމިސްކިތްތަކަށް އަރާ މީހުން ނަމާދަށް ތިބޭއިރު ފޮޓޯ ނަގާ މީހެއް ފުލުހުންނާ ޙަވާލުކޮށްފި!\nމިރެއިން ފެށިގެން ކާފިޔު ގަޑީގަ ފުލުހުން ޚާއްޞަ މަސައްކަތްތަކެއް ކުރާނެ!\nލޯކަލް ކައުންސިލް އިންތިޚާބުގެ ސަލާމަތީކަންކަން ބެލެހެއްޓުމަށް އަތޮޅުތަކަށް ދާ ފުލުހުން ފުރަން ފަށައިފި\nމަސްތުވާތަކެތީގެ މައްސަލައަކާ ގުޅިގެން ހިންނަވަރުން މީހަކު ހައްޔަރުކޮށްފި


MDN Aai Uthema Ge Mahsala Oeh Hisaabeh Saafukohdheyn Fuluhunge Kibain Edhijje - Vaguthu\nކޮމިޝަނަރ އޮފް ޕޮލިސް މުހައްމަދު ހަމީދު --- ފޮޓޯ: ޕޮލިސް\nކީރިތި މާތް ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ އަށް ފުރައްސާރަކުރި އެމްޑީއެން މައްސަލައާއި އޭގެ ފަހުން އެމްޑީއެންގެ ރިޕޯޓަށް ތާޢީދުކޮށް އަދި ޒިނޭ ހުއްދަކުރުމާއި އެނޫންވެސް އިސްލާމް ދީނާއި ދިވެހިރާއްޖޭގެ ޤާނޫނު އަސާސީއާ ޚިލާފު އެތައް ކަމެއް ހިމަނައިގެން ރިޕޯޓުތައް ނެރެފައިވާ އުތެމަ ޖަމިއްޔާގެ މައްސަލައިގެ ތަޙްޤީޤު ކުރިއަށް ގޮސްފައިވާ ހިސާބެއް ސާފުކޮށްކުރަން 26 މަދަނީ ޖަމިއްޔާ އަކުން މިއަދު ފުލުހުންގެ ކިބައިން އެދިއްޖެއެވެ.\n26 މަދަނީ ޖަމިއްޔާ ބައިވެރިވާ "ރައްޔިތުންގެ އިއްތިހާދުން" ކޮމިޝަނަރ އޮފް ޕޮލިސް މުހައްމަދު ހަމީދަށް އެޑްރެސްކޮށް މިއަދު ފޮނުވި ސިޓީގައި ބުނެފައި ވަނީ އެމްޑީއެން އާއި އުތެމަ ޖަމިއްޔާގެ ފައުންޑަރުންނާއި މެދު ފިޔަވަޅު އެޅުމަށް އެދި މިމަހުގެ5ވަނަ ދުވަހު ޕްރޮސެކިއުޓަރ ޖެނެރަލް އާއި އެއިއްތިހާދުން ބައްދަލު ކުރުމުން، ފުލުހުންގެ ތަޙްޤީޤް މިހާރު ގޮސްފައިވާ ހިސާބު ސާފުކުރުމަށްޓަކައި ފުލުހުންނަށް ލިޔުމަކުން ހުށައަޅުއްވައިގެން ހޯދުމަށް ފަހު، ފުލުހުންގެ ފަރާތުން ލިބޭ ޖަވާބާއި ލިޔެކިއުންތަކާ އެކު އަލުން މައްސަލަ ޕީޖީއަށް ހުށައެޅުމަށް ޕީޖީ ލަފާ ދެއްވާފައިވާ ކަމަށެވެ.\nރައްޔިތުންގެ އިއްތިޙާދުގައި ހިމެނޭ 26 ޖަމްޢިއްޔާއިން އެދެނީ މޯލްޑިވްސް ޕޮލިސް ސާރވިސަސްއިން ފަށާފައިވާ އެމްޑީއެން އާއި އުތެމަގެ މައްސަލަ ތަޙްޤީޤު މިހާރު އޮތީ ކިހާ ހިސާބެއްގައިތޯ އާއި އަދި ސުވާލު ކުރެވުނީ ކޮންކޮން ބޭފުޅުންނާއިތޯ އާއި މިހާތަނަށް ކުރިއަށް ގޮސްފައިވާ ތަޙްޤީޤީ ތަފްޞީލުތައް ލިޔުމަކުން އަންގަވައި ދެއްވުމަށް ކަމަށް ސިޓީގައި ބުނެފައި ވެއެވެ.\nއިސްލާމްދީނުގެ އަސްލުތަކާއި ހިލާފު އެތައް ވާހަކައެއް ހިމަނައިގެން އެމްޑީއެން އިން ރިޕޯޓެއް ނެރުމުން އެޖަމިއްޔާ ވަނީ އުވާލާފައެވެ. ނަމަވެސް ރިޕޯޓް ނެރުމުގައި ބައިވެރިވި އެއްވެސް މީހަކު އަދި މިހާތަނަށް ތަޙްޤީޤަށް ހާޒިރުކުރިކަން އެނގިފައެއް ނުވެއެވެ. އެމްޑީއެންގެ ރިޕޯޓާއި ދާދި އެއްކަހަލަ ރިޕޯޓެއް ނެރުނު އުތެމަ ޖަމިއްޔާ އާއި މެދު އަދި މިހާތަނަށް އެއްވެސް ފިޔަވަޅެއް އަޅާފައެއް ނުވެއެވެ.\nމަޖިލީހުން ބޭއްވި ފޯރަމެއްގައި އެމްޑީއެންގެ ޝަހިންދާ އިސްމާއިލަށް ފުރުސަތު ދީފި\nއެމްޑީއެން އާއި އުތެމަގެ މައްސަލައިގައި ޕީޖީ ޝަމީމްއާ ބައްދަލުކޮށްފި\nސެޕްޓެމްބަރު 20, 2020 14:08\nތިޔައީ ކަނޑުގައި އަޅާލާ ރޮގެއް ވާނެކަމެއް ނޯންނާނޭ މިހުރިހާ ދުވަހު ތިޔަ ވިދާޅުވާ ޖަމިއްޔާ ތައް ކޮބާތޯ ކުއްލިޔަކައް އުފަންވި ޖަމިއްޔާ ތަކެއްތޯ ކަމުގަ މުއާލާ ކެނޑި މިކަމުގަޝާމިލްްވާ އެންމެން ކަހަލަ ގޮތަކައް ފިލާ ފިލުވާނިމުނީމަ މުސްކުޅިންބުނޭ3ހަތްދުވަސް ވަންދެނޭ ކަމެއްގެ ވާހަކަ ދެކެވޭނީ\nސެޕްޓެމްބަރު 20, 2020 14:12\nކޮބާ ކާޕެޓް ނެގި މީހާގެ މައްސަލަ އެމައްސަލަވެސް ވީ ހިސާބެއް ޔައްޔަތުންނަން އިގެއްޖެހޭ\nސެޕްޓެމްބަރު 20, 2020 14:52\nކޮބާ ކާޕެޓް ނެގި މީހާގެ މައްސަލަ އެމައްސަލަވެސް ވީ ހިސާބެއް ރައްޔަތުންނަން އިގެއްޖެހޭ


vnews - Anna mahun feshigen kuni ukeynee ekamah khaassa ulhandhu thakugai kamah hamajassaifi\nއަންނަ މަހުން ފެށިގެން ކުނި އުކޭނީ އެކަމަށް ހައްސަ އުޅަނދުތަކުގައި ކަމަށް ހަމަޖައްސައިފި\n22 ޖެނުއަރީ 2017\nބިދޭސީންތަކެއް ކުނި އުކާލުމުގެ މަސައްކަތް ކުރަމުންދަނީ -- ވީފައިލް ފޮޓޯ\nކުނި އުފުލާ ގޮތަށް ފަރުމާކޮށްފައި ހުންނަ އުޅަނދުތައް ފިޔަވައި އެހެން އުޅަނދު ތަކުގައި މިހާރު ކުނި އުފުލާ ގޮތަށް އަންނަ މަހުން ފެށިގެން ކުނި އުފުލުން މަނާކޮށްފި އެވެ.\nމިދިޔަ ބްރާސްފަތި ދުވަހު ގެޒެޓު ކޮށްފައިވާ "އެއްގަމު އުޅަނދުގައި މުދާ އުފުލުމާ ބެހޭ ގަވާއިދު"ގައި ބުނާ ގޮތުން ކުނި އުފުލާގޮތަށް ފަރުމާކޮށްފައި ހުންނަ އުޅަނދު ފިޔަވައި އެހެން އުޅަނދެއްގައި ކުނި ނުވަތަ އެއާ އެއްފަދަ އެއްޗެއް އުފުލަން ވާނީ މަގުމައްޗަށް ކުނި ނޭޅޭ ގޮތަށް އަދި އޭގައި ހުރި އެއްޗެއްގެ ވަސް މާހައުލަށް ނުފެތުރޭ ގޮތަށް ރަނގަޅަށް ބަންދު ކޮށްގެން ކަމަށެވެ.\nގަވައިދުގައި ބުނާ ގޮތުން ކުނި އުފުލާ ގޮތަށް ނޫން ގޮތަކަށް ފަރުމާކޮށްފައި ހުންނަ އުޅަނދުތަކުގައި ކުނި އުފުލާނަމަ އެ އުޅަނދެއްގެ ފޮށިގަނޑަށް ވުރެ އުސްކޮށް ކުނި ބަރު ކުރަންވާނީ އެ އުޅަނދުގެ ފޮށިގަނޑުގެ ދެ އަރިމަތީގައި ފިލަޔާއި ފަހަތުފިލާ ހިމެނޭ ގޮތަށް ފޮށިގަނޑެއް ހަދައި އުފުލާ ކުނީގެ އެއްވެސް މިންވަރެއް ބޭރަށް ނޭޅޭ ގޮތަށް ރައްކާތެރިކަމާއެކު އެތެރޭގައި ހުންނަ ކުނި ހިފެހެއްޓިފައި ހުންނަ ގޮތަކަށް ކަމަށެވެ.\nގަވާއިދު ބުނާ ގޮތުން ކުނި އުފުލާ އުޅަނދެއްގައި ދެ އަރިމަތީގައި ފިލަޔާއި ފަހަތު ފިލާގަނޑެއް ޖައްސައިގެން އުޅަނދުގެ ފޮށިގަނޑު ތެރެއަށް ކުނި އޮއްސައިގެން ދިޔުމަކީ މަނާ ކަމެކެވެ.\nގަވާއިދުގައި ބުނާ ގޮތުން ބައިސްކަލްުގައި ކުނި އުފުލަންވާނީވެސް ކުނި އަޅާނެ ފޮށިގަނޑެއް ހަރުކޮށްގެންނެވެ. އަދި އެފޮށިގަނޑު ހުންނަންޖެހެނީ ބައިސްކަލު ހުންގާނަށް ވުރެ ފުޅާވުނާހެން ބައިސްކަލު ދުއްވަން އިންނަ މީހާއާއި ބައިސްކަލު ފަހަތު ފުރޮޅަށް ވުރެ ބޭރަށް ނުނިކުންނަ ގޮތަށެވެ.\nމިގަވައިދާ ހިލާފަށް އަމަލުކުރާ ނަމަ 750 ރުފިޔާ އިން ޖޫރިމަނާކުރާނެ ކަމަށްވެސް ގަވައިދުގައި ބުނެފައިވެ އެވެ.\nމީގެ އިތުރަށް މި ގަވައިދުގައި ބުނެފައިވަނީ މުދާ އުފުލާ އެއްގަމު އުޅަނދުގައި ކުލީ ދަތުރު ކުރެވޭނީ ދިވެހި ޑްރައިވަރުންނަށާއި ދިވެހި ދައުލަތުން ދޭ ރެޒިޑެންޓް ވިސާ ލިބިފައިވާ ދިވެހި ރައްޔިތަކާ ކައިވެނިކޮށްގެން އުލޭ ބިދޭސީންނަށް އެކަންޏެވެ.\nއަންނަ މަހުން ފެށިގެން ކުނި އުކޭނީ އެކަމަށް ހައްސަ އުޅަނދުތަކުގައި ކަމަށް ހަމަޖައްސާފައި މިވަނީ މާލޭގެ ގެތަކުން ކުނި އުކާލަ ދިނުމުގެ މަސައްކަތް ސަރުކާރުގެ ކުންފުނި ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ވަނީ ފަށާފައިވާ ވަގުތެއްގަ އެވެ. ވެމްކޯ ކުނި އުކާލުމަށް ހާއްސަ އުޅަނދުތަކެއް ބޭނުން ކުރެ އެވެ.


Kinbodhoo Eid Kubus - Hali News\nކިނބިދޫ ޢީދު ކުބުސް\n20 July 2021, 04:02\nޒަމާނުއްސުރެ ދިވެހިން ވަރަށް ކުލަގަދަކޮށް އަޟުޙާ ޢީދު ފާހަގަ ކުރެއެވެ. އެކި ހިސާބުތަކުގައި ތަފާތު ކުޅިވަރުތަކާއި ޢިޖުތިމާޢީ ޙަރަކާތްތައް ކުރިއަށް ގެންދެއެވެ. ބައެއް ރަށްރަށުގައި ޢީދު އައުމުގެ ކުރިން ޢީދަށް ތައްޔާރުވުމަށް ގިނަ ކަންތައްތަކެއް ކުރެއެވެ. މިގޮތުން ތ. އަތޮޅު ކިނބިދޫގައި ބޮޑު ޢީދަށް ތައްޔާރު ކުރާ ޢީދު ކުނބުސް މިއީ ފާހަގަ ކޮށްލެވޭ ޢިޖުތިމަޢީ ހަރަކާތެކެވެ.\nޢީދު އައުމުގެ ތިންދުވަސް ކުރިން ކިނބިދޫމީހުން ތައްޔާރުކުރުމަށް ފަށާ މި ބޮޑު ކުނބުސް ހެދުމުގައި އެރަށުގެ ރައްޔަތުން ބައިވެރިވެއެވެ. އަންހެނުން ނާއި ފިރިހެނުން ކުދި ބޮޑު އެންމެހައި ރައްޔިތުން އެއްބައިވެގެން ތައްޔާރުކުރާ މި ކުނބުސް އަކީ ފޮނި ކާއެއްޗެކެވެ.\nމިއަހަރުގެ ޢީދު ކުނބުސް ތައްޔާރުކުރުމަށް ކިނބިދޫ މީހުން ފެށީ މި ޙައްޖުމަހުގެ ހަތްވަނަ ދުވަހުއެވެ.\nކުނބުސް ތައްޔާރު ކުރަނީ ގަބުޅި ހުންޏާއި ދޯބުރާލި ހަކުރާއި ގޮދަން ފުށާއި ދިޔާ ހަކުރު އަޅައިގެނެވެ. މިއީ ދިވެހިން ހުނިހަކުރު ހިލާ ގޮތަށް ތާހުގައި ހިލައިގެން ހަދާ ފޮނި ކާއެއްޗެއްކަމަށް ކިނބިދޫ ކައުންސިލުގެ ރައީސް އަލީ ޙުސެއިން ބުނުއްވިއެވެ.\nމިއަހަރުގެ ކުނބުސް ހެދުމަށް 600 ގަބުޅީގެ ހުނި އެޅިއެވެ. މިއަހަރު ކިނބިދޫ މީހުން ފިހުނު ޢީދު ކުނބުސްގެ ދިގުމިނަކީ 8 ފޫޓެވެ. އަދި ފުޅާ މިނުގައި3ފޫޓު ހުއްޓެވެ. މިދިއަހަރު ކުނބުސް މިއަށްވުރެވެސް ބޮޑުކަމަށް ކިނބިދޫއިން ވާހަކަދެއްކި މީހަކު ބުނުއްވިއެވެ.\nމި ކުބުހަށް ގަބުޅި އާއި ހަކުރު އެޅުމަށްފަހު ތާސްތަކުގައި ހިލަނީއެވެ. ވަލުން ދަރުހޮވައިގެން ދަރު އުނދުނުގައި މިއަހަރު ކުބުސް ހިލީ 10 ތާހުގައެވެ.\nކުބުސް ހިލުމަށްފަހު ކެޔޮފަތުގައި ޖަހައިގެން ފިހަނީއެވެ. ކުބުސް ފިހުމަށްޓަކައި ބޮޑު ވަޅުގަނޑެއް ކޮނެ، އެ ވަޅުގަނޑުތެރޭގައި ބޮނބިއަންދާ އަނގުރު ހަދައެވެ. އެއަށްފަހު ތައްޔާރު ކުރި ކުބުސް ކެޔޮފަތަށްލާ އެ ވަޅުގަނޑުގައި ފިހެއެވެ. ކުރީ ޒަމާނުގައި ކެޔޮފަތުގައި ފިހާ މި ކުބުސް މިހާރު ފިހަނީ އެލްމެނިޔަމް ފޮއިލް ގައެވެ.\nމިއަހަރު ކުބުސް ފިހަން ފެށީ ރޭގަނޑު 11 ޖަހާކަންހާއިރު ކަމަށް ކައުންސިލުގު ރައީސް ބުނުެއްވިއެވެ. އަދި ޑިއުޓީ ބަހައިގެން ކުބުސް ފިހުމަށް މީހުން ތިއްބެއެވެ. ފަތިހު އަންހެންވެރިން އައިސް މި ކުބުސް ފިހެވިއްޖެތޯ ބަލާފައި ނުފިހެވޭނަމަ، އަނެއްކާވެސް މައްޗާއި ދަށަށް އަނގުރު އަޅައި އިތުރަށް އަންދައެވެ.\nކުބުސް ހިލުމުގެ މަސައްކަތުގައި\nކުރީގައި ކިނބިދޫމީހުން ކުބުސް ފިހުމަށްފަހު ޢީދު ނަމާދުން ފައިބައިގެން އައިސް ބޮޑު ޖަމާޢަތުގައި މި ކުބުސް ކެއުން އޮވެއެވެ. ނަމަވެސް ކޮވިޑްގެ ސަބަބުން ބޮޑު ޖަމާޢަތް ހަދައިގެން މިކަން ކުރެވެން ނެތުމުން ޢީދު ނަމާދުން ފައިބައިގެން އަންނަ އިރު ފޮއިލަށް ނޫނީ ކޮތަޅަށްލާ ބަންދުކޮށްގެން ބަހާލާގޮތަށް ހަމަޖެެހިފައިވާ ކަމަށް ރައީސް ބުނުއްވިއެވެ.\nކުބުސް ހިލުމަަށް ބޭނުވާ ގަބުޅި ގާނަނީ\nކިނބިދޫގައި ތައްޔާރުކުރާ ޢީދު ކުބުހަކީ ވަރަށް ކުރީ ޒަމާނުންވެސް އެރަށުގެ ޢީދުޙަރަކާތެކެވެ. އާދަކައިދައިގައި ހިމެނޭ އިޖުތިމާޢީ ޙަރަކާތެކެވެ.\nދިވެހިރަޢްޖޭގެ އެކި ރަށްރަށުގައި ޢީދު ފާހަގަ ކުރުމަށް މިފަދަ އިޖުތިމާޢީ އެއްބައިވަންތަކަކަމުގެ ޙަރަކާތްތައް ކުރިއަށް ގެންދެއެވެ. އާދަކަދާއި ޘަގާފަތް ދަމަހައްޓައެވެ.\nއަޅުގަނޑުމެން ހުރިހާދިވެހިންގެވެސް އުންމީދަކީ، އާދަކަދައިގައި ހިމެނޭ މިފަދަ ޢިޖުތިމާޢީ ޙަރަކާތްތައް ބޭއްވޭނެ ފަދަ ދުވަހެއް މިންވަރު ކުރެއްވުމެވެ. މީސްތަކުން އެއްބައިވެ އެއްބައިވަންތަކަމުގެ ޙަރަކާތްތައް ހިންގޭނެ ދުވަހެއް މިންވަރުކުރެއްވުމެވެ.


Huvadhu Atoll Uthuruburi Atoll Council – ހުވަދުއަތޮޅުއުތުރުބުރީ އަތޮޅު ކައުންސިލްގެ 52 ވަނަ ބައްދަލުވުމުން ނިންމި ކަންތައްތައް\nހުވަދުއަތޮޅުއުތުރުބުރީ އަތޮޅު ކައުންސިލްގެ 52 ވަނަ ބައްދަލުވުމުން ނިންމި ކަންތައްތައް\nހުވަދުއަތޮޅު އުތުރުބުރީ އަތޮޅުކައުންސިލްގެ 52 ވަނަ ބައްދަލުވުން 19 މާރޗް 2015 ގައި އަތޮޅު ކައުންސިލްގެ އިދާރާގެ ޖަލްސާކުރާ މާލަމުގައި ވަނީ ބާއްވާފައެވެ. މި ބައްދަލުވުމުން ނިމުނު ކަންތައްތަކަކީ:\nއެކަފަރު ދޯނީގައި އިތުރަންކުރަންޖެހޭ މަރާމާތްތައް ކުރުމަށް އިޢުލާން ކުރުން\nމިކަން ނިންމެވީ: އެކަފަރު ދޯނީގައި އިތުރަން ކުރަންޖެހޭ މަރާމާތްތައް ކުރާނެ ފަރާތެއް ހޯދުމަށް އާއްމުކޮށް އިޢުލާންކޮށް ކުރިއަށް ގެންދިއުމަށް ބައްދަލުވުމުގައި ބައިވެރިވެވަޑައި ގެންނެވި ކައުންސިލްގެ އިއްތިފާގުން ފާސްކުރެވުނު.\nއަތޮޅުގެ ރަށްރަށުގެ އިޖުތިމާއީ ތަރައްޤީގެ މަޝްރޫޢުތަކަށް މާލީ އެހީ ދިނުމުގެ ސަޕްލިމެންޓްރީ އަދި ކޮންޓިންޖެންސީ ބަޖެޓް ފާސްކުރުން\nމިކަން ނިންމެވީ: ސަދަން އެޓޮލްސް ޑިވެލޮޕްމަންޓް އޮފީހުގެ ފަންޑުން ގއ.އަތޮޅަށް ލިބުނު -/1،000،000 ( އެއްމިލިއަށް ރުފިޔާގެ ) ތެރެއިން -/500،000 ( ފަސްލައްކަ ރުފިޔާ ) އަތޮޅުގެ ރަށްރަށުގެ އިޖުތިމާޢީ ތަރައްޤީގެ މަޝްރޫޢުތަކަށް ޚަރަދު ކުރުމަށާއި، އަދި އަނެއް -/500،000 ( ފަސްލައްކަ ރުފިޔާ ) އަތޮޅު ކައުންސިލްގެ އަހަރީ ހަރަކާތްތަކަށާއި، އަތޮޅުގަ ހިނގާފާނެ ކޮންމެހެން ކުރަންޖެހޭނެ ފަދަ ކަންކަމަށް ކަނޑައަޅާ ކޮންޓިންޖެންސީ ބަޖެޓްގެ ގޮތުގައި އަތޮޅުކައުންސިލް އިދާރާގައި ބެހެއްޓުމަށާއި، 2015 ވަނަ އަހަރު އަތޮޅުގެ ރަށްރަށުގެ އިޖުތިމާޢީ ތަރައްޤީގެ މަޝްރޫޢުތަކަށް މާލީ އެހީދިނުމުގެ އުޞޫލާއި، 2015 ވަނަ އަހަރުގެ ސަޕްލިމެންޓްރީ ބަޖެޓް-/1،000،000 (އެއްމިލިއަށް ރުފިޔާ) ބައްދަލުވުމުގައި ބައިވެރިވެވަޑައި ގެންނެވި ކައުންސިލްގެ އިއްތިފާގުން ފާސްކުރެވުނު.\nއެސިސްޓެންޓް ޑިރެކްޓަރ އަދި އެކަފަރު ދޯނީގެ ފަޅުވެރި ކަމުގެ މަޤާމް އިޢުލާން ކުރުމަށް\nމިކަން ނިންމެވީ: އަތޮޅު ކައުންސިލް އިދާރާގެ އެސިސްޓެންޓް ޑިރެކްޓަރ ކަމުގެ މަޤާމަށާއި، އެކަފަރު ދޯނީގެ ފަޅުވެރި ކަމުގެ މަޤާމު ލަސްވެގެން އަންނަ އާދީއްތަ ދުވަހު އިޢުލާން ކުރުމަށް. އަދި މި މަޤާމު ތަކާއިބެހޭ ގޮތުން ސިވިލްސާރވިސް ކޮމިޝަނަށް ސިޓީއެއް ފޮނުއްވުމަށް ބައްދަލުވުމުގައި ބައިވެރިވެވަޑައި ގެންނެވި ކައުންސިލްގެ އިއްތިފާގުން ނިންމެވި.\nގެމަނަފުށީ ޓޫމައިފްރެންޑްސް އަދުނާނު ޙަސަން ހައިކޯޓަށް ހުށަހަޅުއްވާފައިވާ މައްސަލާގައި އަތޮޅު ކައުންސިލް އިދާރާއިން ޖަވާބުދާރީވާނެ މީހަކު ހަމަޖެއްސުމަށް\nމިކަން ނިންމެވީ: މިއީ ދައުލަތާއި ގުޅުންހުރި މައްސަލައަކަށްވާތީ މިމައްސަލައާއި ބެހޭގޮތުން އެޓާނީޖެނަރަލް އޮފީހުގެ ލަފަޔަކަށް އެދި ސިޓީއެއް ފޮނުއްވުމަށް. އަދި އެއޮފީހުން މިމައްސަލައަށް ހައިކޯޓްގައި ވަކާލާތުކުރާނެ ވަކީލަކު ހަމަޖައްސައިދިނުމަށް ދެންނެވުމަށް ކައުންސިލްގެ ބައްދަލުވުމުގައި ބައިވެރިވަޑައި ގެންނެވި ކައުންސިލަރުންގެ އިއްތިފާގުން ނިންމެވި.